cyanic-selkie/wikianc huggingface dataset:
ߜߙߋߘߎ߯ ߕߌ߬ߢߍ߬ߘߐ߫
ߞߌ߬ߢߍ߬ߘߐ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߞߙߎ߬ߛߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߃ ߈߅߀ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߞߍ߫ ߘߊ߫ ߡߐ߱ ߂߂ ߄߇߈ ߘߌ߫. ߦߌߟߡߊ: ߘߎ߰ߡߊ߬ߛߓߍ
ߌߛߑߡߊߦߍߟ ߓߊ߲߬ߞߎ߬ߙߊ
ߌߛߑߡߊߦߍߟ ߓߊ߲߬ߞߎ߬ߙߊ ߥߟߏߘߊ ߓߌߣߊߥߎߟߋ߲ ߕߟߋ߬ ߂ / ߁߉߈߅ ߟߋ߬ ߟߊ߫ ߞߐߣߊߞߙߌ߫ ﴿ߖߌ߬ߣߍ߬﴾ ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫. ߊ߬ ߦߴߊ߬ ߕߎ߬ߜߍ߬ߕߎ߬ߜߍ߬ ߟߊ߫
ߊ߬ ߘߊߡߌ߬ߣߊ߬ ߕߎߡߊ ߝߊ߬ߙߊ߲߬ߛߌ߬
ߊ߬ ߣߌ߫ ߘߏߡߣߌߞ ߛߌߞߘߊ߫ ߞߵߊ߬ ߟߊߛߐ߬ߘߐ߲߬ ߸ ߏ߬ ߡߍ߲ ߕߘߍ߬ ߦߋ߫ ߖߌ߬ߣߍ߬ ߞߘߎ߬ߟߌ߬ߟߊ ߟߎ߬ ߟߊ߫ ߟߊ߬ߘߋ߬ߙߌ߬ߟߌ߬ߟߊ ߘߌ߫ ߸ ߊ߬ ߣߌ߫ ߝߟߌߔ ߓߊߘߋ߲ߡߊ ߸ ߏ߬ ߡߍ߲ ߕߘߍ߬ ߦߋ߫ ߜ߭ߊ߬ߛߋߟߊߞ ߊߖ߭ߊߞߑߛߌߦߏ ߟߊߛߌ߲ߓߊ߮ ߘߌ߫. ߊ߬ ߞߴߊ߬ ߟߊ߫ ߕߎ߬ߜߍ߬ߕߎ߬ߜߍ߬ߦߊ ߘߊߡߌ߬ߣߴߏ߬ ߜ߭ߊ߬ߛߋߟߊߞ ߝߊ߬ߛߏ߬ߟߞߊ ߘߐ߫ ، ߞߐߙߑߛߋ ߘߐ߫ ߸ ߊ߬ ߞߊ߬ ߘߊߡߌ߬ߣߊ߬ ߟߎ߬ ߟߐ߲߫ ߸ ߊ߬ ߛߊ߲ߖߌ߫ ߁߈ ߡߊ߬ ߸ ߊ߬ ߞߊ߬ ߕߎ߬ ߂ ߘߏ߲߬ ߓߌ߬ߟߊ߬ߢߐ߲߰ߠߊ ߉ ߘߐ߫ ߊ߬ ߟߊ߫ ߛߊ߲ߖߌ ߞߎ߲߬ߝߟߐ ߏ߬ ߘߐ߫.
ߏ߬ ߕߎ߲߰ߕߊ߬ ߘߐ߫ ߸ ߡߊ߲ߛ ߞߴߊ߬ ߟߊߛߐ߬ߘߐ߲߬ ߊ߬ ߓߊ߲ ߞߐ ߘߐ߫ ߕߎ߬ ߁߃ ߘߏ߲߬ ߠߊ߫ ߡߊ߬ߝߣߍߣߌ߲ ߘߏ߫ ߛߋ߲߬ߝߍ߬ ߂߀߀߄ - ߂߀߀߅.
ߊ߬ ߥߟߌ߬ߟߌ ߘߊߡߌ߬ߣߊ߭ ߡߊ߲ߛ
ߊ߬ ߓߟߏߓߘߍ ߛߋ߲ ߠߊ߫ ߝߊ߲߬ߞߊ ߣߴߊ߬ ߟߊ߫ ߞߎ߲߬ߞߊߟߌߦߊ ߸ ߊ߬ ߟߊ߫ ߞߎ߲߬ߞߊߟߌߦߊ ߏ߬ ߕߘߍ߬ ߘߌߦߟߊ ߝߙߋߘߋߙߌߞ ߤߊ߲ߕ ߦߋ߫ ߝߴߏ߬ ߞߵߊ߬ ߓߌ߬ߟߊ߬ ߓߟߏߓߘߍ ߓߐߟߐ߲ ߝߍ߬ ߞߵߊ߬ ߟߊߡߙߊ߬....
ߊ߬ ߞߐߛߊߦߌ߲ ߝߊ߬ߙߊ߲߬ߛߌ߬
ߞߊ߬ߙߌߝߐ߭ ߕߟߋ߬ ߂ / ߂߀߀߉ ߟߊ߫ ߸ ߞߋ߲߬ߥߟߎ ߁߁ ߞߏߛߐ߲߬ ߸ ߊ߬ ߞߴߊ߬ ߡߊߘߏ߲߬ ﴿ ߛߑߕߊߘ ߙߋ߲ߣߍ ߍߝ߭. ߛߋ.﴾ ߟߊ߫ ߛߊ߲ߖߌ ߣߊ߯ߣߌ߲߫ ߖߊ߬ߣߌ߲ ߞߘߐ߫....
Nouveau départ exotique et conflit avec la FiFa
ߕߎߟߊߝߌ߲ ߕߟߋ߬ ߂ ߂߀߁߀ ߠߊ߬ ߸ ߊ߬ ߟߊߕߊ߬ߡߌ߲߫ ߘߊ߫ ߋߡߌߙߊ ߊߙߊߓߎ ߎ߳ߣߌ ، ߊߟߑߣߊߛ ߘߎߓߊߦߌ ߟߊ߫ ߛߘߍ ߘߐ߫.
ߊ߬ ߟߊ߫ ߟߊߕߊ߬ߡߌ߲߬ߠߌ߲ ߏ߬ ߞߍ߫ ߘߊ߫ ߋߙߏ ߞߋ߲߬ߥߟߎ ߈ ߠߋ߬ ߟߊ߫.
ߊ߬ ߞߴߊ߬ ߞߐߛߊ߬ߦߌ߲߬ ߝߊ߬ߙߊ߲߬ߛߌ߫ ߞߊ߬ ߞߟߊ߬ߣߐ߬ߦߊ߬ߟߌ ߞߍ߫ ߊ߬ ߣߌ߫ ߍߝ߭. ߛߋ. ߣߊ߲ߕ ߕߍ߫ ߕߏ߬ߟߊ߲߬ߕߊ߲ ߟߎ߬ ߟߊ߫ ߟߊߕߊ߬ߡߌ߲߬ߠߌ߲ ߕߎ߬ߡߊ߬ߙߋ߲߬ ߠߊߓߊ߲ ߠߊ߫ ߂߀߁߂ ߟߊ߫ ، ߞߴߊ߬ ߛߐ߬ߘߐ߲߬ ߘߏ߲߬ ߛߘߍ ߏ߬ ߕߘߍ߬ ߦߋ߫ ߄߲ ߠߋ߬ ߟߌߜ߭ߌ ߂߲ ߘߐ߫.....
ߖߌ߬ߣߍ߬ ߛߘߍ ߘߐ߫
߂߀߀߆ - ߂߀߁߅ ߕߍߟߊ ߞߘߐ߫ ߸ߌߛߑߡߊߦߍߟ ߓߊ߲߬ߞߎ߬ߙߊ ߞߊ߬ ߓߊߕߐߡߐ߲ߠߌ߲ ߄߇ ߟߋ߬ ߛߐ߬ߘߐ߲߬ ߖߌ߬ߣߍ߬ ߛߘߍ ߝߍ߬ ߸ ߞߊ߬ ߕߎ߬ ߁߁ ߘߏ߲߬ ، ߏ߬ ߓߍ߯ ߣߴߊ ߕߊ߬ ߸ ߊ߬ߟߎ߬ ߦߴߊ߬ ߕߐ߯ ߣߴߊ߬ ߟߊ߫ ߕߎ߭ ߝߌ߬ߟߊ ߓߐߟߊ ߓߊߕߐߡߐ߲ߠߌ߲ ߅ ߘߐ߫ ߡߍ߲ ߠߎ߬ ߡߊ߫ ߞߎ߲߬ߠߊ߬ߛߌ߰ߦߊ. thumb ߊ߬ ߞߴߊ߬ ߟߊ߫ ߓߙߊߘߓߐ ߝߟߐ ߞߍ߫ ߖߌ߬ߣߍ߬ ߛߘߍ ߝߍ߬ ߓߌߣߊߥߎߟߋ߲ ߕߟߋ߬ ߇ / ߂߀߀߆ ߟߋ߬ ߟߊ߫ ߖߌ߬ߣߍ߬ ߣߌ߫ ߕߏߜ߭ߏ߬ ߟߊ߫ ߕߋߙߌߦߊ ߕߏ߬ߟߊ߲߬ߕߊ߲ ߘߐ߫ ߸ ߖߌ߬ߣߍ߬ ߛߎߘߊ߲߫ ߘߊ߫ ߁- ߀. ߊ߬ ߞߴߊ߬ ߘߊߡߌ߬ߣߊ߬ ߕߟߋ߬ ߘߊ߲ߘߐ߫ ߕߊ߬ߡߌ߬ߣߍ߲ ߞߐߝߍ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߘߐ߫ ߸ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߌߖ߭ߌߔߕߌ ߸ ߛߊ߲ߞߊߢߐ߯ߦߊ ߸ ߊ߬ ߕߘߍ߬ ߘߊ߫ ߓߌ߬ߟߊ߬ߢߐ߲߰ߠߊ ߃ ߘߐ߫ ، ߖߌ߬ߣߍ߬ ߣߌ߫ ߛߣߍ߬ߜ߭ߊߟߌ߫ ߞߊ߬ ߢߐ߲߯ ߓߍ߲߬ ߕߊ߲ߞߏ ߣߊ߯ߣߌ߲ߣߊ߲ ߘߐ߫.
ߕߟߋ߬ ߘߡߊ ߕߊ߬ߡߌ߲߬ߣߍ߲ ߞߐߝߍ߬ ߸ ߊ߬ ߞߴߊ߬ ߟߊ߫ ߕߘߍ߬ߒ߬ߘߐ߬ߦߊ ߝߌߟߊߣߊ߲ ߞߍ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߘߐ߫ ߸ ߏ߬ ߡߍ߲ ߞߍ ߘߊ߫ ߜ߭ߊ߯ߣߊ.
ߛߊ߲ߞߊߢߐ߲߯ߦߊ ߏ߬ ߘߐ߫ ߸ ߊ߬ ߕߏߟߏ߲߫ ߘߊ߫ ߓߌ߬ߟߊ߬ߢߐ߲߰ߠߊ ߄ ߠߋ߬ ߘߐ߫ ߞߊ߬ ߕߎ ߁ ߘߏ߲߬ ߞߙߎ ߟߎ߬ ߟߊ߫ ߢߐ߲߯ߓߍ߲ ߘߐ߫ ߸ ߖߌ߬ߣߍ߬ ߣߌ߫ ߡߊ߬ߙߐߞߎ߫ ߟߋ߬ ߕߏߟߏ߲ ߘߴߏ߬ ߘߐ߫.
ߖߌ߬ߣߍ߬ ߦߟߍ߬ ߘߊ߫ ߢߐ߲߯ߓߍ߲ ߄߲ ߘߐ߫ ߸ ߊ߬ ߣߌ߫ ߜߋ߲ߞߐ߰ߖߌ߬ߘߊ ߟߋ߬ ߞߊ߬ ߢߐ߲ߓߍ߲ ߏ߬ ߘߐ߫.
ߊ߬ ߞߊ߬ ߕߘߍ߬ ߘߊ߫ ߖߊ߯ߓߊ ߖߌߟߊߝߍ ߂߀߁߀ ߟߊ߬ߓߐ߬ߟߌ ߘߐ߫.
ߊ߬ ߞߴߊ߬ ߘߐߜߍ߫ ߕߎ߬ ߅ ߟߋ߬ ߘߏ߲߬ ߓߟߏߡߊ߬ ߸ ߒ߬ߞߊ߬ ߓߙߊߘߓߐ ߞߋߟߋ߲߫ ߏ߬ ߘߐ߫ ߸ ߊ߬ ߞߋߟߋ߲߫ ߞߊ߬ ߕߎ߭ ߃ ߟߋ߬ ߘߏ߲߬ ߖߌ߬ߣߍ߬ ߣߌ߫ ߣߊߡߌߓߌ ߟߊ߫ ߢߐ߲߯ߓߍ߲  ߏ߬ ߘߐ߫ ߸ ߖߌ߬ߣߍ߬ ߛߎߘߊ߲߫ ߘߊ߫ ߄ - ߀ ، ߏ߬ ߞߍ߫ ߘߊ߫ ߥߊ߬ߛߌߥߊ߬ߙߊ ߕߟߋ߬ ߂߂ ߟߋ߬ ߟߊ߫ ߂߀߀߈ ߠߊ߫. ߊ߬ ߞߊ߬ ߕߎ߬ ߁ ߝߣߊ߫ ߘߏ߲߬ ߕߎ߲߯ߣߌ߲߫ ߖߌ߬ߣߍ߬ ߣߌ߫ ߣߊߡߌߓߌ ߟߊ߫ ߢߐ߲߯ߓߍ߲ ߘߐ߫ ، ߊ߬ ߞߊ߬ ߞߋߟߋ߲߫ ߘߏ߲߬ ߖߌ߬ߣߍ߬ ߣߌ߫ ߞߋߣߌߦߊ ߟߊ߫ ߢߐ߲߯ߓߍ߲ ߘߐ߫ ߌߞߐ߫ ߕߎ߲߯.
ߊ߬ ߞߴߊ߬ ߘߊߡߌ߬ߣߊ߬ ߕߎ߲߯ߣߌ߲߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߁߂ ߘߐ߫. ߊ߬ ߞߊ߬ ߕߎ߬ ߞߋߟߋ߲߫ ߘߏ߲߬ ߖߌ߬ߣߍ߬ ߣߌ߫ ߡߘߊߜ߭ߊߛߑߞߊߙ ߟߊ߫ ߢߐ߲߯ߓߍ߲ ߘߐ߫ ߸ ߊ߬ ߣߌ߫ ߞߊ߬ ߞߋߟߋ߲߫ ߝߣߊ߫ ߘߏ߲߬ ߖߌ߬ߣߍ߬ ߣߌ߫ ߣߌߖ߭ߋߙߌߦߊ ߟߊ߫ ߢߐ߲߯ߓߍ߲ ߘߐ߫.
߂߀߁߂ ߓߌߣߊߥߎߟߋ߲ ߠߊ߬ ߸ ߊ߬ ߞߴߊ߬ ߟߊ߫ ߕߘߍ߬ߒ߬ߘߐ߬ߦߊߟߌ ߃߲ ߠߊߓߊ߲ ߞߍ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߘߐ߫ ، ߏ߬ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߕߍߕߎ߲ߧߊ ߓߟߏߡߊ߬ ߜ߭ߊ߬ߓߐ߲߬ ߠߌ߫ ߕߍߡߊߓߊ߲߮ ߖߌ߬ߣߍ߫ ߓߟߏ߫ ، ߊ߬ ߕߏߟߏ߲߫ ߘߊ߫ ߓߙߊߘߓߐ ߃ ߟߋ߬ ߘߐ߫ ، ߊ߬ ߞߴߊ߬ ߖߘߍ߬ߘߌ ߟߴߏ߬ ߞߏߛߓߍ߫ ߸ ߖߌ߬ߣߍ߬ ߞߊ߬ ߓߐߛߑߥߊߣߊ ߘߊ߬ߘߴߊ߬ ߢߊ ߖߍ߬ߘߍߖߍ߬ߘߍ ߡߊ߬ ߸ ߊ߬ ߞߊ߬ ߕߏ߬ߟߊ߲ ߘߌߞߏ ߁ ߞߍ߫ ߊ߬ ߕߏ߬ߟߊ߲߬ߕߊ߲ ߢߐ߲߮ ߣߊߓߌ ߛߎߡߊ ߡߊ߬ ߞߴߊ߬ ߘߏ߲߬. ߖߊ߬ߕߋ߬ߓߐ߬ߟߌ ߓߟߏߡߊ߬ ߸ ߛߎߘߊ߲ߠߌ߲ ߁ ، ߞߙߊߕߊߕߊ߫ ߁ ، ߗߌߙߏ߲ߠߌ߲ ߁، ߖߌ߬ߣߍ߬ ߡߊ߫ ߛߋ߫ ߕߊ߬ߡߌ߲߬ߠߊ߫ ߡߎ߬ߕߎ߲߬ ߞߙߎ ߟߎ߬ ߟߊ߫ ߕߊ߲ߠߌ߲ ߝߟߐ߫ ߏ߬ ߘߐ߫.
ߌߛߑߡߊߦߍߟ ߓߊ߲߬ߞߎ߬ߙߊ ߞߴߊ߬ ߟߊ߫ ߕߎ߬ ߟߊߓߊ߲ ߘߏ߲߫ ߖߌ߬ߣߍ߬ ߣߌ߫ ߡߊ߬ߙߐߞߎ߫ ߟߊ߫ ߕߋߙߌߦߊ ߕߏ߬ߟߊ߲߬ߕߊ߲ ߠߋ߬ ߘߐ߫ ߘߓߊ߬ߓߌߟߊ ߕߟߋ߬ ߁߅ / ߂߀߁߂ ߟߊ߫ ، ߖߌ߬ߣߍ߬ ߛߎߘߊ߲߫ ߘߊ߫ ߂ - ߁.
ߊ߬ ߞߴߊ߬ ߟߊ߫ ߝߊ߬ߛߏ ߛߘߍ ߓߊߕߐߡߐ߲ߠߌ߲ ߕߏ߬ߟߊ߲߬ߕߊ߲ ߠߊߓߊ߲ ߞߍ߫ ߖߌ߬ߣߍ߬ ߣߌ߫ ߗߊߘ ߟߊ߫ ߕߋߙߌߦߊ ߕߏ߬ߟߊ߲߬ߕߊ߲ ߠߋ߬ ߛߋ߲߬ߝߍ߬ ߂߀߁߅ ߥߊ߬ߛߌߥߊ߬ߙߊ ߟ ، ߖߌ߬ߣߍ߬ ߝߏߘߊ߫ ߁ - ߂. ߊ߫
ߟߋߏߣߊߙߘ ߖߌ߬ߙߐߡ
ߟߋߏߣߊߙߘ ߥߊߟߑߕߊ߫ ߖߌ߬ߙߐߡ߸ ߡߏߦߌ߫ ߘߊ߫ ߁߈߁߇ ߣߍߣߍߓߊ ߃ ߡߊ߬ ߔߐ߲ߔߋ߫ ߞߊ߬ ߛߊ߬ ߁߈߉߁ ߕߙߊߓߊ ߃ ߡߊ߬ ߓߑߙߊߌߜ߭ߑߕߐ߲߫߸ ߊ߬ ߕߘߍ߬ ߦߋ߫ ߊߡߍߙߌߞߌ߬ ߖߎ߬ߟߊ ߘߏ߫ ߟߋ߬ ߘߌ߫.
ߞߊ߲߬ߛߓߍߟߌ
ߊ߬ ߝߎ߲ߘߌ߫ ߘߊ߫ ߞߊ߬ ߓߐ߫ ߝߊ߬ߙߊ߲߬ߛߌ߫ ߤߎߜߍߣߏߕ ߘߋ߲ߓߦߊ ߘߏ߫ ߟߋ߬ ߘߐ߫ ߞߊ߬ ߥߊ߫ ߥߙߎߣߍ ߣߌߥߦ ߦߐߙߞ ߁߇߁߇ ߟߊ߫߸ ߟߋߏߣߊߙߘ ߖߌ߬ߙߐߡ ߡߏߦߌ߫ ߘߊ߫ ߔߐ߲ߔߋ߫ ߟߋ߬߸ ߛߌߙߊߞߎߛ ߘߊߝߍ߫ ߜߐߞߎ߫. ߊ߬ ߟߊߘߏ߲߬ ߘߊ߫ ߔߑߙߍ߲ߛߑߕߐ߲߬ ߖߊ߯ߓߘߊ ߟߊ߫߸ ߞߊ߬ ߘߏ߲߬ ߦߎߣߌߦߐ߲ ߞߐߟߍߜ߭ ߟߴߏ߬ ߞߐ߫߸ ߊ߬ ߞߊ߬ ߤߊߞߍ ߞߊ߬ߙߊ߲߫ ߦߋ߲߬ ߡߍ߲ ߘߐ߫. ߊ߬ ߥߊ߫ ߘߴߊ߬ ߡߊߞߍ߫ ߣߌߥߦ ߦߐߙߞ ߏ߬ ߟߋ ߞߐ߫ ߞߊ߬ ߞߍ߫ ߓߊ߰ߣߊ߬ߓߊ߯ߣߊ ߘߌ߫ ߓߊ߲߬ߘߊ߬ߡߌߘߊ ߟߴߊ߬ ߣߌ߫ ߞߊ߬ ߞߍ߫ ߛߘߊߟߊߟߊ ߝߣߊ߫ ߘߌ߫.
ߊ߬ ߟߊ߫ ߛߎߘߊ߲ߠߌ߲ ߓߊ߲߬ߘߊ߬ߡߌߘߊ (ߓߎߙߑߛ) ߟߊ߫ ߏ߬ ߞߵߊ߬ ߡߊߘߍ߬ߡߍ߲߫ ߞߵߊ߬ ߡߊߟߐ߲߫ ߞߏ߫ ߘ߭ߍ߬ ߞߌ߲ߜ߭ ߐ߬ߝ ߥߐߟ ߛߕߑߙߌߕ. ߊ߬ ߞߵߊ߬ ߟߊ߫ ߕߐ߬ߣߐ ߟߊߛߓߊ߬ߕߌ߫ ߣߍ߰ ߛߌߟߊ ߥߊߟߌߘߊ߫ ߛߘߍߡߊ߲ߓߊ ߟߎ߬ ߟߊ߫߸ ߞߏߟߊߘߍߢߐ߲߯ߦߊ ߕߘߍ߬ ߦߴߊ߬ ߣߌ߫ ߞߐߙߑߣߍߟߌߎߛ ߝ߭ߊ߲ߘߍߙߑߓߌߟߕ ߟߎ߫ ߕߍ߫ ߛߐ߲߬ ߞߘߊߎ߫.
ߞߎ߫ߛߊ߲߫ߧߊ߬ ߞߏ ߟߎ߬ ߢߊ߰ߘߐ߬ߘߌ߬ߦߊ߫ߟߊ ߣߴߊ߬ ߣߊ߲߬ߝߟߏ߬ߦߊ߬ߟߊ߸ ߊ߬ ߞߊ߬ ߣߌߥߦ ߦߐߙߞ ߘߐ߲߬ߞߟߌ ߘߎ߲ߓߎ ߜߘߌ ߛߌ߰߸ ߏ߬ ߟߋ ߕߘߍ߬ ߦߋ߫ ߣߌߥߦ ߦߐߙߞ ߘߐ߲߬ߓߏ߲ (ߏߔߋߙߊ) ߝߟߐ ߘߏ߫ ߘߌ߫.
ߘߑߙߊߌߝߕ ߙߊߐߕߛ ߡߎߙߎ߲ߕߌ ߕߎ߬ߡߊ ߟߊ߫߸ ߊ߬ ߞߵߏ߬ ߡߊߞߊ߲ߞߊ߲߫ ߜ߭ߊߕߑߟߌ߲ߜ߭ ߘߏ߫ ߟߊ߫߸ ߊ߬ ߟߊ߫ ߕߘߍ߬ߒ߬ߘߐ߬ߟߌ߬ ߓߊ߫ ߟߋ߬ ߕߘߍ߬ ߦߋ߫ ߣߌߥߦ ߦߐߙߞ ߕߊߌߡߛ ߛߓߍߘߊ ߓߏ߲ ߠߊ߫ ߞߏ ߘߐ߫.
ߝߊ߬ߘߌ߬ߡߊ߬ߞߟߏ ߘߐ߫߸ ߊ߬ ߞߊ߬ ߥߊ߬ߣߊߙߌ ߓߟߏߦߴߊ߬ ߕߋߙߌߞߍ߫ ߥߟߌߦߊ߲ߡ ߞߌߛߊ߲ߡ ߝ߭ߊ߲ߘߍߙߑߓߌߟߕ ߝߍ߬߸ ߡߍ߲ ߘߐ߫ ߣߴߊ߬ ߞߎ߲ߝߊ߲ߣߍ߲߫ ߕߘߍ߬ ߦߋ߫ ߞߙߍߞߙߍߦߊߓߟߏߡߊ߬ ߛߏ߬ ߜߛߊ ߝߍ߬߸ ߊ߬ ߣߴߊ߬ ߞߵߏ߬ ߡߍ߲ ߘߍ߬ߡߍ߲߫ ߞߊ߬ ߘ߭ߍ߬ ߖߏߞߋߦ ߞߑߟߐߓ ߟߐ߬.
߁߈߆߀ ߓߊ߲߫ ߕߎߡߊ ߟߊ߫߸ ߊ߬ ߕߘߍ߬ ߘߊ߫ ߘߏ߲߬ߛߏ߬ߦߊ ߕߊ߯ߡߊ߫ ߥߙߍߓߊߓߊ ߘߐ߫ ߊߡߍߙߌߞߌ߬ ߕߟߋ߬ߓߋ ߘߐ߫߸ ߡߍ߲ ߠߊߛߌ߲ߣߍ߲߫ ߕߘߍ߬ ߦߋ߫ ߓߎߝߊߟߏ ߓߌߟ ߓߟߏ߫.
߁߈߆߆ ߟߊ߫߸ ߊ߬ ߞߊ߬ ߖߋߡߛ ߓߋߕߝߑߜ߭ߋߕ ߟߊ߫ ߦߙߐ ߣߴߊ߬ ߡߊߞߍߦߌߟߊ ߛߊ߲߬ ߏߟߘ ߝߐߙߑߘߊߤߡ ߝ߭ߌߟߋߖ ߕߙߐߝߍ߬߸ ߞߵߊ߬ ߕߘߍ߬ ߦߋ߲߬ ߦߋ߫ ߥߍߛߕߑߗߌߛߑߕߊ߫ ߞߐ߲ߕߋ߬ ߝ߭ߌߟߋߖ ߘߏ߫ ߘߌ߫߸ ߞߏ߬ߣߌ߲߬ ߦߋ߲߬ ߦߋ߫ ߓߑߙߐ߲ߞߛ ߟߋ߬ ߘߌ߫ ߡߎ߬ߕߎ߲߫. ߣߊ߲߬ߝߟߏ߬ߦߊ߬ߟߊ ߐߜ߭ߐߛߕ ߓߍߟߑߡߐ߲ߕ ߍߛ.ߊ߬ߙߐ ߛߘߊ߫ ߘߐ߫߸ ߊ߬ ߞߊ߬ ߖߌ߬ߙߐߡ ߔߊߙߞ ߙߋߛߕߑߙߊߞ ߟߐ߬߸ߓߋߕߝ ߜ߭ߋߕ ߞߣߍ ߞߊ߲߬߸ ߓߍߟߑߡߐ߲ߕ ߛߑߕߋߞߍߛ ߝߟߐ߸ ߏ߬ ߞߍ߫ ߘߊ߫ ߁߈߆߇ ߝߊ߲߭ ߝߍ߬.
ߊ߬ ߣߌ߫ ߝ߭ߊ߲ߘߍߙߑߓߌߟߕ ߣߌ߫ ߣߊ߲߬ߝߟߏ߬ߦߊ߬ߟߊ ߕߐ߭ ߟߎ߬ ߘߍ߬ ߘߊ߫ ߞߊ߬ ߞߐߣߋ ߊߌߛߑߟߊ߲ߘ ߖߏߞߋߦ ߞߑߟߐߓ߸ ߡߍ߲ ߘߐ߫ ߣߴߊ߬ߟߎ߫ ߞߊ߬ ߛ߭ߌߔߑߛ߭ߍߘ ߓߋߦ ߙߋߛ ߕߑߙߊߞ ߟߐ߫ ߁߈߈߄ ߠߊ߫. thumb|ߊ߬ ߝߘߎߡߊ߫ ߞߑߟߊߙߌߛߊ߫ ߤߊߟ ߖߌ߬ߦߊ߬ߓߍ
ߊ߬ ߞߊ߬ ߞߑߟߊߙߌߛߊ߫ ߤߊߟ ߝߘߎ߫߸ ߊ߬ߟߋ ߟߋ߬ ߦߋ߫ ߖߋߣߌ ߖߌ߬ߙߐߡ ߝߊ߬ ߘߌ߫߸ ߏ߬ ߡߍ߲ ߦߋ߫ ߟߐߙߘ ߙߊ߲ߘߐߟߝ ߗߐߗߌߟ ߝߘߎߡߊ ߣߌ߫ ߥߌ߲ߛߑߕߐ߲߫ ߗߐߗߌߟ ߓߊ߫ ߘߌ߫. ߘߋ߲ߡߛߏ߫ ߜߘߍ߫ ߝߌ߬ߟߊ߬ ߦߴߊ߬ ߓߟߏ߫߸ ߏ߬ ߟߎ߫ ߘߐ߫ ߞߋߟߋ߲ ߝߘߎ߫ ߘߊ߫ ߡߐߙߌߕߐ߲߫ ߝߑߙߌߥߍ߲߫ ߡߊ߬ ߞߊ߬ ߘߐ ߝߘߎ߫ ߛߊ߯ߙ ߖߐ߲ߣ ߟߌߛߑߟߌ߫ ߡߊ߬߸ ߓߊߙߏߣߍߕ ߝߌߟߊߣߊ߲.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:Category:ߞߊ߬ ߛߊ߬ ߛߊ߲߬ ߇߃ ߡߊ߬ ߦߌߟߡߊ:Category:ߞߐߜߍ ߡߍ߲ ߦߋ߫ p 20 ߟߊߓߊ߯ߙߊ߫ ߟߊ߫ ߦߌߟߡߊ:Category:ߞߐߜߍ ߡߍ߲ ߦߋ߫ pro ߟߊߓߊ߯ߙߊ߫ ߟߊ߫ ߦߌߟߡߊ:ߊߡߍߙߌߞߌ߬ ߘߏ߲߬ߘߊ
ߟߋߘߌ ߙߊ߲ߘߐߟߝ ߗߐߗߌߟ
ߟߋߘߌ ߙߊ߲ߘߐߟߝ ߛߑߔߍ߲ߛߊ ߗߐߗߌߟ ߡߏߦߌ߫ ߘߊ߫ ߖߋߣߌ߫ ߖߌ߬ߙߐߡ ߕߐ߮ ߟߋ߬ ߘߌ߫ ߣߌߥߦ ߦߐߙߞ߸ ߁߈߅߄ ߓߌ߲ߠߊߥߎߟߋ߲ ߉ ߡߵߊ߬ ߣߌ߫ ߞߊ߬ ߛߊ߬ ߁߉߂߁ ߥߊ߬ߛߌ߬ߥߙߊ ߂߉ ߟߋ߬ ߡߊ߬ ߟߐ߲ߘߐ߲߬߸ ߊ߬ ߦߋ߫ ߡߐ߰ߘߐ߬ߜߍ߫ ߘߎߢߊߘߋ߲ ߠߋ߬ ߘߌ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߞߣߐ߫. ߊ߬ ߝߘߎ߫ ߘߊ߫ ߙߊ߲ߘߐߟߝ ߗߐߗߌߟ ߟߋ߬ ߓߟߏ߫ ߊ߬ ߣߴߊ߬ߟߋ ߟߋ߬ ߦߋ߫ ߓߙߌߕߊ߲ߓߊ߫ ߞߏߕߌ߯ ߝߟߐ߫ ߛߊ߯ߙ ߥߌ߲ߛߑߕߐ߲߫ ߗߐߗߌߟ ߣߊ߫ ߘߌ߫.
ߓߐߖߎ
ߖߋߣߌ߫ ߖߌ߬ߙߐߡ ߓߋ߲ߓߊ ߟߎ߬ ߘߏ߫ ߟߎ߫ ߓߐߖߎ ߦߋ߫ ߤߎߜߍߣߏߕ ߟߋ߬. ߊ߬ߟߎ߫ ߞߵߊ߬ߟߎ߫ ߓߏ߬ߙߌ߫ ߘߌ߯ߣߊ ߟߊ߫ ߣߌߡߊߣߐ߮ ߟߋ߬ ߞߘߐ߫ ߞߊ߬ ߥߊ߫ ߊ߲߬ߜ߭ߌ߬ߟߋ߬ߘߎ߯ ߛߴߊ߬ߟߎ߬ ߘߌ߫ ߟߊ߬ߞߊ߲߬ߘߊ߬ߟߌ ߛߐ߬ߘߐ߲߫. ߊ߬ߟߎ߬ ߘߏ߫ ߘߐ߫ ߞߋߟߋ߲߫ ߘߏ߫ ߕߌߡߏߕߌ߫ ߖߌ߬ߙߐߡ (ߖߌ߬ߙߐߡ ߞߘߐ)߸ ߡߏߦߌ߫ ߘߊ߫ ߥߊߌߜ߭ߕ ߕߌ߲ ߠߋ߬ ߘߐ߫ ߁߆߈߈ ߠߊ߫. ߏ߬ ߝߎ߲ߘߌ߫ ߘߊ߫ ߞߊ߬ ߥߊ߫ ߊ߲߬ߜ߭ߌ߬ߟߋ߬ߘߎ߰-ߞߎߘߊ߫ ߁߇߀߉ ߝߊ߲߭ ߝߍ߬ ߞߊ߬ ߥߊ߫ ߓߊ߯ߙߊ߫ ߞߐ߰ (ߞߐ߬ߞߐ) ߟߊ߬ߘߊ߲ ߘߎ߲߬ߘߎ߬ߡߊ߬ߦߊ (monopole) ߘߐ߫ ߦߋ߲߬. ߊ߬ ߛߋ߫ ߥߊ߯ߕߌ ߏ߬ ߟߊ߫ ߦߋ߲߬߸ ߊ߬ ߞߊ߬ ߊߓߌߜ߭ߍߟ ߙߌߗ ߝߘߎ߫ ߁߇߀߉ ߟߊ߫߸ ߣߌߞߏߟߊߛ ߙߌߗ ߣߌ߫ ߊߓߌߜ߭ߍߟ ߜ߭ߑߙ߭ߌ߲ ߠߎ߬ ߘߋ߲ߡߛߏ߫߸ ߥߍ߲ߤߊ߲ߡ, ߋߛߍߞߛ߸ ߡߛߊߛ߭ߎߛߍߕߛ. ߏ߬ ߟߋ ߞߐ߫ ߛߊ߫߸ ߝߌ߬ߟߊ߬ߓߊ ߟߎ߬ ߦߟߍ߬ߡߊ߲߬ ߘߊ߫ ߘߐߙߑߗߍߛߑߕߊ߬ ߊ߬ߟߋ߬ ߞߊ߬ߝߏ߬ ߞߋߟߋ߲ ߞߣߐ߫߸ ߒ߬ߞߵߊ߬ߟߎ߫ ߞߊ߬ ߥߊ߯ߕߌ߫ ߞߍ߫ ߥߊ߲ߌߘߤߊߡ߸ ߞߐߣߍߞߑߕߌߞߐߕ߸ ߁߇߁߃ ߟߊ߫. ߕߌߡߏߕߌ߫ ߖߌ߬ߙߐߡ ߞߵߊ߬ ߡߊߞߍ߫ ߥߐߟߌ߲ߜ߭ߑߝߐߙߘ߸ ߊ߬ߟߋ߬ ߞߐߣߍߞߑߕߌߞߐߕ ߞߋߟߋ߲ ߘߐ߫ ߁߇߁߇ ߟߊ߫߸ ߊ߬ ߛߊ߬ ߘߵߊ߬ߟߋ߬ ߛߏ߫ ߞߋߟߋ߲ ߏ߬ ߟߋ ߞߣߐ߫ ߞߏ߲ߞߏߜߍ ߂߃, ߁߇߅߀ ߟߊ߫.
ߘߋߣߌߦߊ
thumb|ߖߌ߬ߙߐߡ ߡߊ߲ߛߌߦߐ߲߸ [[ߟߋߏߣߊߙߘ ߖߌ߬ߙߐߡ ߠߊ߫ ߣߊ߲߬ߝߟߏ߬ߦߊ߬ߟߌ ߡߊߞߍߦߙߐ߫ ߞߘߐ߫߸ ߣߌߥߦ ߦߐߙߞ߸ ߁߈߇߈ ߝߊ߲߭ߝߍ߬. ߓߏ߲ ߣߌ߲߬ ߟߐ߬ ߘߊ߫ ߁߈߅߉ ߣߌ߫ ߁߈߆߅ ߟߋ߬ ߕߍ߫.]]
ߖߋ߬ߣߌ߫ ߖߌ߬ߙߐߡ ߡߏߦߌ߫ ߘߊ߫ ߁߈߅߄ ߓߌ߲ߠߊߥߎߟߋ߲ ߉ ߟߋ߬ ߡߊ߬ ߙߐߗߍߛߑߕߊ߬ ߞߌ߲߬ߘߊ ߟߊ߫ ߣߌߦߥ ߦߐߙߞ. ߊ߬ߟߋ ߟߋ߬ ߕߘߍ߬ ߦߋ߫ ߖߎ߬ߟߊ߬ ߗߍ߬ ߟߋߏߣߊߙߘ ߖߌ߬ߙߐߡ (߁߈߁߇-߁߈߉߁) ߣߴߊ߬ ߡߛߏ߬ ߞߑߟߊߙߌߛߊ߫ ߣߴߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߞߑߟߙߊ߫ ߤߐߟ (߁߈߂߅-߁߉߉߅) ߟߎ߬ ߘߋ߲ߡߛߏ߫ ߟߏ߯ߟߎ ߟߎ߬ ߛߓߊߣߊ߲ ߘߌ߫. ߊ߬ ߡߊ߬ߡߛߏ߫ ߓߊߟߏߣߍ߲ ߝߌ߬ߟߊ ߟߎ߬ ߕߐ߯ ߟߋ߬ ߞߏ߫ ߞߑߟߙߊ߫ (߁߈߅߁-߁߉߃߅) ߣߌ߫ ߟߋߏߣߌ߫ (߁߈߅߉-߁߉߄߃). ߟߋߏߣߊߙߘ ߖߌ߬ߙߐߡ ߘߌ߫ ߞߍ߫ ߡߣߌ߫ ߤߏߞ ߝߣߊ߫ ߝߊ߬ ߘߌ߫ (߁߈߅߁-߁߉߂߉)߸ ߊߡߍߙߌߞߌ߬ ߘߐ߲߬ߞߟߌ߬ߟߊ߬ߟߊ߫ ߡߛߏ ߘߏ߫. ߖߋߣߌ߫ ߕߐ߮ ߣߊ߬ߣߍ߲߫ ߦߋ߫ ߞߊ߬ ߝߘߊ߫ ߛߏߔߙߊߣߏ߫ ߛߎߥߍߘߌߞߊ ߖߋߣߌ߫ ߟߍ߲ߘ߸ ߣߴߊ߬ ߝߊ߬ ߕߘߍ߬ ߦߴߊ߬ ߟߊߘߌߦߊߢߍ߫ ߟߊ߫ ߞߏߛߓߍ߫. ߡߊ߬ߦߋߙߋ߲ ߘߏ߫ ߟߎ߫ ߛߐ߬ߘߐ߲߬ߣߍ߲߬ ߘߌ߫ ߞߍ߫ ߘߋ߲ߓߦߊ ߛߌ߲߬ߝߏ߲ ߘߏ߫ ߟߎ߫ ߓߟߏ߫ ߡߍ߲ ߦߴߊ߬ ߦߌ߬ߘߊ߬ ߟߊ߫ ߞߏ߫ ߖߋߣߌ߫ ߓߋ߲ߓߊ ߘߏ߫ ߦߋ߫ ߌߙߐߞߌߞߊ ߟߋ߬ ߘߌ߫.
ߕߣߐ߬ ߛߎ߰ ߞߋߟߋ߲ ߠߋ߬ ߕߘߍ߬ ߦߋ߫ ߖߋߣߌ߫ ߣߴߊ߬ ߝߊ߬ ߓߍ߯ ߢߍ߫. ߊ߬ ߝߊ߬ ߞߊ߬ ߖߌ߬ߦߊ߬ߓߏ߲ ߘߏ߫ ߛߊ߲߬ ߓߋߝߑߜ߭ߋߕ߸ ߝߐߙߑߘߊߤߡ ߕߟߋ߬ߓߋ ߘߐ߫߸ ߥߍߛߕߑߗߌߛߑߕߊ߫ ߞߐ߲ߕߋ߬ (ߓߌ߬ ߓߑߙߐ߲ߞߛ)߸ ߊ߬ ߣߴߊ߬ ߞߊ߬ ߜߛߊ߬ ߞߍ߫ ߞߣߍ ߘߏ߫ ߘߐߓߍ߲߬ ߞߏ߫ ߘ߭ߍ߬ ߖߌ߬ߙߐߡ ߔߊߙߞ ߙߋߛߕߑߙߊߞ߸ ߞߵߊ߬ߟߎ߫ ߖߌ߬ߦߊ߬ߣߍ߲ ߕߴߊ߬ ߝߊ߬ ߟߊ߫ ߖߌ߬ߦߊ߬ߓߏ߲߬ ߞߙߍߞߙߍߣߍ߲ ߠߊ߫߸ ߖߋߣߌ߫ ߦߟߍ߬ߣߍ߲ ߠߋ߬ ߛߏ߭ ߞߊ߲߬ ߏ߬ ߘߌ߫ ߓߊߏ߬ ߊ߬ ߝߊ߬ ߓߘߊ߫ ߥߊ߫ ߔߊ߬ߙߌ߬. ߊ߬ ߞߵߊ߬ ߗߍ߬ ߦߋ߫ ߦߋ߲߬ ߠߋ߫: ߙߊ߲ߘߐߟߝ ߗߐߗߌߟ.
ߊ߬ ߡߊߦߋߙߋ߲߫ ߘߴߊ߬ ߟߊ߫ ߗߋ߲߰ߧߊ ߞߏߛߐ߲߬ — ߢߊߓߐߒߝߍߟߊ ߘߏ߫ ߞߏ߫ ߋߘߑߜ߭ߊߙ ߝ߭ߍ߲ߛߊ߲߫ ߘߴߊߓߍߙߑߣߐ߲߫ ߞߵߊ߬ ߝߐ߫ ߞߴߊ߬ ߓߐߣߍ߲߫ ߦߋ߫ ߛߏߟߌ ߟߊ߫ ߞߊ߬ ߕߊ߬ߡߌ߲߬ ߡߏ߬ߛߏ ߞߊ߲߬ ߊ߬ ߟߊߡߎߣߎ߲ߧߊ ߘߐ߫ — ߟߋߘߌ߫ ߙߊ߲ߘߐߟߝ ߛߐ߰ ߘߊ߫ ߓߊ߯ߙߊ ߡߊ߬ ߡߣߐ߬ߓߏ߲ ߘߏ߫ ߟߋ߬ ߟߊ߫.
ߥߎ߬ߣߎ߲߬ߥߎ߬ߣߎ߲߬ߞߊ߲ ߘߏ߫ ߘߙߎ߬ ߘߊ߫ ߞߏ߫ ߊ߬ ߓߘߊ߫ ߥߍ߬ߢߍ߲ ߘߏ߫ ߕߍ߰ ߊ߬ ߓߟߏߞߊ߲ ߠߊ߫ ߞߴߊ߬ ߝߊ߲߭ ߦߴߏ߬ ߢߡߊߘߏ߲߰ ߠߊ߫ ߜߊߙߊ߲ߜߊߙߊ߲ ߘߏ߫ ߟߊ߫. ߏ߬ ߕߘߍ߬ ߦߋ߫ ߥߊ߯ߕߌ ߏ߬ ߡߏ߬ߛߏ ߘߏ߫ ߟߎ߫ ߥߊ߫ ߢߊ ߘߏ߫ ߟߋ߬ ߘߌ߫ ߞߊ߬ ߥߍ߬ߢߍ߲ ߕߋ߬߸ ߞߏ߬ߣߌ߲߬ ߘߊ߬ߟߎ߬ ߛߌ߫ ߡߊ߫ ߛߐ߬ߘߐ߲߫ ߥߍ߬ߢߍ߲߬ ߞߴߏ߬ ߟߊ߫߸ ߥߌ߲ߛߑߕߐ߲߫ ߗߐߗߌߟ ߘߋ߲ߓߦߊ ߟߊ߫ ߘߝߐ߬ߦߊ߬ߟߊ߫ ߞߙߍߞߙߍߣߍ߲ ߡߊߙߑߕߍ߲߫ ߗ߭ߌߓߑߟߍߙ ߞߊ߬ ߥߎ߬ߣߎ߲߬ߥߎ߬ߣߎ߲߬ߞߊ߲ ߏ߬ ߖߊ߬ߕߋ߫ ߟߋ߬ ߞߴߊ߬ ߘߌ߫ ߛߋ߫ ߞߍ߫ ߟߊ߫.
ߝߘߎ ߣߌ߫ ߘߋ߲ ߠߎ߬
thumb|ߖߌ߬ߙߐߡ ߟߊ߫ ߓߊߘߋ߲ߡߊ ߟߎ߬: ߖߋߣߌ߫ (߁߈߅߄-߁߉߂߁), ߞߑߟߙߊ߫ (߁߈߅߁-߁߉߃߅), ߊ߬ ߣߌ߫ ߟߋߏߣߌ߫ (߁߈߅߉-߁߉߄߃) thumb|ߖߋߣߌ߫ ߣߴߊ߬ ߘߋ߲ ߠߎ߬ thumb|ߟߐߙߘ ߣߌ߫ ߟߋߘߌ ߙߊ߲ߘߐߟߝ (ߞߵߊ߬ ߕߘߍ߬ ߊ߬ ߘߓߍߡߊ ߦߴߊ߬ ߘߋ߲ߞߍ߫ [[ߥߌ߲ߛߑߕߐ߲߫ ߗߐߗߌߟ ߟߊ߫) ߔߊ߬ߙߌ߬߸ (߁߈߇߄), ߖߌ߬ߐߙߖ ߔߋߣߊߓߍߙߕ ߓߟߏ߫]]
ߞߵߊ߬ ߕߘߍ߬ ߥߛߎ߬ߖߊ߲߫ ߓߘߊ߫ ߕߊ߬ߡߌ߲߬ ߊ߬ ߡߊߟߐ߲ߣߍ߲߫ ߦߴߊ߬ ߕߋ߬ߟߋ ߡߏ߬ߛߏ߫ ߗߋ߲߰ߓߊ ߟߎ߬ ߘߏ߫ ߘߌ߫ ߥߊ߯ߕߌ ߏ߬ ߟߊ߫߸ ߖߋߣߌ߫ ߖߌ߬ߙߐߡ ߝߘߎ߫ ߘߊ߫ ߁߈߇߄ ߞߏ߲ߞߏߘߌ߬ߓߌ ߁߅ ߟߋ߬ ߡߊ߬ ߓߙߌߕߊ߲ߓߊ߫ ߟߊ߬ߛߌ߰ߘߊ ߟߊ߫ ߔߊ߬ߙߌ߬߸ ߟߐߙߘ ߙߊ߲ߘߐߟߝ ߛߑߔߍ߲ߛߊ ߗߐߗߌߟ ߡߊ߬ (߁߈߄߉-߁߈߉߅), ߖߐ߲߭ߣ ߛߑߔߍ߲ߛߊ ߗߐߗߌߟ ߘߋ߲ߞߍ߫ ߃߲߸ߡߊߙߌߓߙߐߜ߭ ߟߊ߲߬ߔߊ߯ߛߌ. ߒ߬ߓߊ߬ ߝߘߎ ߏ߬ ߟߋ ߞߏߛߐ߲߬ ߛߊ߫߸ ߊ߬ ߞߍ߫ ߘߊ߫ ߟߋߘߌ ߙߊ߲ߘߐߟߝ ߗߐߗߌߟ ߘߌ߫߸ ߊ߬ ߣߴߊ߬ ߞߏߝߐ߫ ߘߊ߫ ߛߓߍߟߌ ߟߎ߬ ߘߐ߫ ߞߏ߫ ߟߋߘߌ ߙߊ߲ߘߐߟߝ.
ߗߐߗߌߟ ߟߎ߫ ߞߊ߬ ߘߋ߲ߞߍ߫ ߝߌ߬ߟߊ߫ ߟߎ߫ ߟߋ߬ ߛߐ߬ߘߐ߲߬: ߥߌ߲ߛߑߕߐ߲߫ ߗߐߗߌߟ (߁߈߇߄-߁߉߆߅)߸ ߏ߬ ߛߐ߬ߘߐ߲߬ ߘߊ߫ ߞߊߙߏ߫ ߛߋߦߌ߲߫ ߠߋ߬ ߡߊ߬ ߝߘߎ߫ ߛߘߌ ߞߐߝߍ߬߸ ߊ߬ ߣߌ߫ ߖߐ߲߭ߣ ߗߐߗߌߟ (߁߈߈߀-߁߉߄߇)߸ ߖߋߣߌ߫ ߡߊ߬ߡߛߏ ߞߊ߬ ߞߵߊ߬ ߦߌ߬ߘߊ߬ ߞߴߏ߬ ߝߊ߬ ߖߍ߬ߘߍߖߍ߬ߘߍ ߦߋ߫ ߋߝ߭ߌߟߌ߲ «ߛߑߕߊߙ» ߓߐߛߑߞߊߥߌ߲߫ ߠߋ߬ ߘߌ߫.
ߟߋߘߌ ߙߊ߲ߘߐߟߝ ߞߊ߬ ߟߐ߲߬ߞߋ߬ߟߊ߫ ߛߘߍߡߊ߲߫ ߠߎ߫ ߟߋ߬ ߛߐ߬ߘߐ߲߫ ߊ߬ ߟߊ߫ ߝߘߎ ߞߎ߲߬ߕߊ߮ ߞߘߐ߫߸ ߊ߬ ߜߋ߲ߜߋ߲߫ ߡߊ߲߬ߛߊ߬ߘߋ߲ ߗߊߙߑߟߌߛ ߊ߲ߘߙߌߛ ߞߍ߲ߛߑߞߌ߫ ߣߌ߫ ߜ߭ߊߟ ߡߊ߲߬ߛߊ߬ߘߋ߲߸ ߊ߬ ߣߌ߫ ߢߍߟߊ߫ ߡߊ߲߬ߛߊ ߡߊ߲߬ߛߊ߬ߟߊ߫ ߘߍ߬ߣߍ߲ ߋߘߎߥߊߙߘ ߇߲.
ߓߊߏ߬ ߡߐ߰ߓߊ߬ߦߊ ߡߐ߬ߟߐ߲ ߘߍ߰ߜߍ ߟߋ߬ ߕߘߍ߬ ߦߴߊ߬ ߓߟߏ߫߸ ߖߋߣߌ߫ ߜߟߌߦߊߣߍ߲߫ ߕߘߍ߬ ߦߴߊ߬ ߣߌ߬ߣߌ߬ߣߍ߲߫ ߕߘߍ߬ ߦߋ߫ ߓߙߌߕߊ߲ߓߊ߫ ߘߍ߭ ߣߌ߫ ߓߘߍ߬ߓߘߍ߬ߟߌ ߛߊ߯ߘߊ߫ ߛߊ߲ߘߐߕߊ ߟߎ߬ ߘߐ߫. ߊ߬ ߕߐ߮ ߕߘߍ߬ ߦߋ߫ ߛߓߍ߫ ߟߋ߬ ߞߏ߫ ߖߊ߬ߙߌ߬ߒߕߋ ߞߏߟߌߞߏߟߌ ߣߌ߫ ߤߊߞߟߌ߫ ߘߝߊߣߍ߲߫ ߞߏߟߌߞߏߟߌ ߘߐ߫. ߘߊߣߋߡߊߙߞ ߡߊ߲߬ߛߊ߬ߡߛߏ߫ ߊߟߋߞߑߛߊ߲ߘߙߊ߫ ߞߵߊ߬ ߞߎߟߎ߲ߖߋ߫ ߊ߬ ߟߊ߫ ߘߝߊ߬ߢߐ߲߰ߦߊ ߟߊ߫߸ ߖߋߣߌ߫ ߣߴߊ߬ ߗߍ߬ ߟߊ߫ ߓߌ߬ߟߊ߬ߢߐ߲߰ߡߊ ߣߴߊ߬ ߕߊ߫߸ ߋߘߎߥߊߙߘ ߇߲߸ ߊ߬ ߡߴߏ߬ ߡߍ߲ ߡߊߓߌ߬ߟߊ߫ ߡߎ߰ߡߍ߫. ߊ߬ ߟߊ߫ ߓߌ߬ߟߊ߬ߢߐ߲߰ߡߊ ߟߎ߬ ߓߍ߯ ߟߊߞߊ߬ߝߏ߬ߣߍ߲ ߛߘߊ߫ ߘߐ߫߸ ߘߋ߲ߓߦߊ ߟߎ߬ ߣߌ߫ ߓߌ߬ߟߊ߬ߢߐ߲߰ߡߊ ߟߎ߬ ߟߊ߫ ߞߎ߲߬ ߠߊ߫߸ ߟߋߘߌ ߙߊ߲ߘߐߟߝ ߞߊ߬ ߡߊ߬ߜߍ߲߬ ߓߊ߫ ߟߋ߬ ߞߴߊ߬ ߗߍ߬ ߟߊ߫ ߟߊ߫ ߓߘߍ߬ߓߘߍ߬ߟߌ ߘߊߡߌߣߊ ߘߐ߫߸ ߊ߬ ߣߴߊ߬ ߘߋ߲ߞߍ߫ ߝߣߊ߫ ߕߊ ߘߐ߫ ߞߐ ߟߊ߫.
߁߉߀߉ ߟߊ߫߸ ߊߡߍߙߞߌߞߊ߫ ߓߙߊߘߐߦߊ߫ ߞߎ߲ߕߌ߯ ߗߊߙߑߟߌߛ ߝߑߙߐߤߑߡߊ߲ߣ ߜ߭ߌߍߟߑߜ߭ߐߘ ߕߋߦߊߕߙߌ ߗߋߕߌ߮ ߘߌ߫߸ ߊ߬ ߟߊ߫ ߟߊ߬ߥߟߏ߬ߟߌ߫ ߝߟߐ ߞߍ߫ ߘߊ߫ ߤߌߛ ߓߊߙߐߥߍߘ ߔߑߟߐߡߛ ߟߋ߬ ߘߌ߫ ߡߍ߲ ߛߓߍ߫ ߘߊ߫ ߟߋߘߌ߫ ߙߊ߲ߘߐߟߝ ߓߟߏ߫. thumb|ߖߋߣߌ ߗߐߗߌߟ ߖߌ߬ߦߊ߬ߓߍ߸ ߤߊ߲߬ߙߌ ߝ߭ߊ߲߫ ߘߍߙ ߥߋߦߘ (߁߈߃߈-߁߉߂߄) ߓߟߏ߫ thumb|ߟߋߘߌ ߖߋߣߌ ߛߑߔߍ߲ߛߊ ߗߐߗߌߟ ߁߈߈߀ ߝߊ߲߭ߝߍ߬ thumb|ߟߋߘߌ ߖߌ߬ߦߊ߬ߓߍ ߁߈߈߅ ߝߊ߲߭ߝߍ߬ thumb|ߖߋߣߌ ߛߑߔߍ߲ߛߊ ߗߐߗߌߟ ߖߌ߬ߦߊ߬ߓߍ ߁߈߈߉ ߟߊ߫ thumb|ߟߋߘߌ ߗߐߗߌߟ ߦߋ߫ ߟߋߘߌ ߞߐߙߑߣߋߟߊ߫ ߓߘߊ߸ ߓߊߙߐߣ ߥߌ߲ߓߐߙߣ ߁߈߉߂ ߟߊ߫.
ߝߘߎ߫ ߜߘߍ ߟߎ߬
߁߉߀߀ ߟߊ߫߸ ߙߊ߲ߘߐߟߝ ߟߊ߫ ߛߊ߬ߦߊ ߛߊ߲߬ ߅߀ ߡߊ߬߸ ߊ߬ ߝߘߎ߫ ߘߊ߫ ߖߌ߬ߐߙߖ ߞߐߙߣߑߥߐߟߌߛ ߥߍߛߕ (߁߈߇߄-߁߉߅߁) ߓߟߏ߫߸ ߏ߬ ߕߘߍ߬ ߦߋ߫ ߢߍߡߌߘߊ ߟߋ߬ ߘߌ߫ ߛߑߞߐߕߛ ߜ߭ߎ߬ߊߙߘߛ ߟߎ߫ ߘߐ߫߸ ߏ߬ ߡߍ߲ ߣߴߊ߬ ߘߋ߲ߞߍ߫ ߝߟߐ ߕߘߍ߬ ߦߋ߫ ߛߌ߬ߞߛߊ߬ߓߌ߬ ߞߋߟߋ߲ ߘߌ߫. ߊ߬ ߡߊߟߐ߲߫ ߘߊ߫ ߥߊ߯ߕߌ ߏ߬ ߟߊ߫ ߞߴߊ߬ ߓߘߊ߫ ߡߐ߰ߦߊ ߟߊߞߛߌ߫ ߕߊߞߎߟߎ߲ ߘߏ߫ ߖߐ߰ߣߍ߲ ߛߙߊ߬ ߓߏߍߙ ߞߟߍ ߛߋ߲߭ߝߍ߬. ߊ߬ ߞߊ߬ ߘ߭ߍ߬ ߙߌ߬ߡߊߌߣߌߛߍ߲ߛߋߛ ߐ߬ߝ ߟߋߘߌ ߙߊ߲ߘߐߟߝ ߗߐߗߌߟ ߛߓߍߦߊ߫. ߊ߬ ߞߵߊ߬ ߡߊߕߊ߯ ߊ߬ ߗߍ߬ ߝߌߟߊߣߊ߲ ߏ߬ ߟߊ߫ ߁߉߁߂ ߟߊ߫߸ ߊ߬ߟߎ߬ ߟߊ߫ ߝߘߎ ߛߊ߬ ߘߊ߫ ߁߉߁߃ ߟߊ߫. ߞߐߙߣߑߥߐߟߌߛ ߥߍߛߕ ߞߊ߬ ߔߊ߬ߕߙߌߞ ߞߊ߲ߡߔߑߓߍߟ ߝߘߎ߫ ߏ߬ ߞߐ߫ ߕߎ߬ߡߊ߬ߣߍ߲߫ ߠߊ߫߸ ߊ߲߬ߜ߭ߌ߬ߟߋ߬ߘߎ߯ ߡߛߏ߬ ߝߊߘߌ߲ (actrice) ߘߏ߫. ߖߋߣߌ ߞߵߊ߬ ߓߊ߲߬ ߞߐߙߣߑߥߐߟߌߛ ߥߍߛߕ ߛߌ ߘߐ߫ ߞߊ߬ ߟߋߘߌ߫ ߙߊ߲ߘߐߟߝ ߗߐߗߌߟ ߛߌ ߟߊߡߌ߬ߣߊ ߘߊߡߌ߬ߣߊ߬ ߜߍ ߘߐ߫.
߁߉߁߈ ߥߊ߬ߛߌ߬ߥߙߊ ߁߭ ߡߊ߬߸ ߊ߬ ߞߵߊ߬ ߟߊ߫ ߝߘߎ߫ ߞߏ߫ ߛߓߊߣߊ߲ ߛߘߌ߬ ߡߐ߲ߕߊߜ߭ߏ߫ ߝߌߔߍ߲߫ ߔߐߙߗ (߁߈߇߇-߁߉߆߄) ߡߊ߬߸ ߏ߬ ߕߘߍ߬ ߦߋ߫ ߊ߲߬ߜ߭ߌ߬ߟߋ߬ߘߎ߯ ߛߝ߭ߌߟ ߛߍ߯ߙߝ߭ߌ ߛߌ߲߬ߝߏ߲ ߘߏ߫ ߟߋ߬ ߘߌ߫ ߣߌߗ߭ߍߙߌߦߊ߫. ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲߫ ߕߎߡߊ ߟߊ߫߸ ߔߐߙߗ ߓߙߐߕߐ߫ ߘߊ߫ ߞߐ߲ߛߐ߲ߧߊߟߌ ߗߋߘߊ ߘߐ߫ ߞߵߊ߬ ߞߐߛߊ߬ߦߌ߫ ߊߝߙߌߞߌ߬ ߞߎߘߊ߫ ߘߌ߫ ߞߵߊ߬ ߤߊ߬ߙߌ߬ߖߍ ߡߊߝߍߣߍ߲߫. thumb|ߖߋߣߌ߫ ߙߊ߲ߘߐߟߝ ߛߑߔߍ߲ߛߊ ߗߐߗߌߟ ߛߊ߬ߙߌ - ߛߍ߲ߕ ߡߊߙߑߕߍ߲߫ ߓߊ߬ߕߏ߬ߓߏ߲ ߞߣߍ ߞߊ߲߬.
ߛߊ߬ߦߊ
߁߉߂߁ ߠߊ߫߸ ߖߋߣߌ߫ ߣߡߊ߫ ߘߊ߫ ߦߟߍ߬ߦߟߍ߬ߟߊ߲ ߠߊ߫ ߞߵߊ߬ ߕߴߊ߬ ߕߋߙߌ ߘߏ߫ ߓߘߊ. ߖߋ߬ߟߌ߫ ߛߎ \ ߟߊ߬ߝߊ (gangrène) ߘߏ߲߬ ߘߴߏ߬ ߞߘߐ߫ ߞߊ߬ ߕߊ߬ߡߌ߲߬ ߊ߬ ߝߙߋߞߋ߫ ߟߊ߫߸ ߏ߬ ߞߍ ߊ߬ ߜߍ߬ߟߍ߲ ߕߎ߲߬ ߞߊߡߊ߲߫ ߞߊ߬ ߕߍ߰ ߊ߬ ߟߴߊ߬ ߞߎߡߋߙߋ߲ߞߘߎ ߘߎ߰ߟߊ߫. ߊ߬ ߛߊ߬ ߘߊ߫ ߟߐ߲ߘߐ߲߬ ߊ߬ ߛߊ߲߬ ߆߇ ߡߊ߬ ߖߋ߬ߟߌ߬ߓߐ߬ߒߡߊ ߞߏߛߐ߲߬ ߕߍ߰ߟߌ ߏ߬ ߛߋ߲߭ߝߍ߬.
ߗߍ߯ߕߊ
ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫߸ ߞߏ߫ ߖߋߣߌ ߗߐߗߌߟ ߟߋ߬ ߦߋ߫ ߞߏߞߑߕߊߌ ߡߣߊߕߊ߲ ߛߌ߲ߘߌߓߊ߮ ߘߌ߫. ߊ߬ ߞߵߊ߬ ߦߌ߬ߘߊ߬ ߞߴߊ߬ ߓߘߊ߫ ߡߌ߲߬ߝߋ߲߬ ߞߙߍߞߙߍߣߍ߲ ߘߏ߫ ߡߊߞߟߌ߫ ߡߌ߲߬ߓߏ߲߬ߕߌ߮ ߘߏ߫ ߝߍ߬ ߞߊ߬ ߞߎ߲߬ߠߊ߬ߛߌ߰ߟߌ ߛߊߡߎߍߟ ߖߏߣߍߛ ߕߌߟߑߘߍ߲߫ ߠߊ߫ ߛߎߥߊ߲ߘߟߌ ߢߊ߰ߢߊ߮ ߞߍ߫ ߁߈߇߄ ߠߊ߫. ߊ߬ ߖߍ߬ߘߍ߫ ߝߊ߲߭ ߦߌ߬ߘߊ߬ ߘߊ߫ ߞߴߊ߬ ߕߘߍ߬ ߦߋ߫ ߊ߲߬ߜ߭ߌ߬ߟߋ߬ߘߎ߯ ߥߊ߯ߕߌ߫ ߞߋߟߋ߲ ߏ߬ ߟߴߊ߬ ߘߋ߲ߞߍ߫ ߡߏߦߌ߫.
ߓߌ߫.ߓߌ߫.ߛߌ (BBC) ߞߎߡߊ߫ ߘߊ߫ ߖߋߣߌ߫ ߞߊ߲߬ ߖߌ߬ߦߊ߬ߞߊ߲ ߢߊ߬ߝߐ߬ߟߌ ߕߎ߲߰ߣߍ߲߬ߢߐ߲߰ߠߊ ߘߏ߫ ߘߐ߫ ߞߏ߫ ߡߍ߲ ߘߐ߫ ߣߴߊ߬ ߞߐߦߌ߬ߘߊ߬ ߘߊ߫ ߟߌ ߙߋߡߌߞ ߓߟߏ߫ ߖߊ߬ߘߊ ߥߐ߲߬ߛߙߐ ߖߌ߬ߦߊ߬ߝߟߍ (ߝߟߌߡߎ߲) ߘߐ߫߸ ߊ߲ߣ ߓߊ߲ߞߙߐߝߕ ߓߍ߲߬ߘߐ ߏ߬ ߘߐ߲ߘߐ ߊ߬ ߡߊ߬
ߖߋߣߌ ߗߐߗߌߟ ߕߘߍ߬ ߦߋ߫ ߖߌ߱ ߟߋ߬ ߘߌ߫ ߛߓߍߦߟߊ߫ ߛߌߦߊߡߊ߲߫ ߠߎ߫ ߦߋ߫. ߊ߬ ߞߏߝߐ߫ ߘߊ߫ ߋߘߌߕ ߥߊߙߑߕߐ߲߫ ߓߟߏ߫ ߊ߬ ߟߊ߫ ߞߊ߲߬ߝߐ߫ ߟߊ߬ߓߊ߲ ߘߐ߫߸ ߞߏ߫ ߘ߭ߍ߬ ߓߎߞߊ߯ߣߊߛ߸ ߣߴߊ߬ ߡߊ߫ ߛߋ߫ ߞߎ߲߬ߝߊ߰ ߟߊ߫. ߟߊߌߖ߭ߌ ߍߟߡߛߑߥߐߙߕߝ ߡߐ߰ߘߐ߬ߜߍ ߟߎ߬ ߞߵߊ߬ߟߎ߫ ߢߣߊߓߊ߯ߦߊ߫ ߊ߬ߟߋ ߟߋ߬ ߘߌ߫ ߛߋ߲߬ߧߊ߬ ߦߙߌߞߊ߫ ߕߎ߲߰ߣߍ߲߬ߢߐ߲߰ߠߊ ߟߎ߬ ߘߐ߫.
ߛߓߍߘߊ ߟߎ߬
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:
ߖߏߤߊߣߍߛ ߞߋߔߑߟߊ߫
ߗ߭ߏߤߊߣߍߛ ߞߋߔߑߟߊ߫ (k ɛ p l ər: [ߊߟߏߡߊ߲ߞߊ߲ ߘߐ߫: johanəs kɛplɐ] ߛߐ߬ߘߐ߲߬ ߘߊ߫ ߞߏߟߌ߲ߞߏߟߌ߲ ߂߇, ߁߅߇߁-߁߅߁߅ ߣߍߣߍߓߊ, ߁߆߃߀) ߕߘߍ߬ ߦߋ߫ ߊߟߏߡߊ߲ߘߎ߯ ߛߊ߲ߡߊߛߓߍߟߊ ߣߌ߫ ߘߡߊ߬ߟߐ߲߬ߠߊ ߟߋ߬ ߘߌ߫߸ ߊ߬ ߣߌ߫ ߟߏ߬ߟߏ߬ߓߌ߬ߟߊ߬ߟߊ.
ߊ߬ ߦߋ߫ ߝߊ߯ߘߐߞߍ߫ ߁߇߲ ߟߐ߲ߞߏ ߥߎ߬ߦߊ߲߬ߞߌ߬ߟߌ ߛߌ߲ߞߐ߲ ߘߏ߫ ߟߋ߬ ߘߌ߫߸ ߊ߬ ߡߊߟߐ߲ߣߍ߲߫ ߦߴߊ߬ ߟߊ߫ ߖߊ߯ߓߊߟߌ ߟߎ߬ ߟߊ߫ ߕߏ߰ߝߏ ߞߎ߬ߙߎ߲߬ߘߎ ߣߌ߫ ߊߛߑߕߙߏߣߏߡߌߦߊ ߣߏ߯ߝ߭ߊ߫ ߞߊ߬ߝߊ ߟߎ߬ ߡߊ߬߸ (Harmonices Mundi et Epitome Astronomiae Copernicanae). ߊ߬ ߟߊ߫ ߓߊ߯ߙߊ ߟߋ߬ ߞߊ߬ ߣߌߥߦߑߕߐ߲߫ ߦߟߌߦߊߟߌ ߓߊ ߜߘߌ ߛߌ߰ ߖߊ߯ߓߊ ߟߊ߫ ߢߐ߲߯ߡߛߊߡߊ߲ ߞߊ߲߫. ߞߋߔߑߟߊ߫ ߕߘߍ߬ ߦߋ߫ ߘߡߊ߬ߟߐ߲ ߞߊ߬ߙߊ߲߬ߝߊ ߟߋ߬ ߘߌ߫ ߜ߭ߑߙߊߖ߭ ߘߏ߯ߝߊߘߋ߲ߦߊ ߞߊ߬ߙߊ߲߬ߕߊ ߟߊ߫߸ ߊ߬ ߣߊ߬ ߘߊ߫ ߞߏߟߏ߲ߛߏ߫ ߡߊ߲߬ߛߊ߬ߘߋ߲ ߤߊ߲ߛ ߎߟߑߙߌߗ ߝ߭ߐ߲ ߋߗ߭ߍ߲ߓߍߙߜ߭ ߘߐ߫ ߦߋ߲߬ ߠߋ. ߞߐ ߟߊ߫߸ ߊ߬ ߣߊ߬ ߘߊ߫ ߞߍ߫ ߛߊ߲ߡߊߛߓߍߟߊ ߕߌߞߏ ߓߑߙߊߗ ߘߊߝߍߛߌߟߊ ߘߌ߫ ߔߑߙߊߜ߭߸ ߊ߬ ߣߌ߫ ߞߊ߬ ߞߍ߫ ߙߎߘߐߟߝ ߂߲ ߠߊ߫ ߡߊ߲߬ߛߊ߬ߓߏ߲ ߡߊ߲߬ߛߊ߬ߟߊ ߘߡߊ߬ߟߐ߲߬ߠߊ ߘߌ߫ ߞߐ ߟߊ߫߸ ߊ߬ ߣߴߊ߬ ߣߘߐ߬ߓߌߟߊ߫ ߝߌ߬ߟߊ ߡߊߕߌߦߊߛ ߣߌ߫ ߝߍߙߑߘߌߣߊ߲ߘ ߂߲. ߊ߬ ߞߊ߬ ߘߡߊ߬ߟߐ߲ ߟߞߊ߬ߙߊ߲߬ߠߌ߲ ߝߣߊ߫ ߞߍ߫ ߟߍ߲ߖ߭, ߊ߬ ߣߌ߫ ߞߊ߬ ߞߍ߫ ߞߟߍ߬ߕߌ߮ ߥߊߟߍ߲ߛߑߕߍ߲߫ ߟߊߟߌߓߊ߮ ߘߌ߫. ߊ߬ ߞߊ߬ ߓߊ߯ߙߊ߫ ߞߟߊ߬ߟߊ߬ߡߊ ߟߎ߬ ߞߍ߫ ߦߋߟߌ (ߘߐߜߍߟߌ) ߡߊ߬ߘߎ߮ ߟߎ߬ ߘߐ߫߸ ߊ߬ ߞߊ߬ ߝߏ߬ߣߊ߲߬ߦߋ߬ߟߊ߲߬ ߟߊߢߊ߬ߣߍ߲ ߓߏߟߏ߲ߝߘߊ ߘߏ߫ ߛߌ߲ߘߌ߫ (ߞߋߔߑߟߍߙߌߦߊ߲ߣ), ߊ߬ ߞߏߝߐ߫ ߘߴߊ߬ ߟߊ߫ ߝߏ߬ߣߊ߲߬ߦߋ߬ߟߊ߲߬ ߠߊ߫ ߞߎ߲ߠߞߊߟߌ ߞߏߛߐ߲߬ ߊ߬ ߥߛߎ߬ ߞߋ߬ߟߋ߲߬ߢߐ߲߮ ߜ߭ߊߟߌߟߋߏ߫ ߜ߭ߊߟߌߟߋߏ߫ ߓߟߏ߫. ߊ߬ ߕߘߍ߬ ߦߋ߫ ߊߞߊߘߋߡߌߦߊ߫ ߘߋߌ߫ ߟߍ߲ߛߋߌ߫ ߓߍ߲߬ߢߐ߲߰ߡߊ߬ߟߌ ߛߌ߲߬ߝߏ߲ ߘߌ߫ ߙߐ߭ߡߎ߲߬. ߞߋߔߑߟߊ߫ ߕߋ߬ߟߋ ߓߍ߲߬ ߘߊ߫ ߥߊ߯ߕߌ߫ ߟߋ߬ ߡߊ߬߸ ߘߊ߲߬ߝߘߊ߬ߓߐ߬ ߖߐ߲ߖߐ߲߫ ߕߎ߲߬ ߕߍ߫ ߛߊ߲ߡߊߛߓߍ ߣߌ߫ ߟߏ߬ߟߏ߬ߓߌߟߊ ߕߍ߫ ߡߍ߲ ߘߐ߫߸ ߊ߬ ߣߌ߫ ߛߊ߲ߡߊߛߓߍ ߣߌ߫ ߘߐ߬ߞߏ ߕߍ߫߸ (ߛߊ߲ߡߊߛߓߍ ߦߋ߫ ߘߡߊ߬ߟߐ߲ ߓߏߟߏ߲ߝߘߊ߫ ߞߊ߲ߠߊߓߌ߬ߟߊ߬ߣߍ߲ ߘߏ߫ ߘߌ߫߸ ߘߐ߬ߞߏ ߝߣߊ߫ ߦߋ߫ []ߛߎ߲ߞߎ߲ ߥߘߋ߬ߥߘߋ߬ߟߌ]] ߓߏߟߏ߲ߝߘߊ ߘߏ߫ ߘߌ߫)߸ ߞߋߔߑߟߊ߫ ߞߊ߬ ߣߊߡߎ߲ (ߘߌ߯ߣߊ) ߘߊߘߐߡߌߣߊߞߎ߲ߧߊ ߟߎ߬ ߟߊߘߏ߲߬ ߊ߬ ߟߊ߫ ߓߊ߯ߙߊ ߘߐ߫߸ ߞߵߏ߬ ߛߊߓߎ ߞߍ߫ ߟߊ ߘߌ߫ ߘߌ߯ߣߊ ߟߊ߫ ߊ߬ ߣߴߊ߬ ߘߍ߲߬ߞߣߍ߬ߦߊ ߞߏ߫ ߊߟߊ߫ ߞߊ߬ ߘߎߢߊ߫ ߟߊߘߊ߲߫ ߝߍ߬ߙߍ߫ ߝߊ߰ߡߎ߲߬ߕߊ ߟߊߛߐ߬ߘߐ߲߬ߕߊ ߘߏ߫ ߟߋ߬ ߟߊ߫ ߛߎ߲ߞߎ߲ ߦߋߟߋ߲ ߛߊߓߎ߫ ߟߊ߫. ߞߋߔߑߟߊ߫ ߞߵߊ߬ ߟߊ߫ ߛߊ߲ߡߊߛߓߍ߫ ߞߎߘߊ ߛߓߍ߫ ߟߋ߬ ߦߏ߫ «ߛߊ߲ߡߟߊ ߘߐ߬ߞߏ», «ߊߙߌߛߑߕߐߕ ߁߭ ߟߊ߫ ߘߐ߬ߦߊ߰ߟߊ߬ߟߌ) ߡߋߕߊߝߌߖ߭ߌߞ߸ ߊ߬ ߣߌ߫ ߦߏ߫ ߊߙߌߛߑߕߐߕ ߡߊߞߊ߬ߝߏ ߛߊ߲ߡߟߊ ߟߊ߫ ߞߏ߫ ߘߐ߫߸ ߞߊ߬ ߛߊ߲ߞߊߙߊ߲ ߘߐ߬ߞߏ ߞߘߐ߬ߡߊ߲ ߢߡߊߦߟߍ߬ߡߊ߲߫߸ ߞߵߊ߬ ߡߌ߬ߣߊ߬ ߛߊ߲ߡߊߛߓߍ ߘߐ߬ߞߏ ߣߌ߫ ߘߡߊ߬ߟߐ߲ ߡߊ߬ߞߟߐ ߡߊ߬ ߖߊ߯ߓߊ ߞߊ߲߬.
ߛߊ߲߬ ߝߟߐ ߟߎ߬
thumb|ߞߋߔߑߟߍߙ ߡߏߦߌ߫ ߦߌߟߊ ߞߋߔߑߟߊ߫ ߡߏߦߌ߫ ߦߙߐ߸ ߥߍߌߟ ߘߍߙ ߛߑߕߊߘߕ. ߞߋߔߑߟߊ߫ ߡߏߦߌ߫ ߘߊ߫ ߞߏߟߌ߲ߞߏߟߌ߲ ߂߇ ߟߋ߬ ߡߊ߬߸ ߛߍ߲ߕ ߗ߭ߊ߲߭ ߘߟߊߝߎߟߊ߲ߦߟߊ ߛߊߟߌ߫ ߟߏ߲ ߁߅߇߁ ߠߊ߫߸ ߡߊ߲߬ߛߊ߬ߟߊ ߛߏ߫ ߞߊ߲ߠߊߓߌ߬ߟߊ߬ߣߍ߲ ߘߐ߫ ߥߍߌߟ ߘߍߙ ߛߑߕߊߘߕ (ߒ߬ߞߊ߬ ߦߋ߲߬ ߦߋ߫ ߛߑߕߎߕߑߜ߭ߊߙߕ ߕߌ߲߬ߞߎߘߎ߲ ߠߋ߬ ߘߐ߫ ߕߊ߲߬߸ ߊߟߏߡߊ߲ߘߎ߯ ߘߎ߰ߞߟߏ ߓߊߘ-ߥߎߙߑߕߊ߲ߓߍߙߜ߭߸ ߛߑߕߎߕߑߜ߭ߊߙߕ ߛߏ߫ ߕߍߡߟߊ ߕߟߋ߬ߓߋ ߞߎߘߍ߫ ߃߀ ߟߊ߫). ߊ߬ ߓߋ߲ߓߊ߫ ߛߋߓߊߟߘ ߞߋߔߑߟߊ߫ ߞߍ߫ ߘߊ߫ ߛߏ ߛߏߕߌ߮ ߘߌ߫. ߖߏߤߊߣߍߛ ߞߋߔߑߟߊ߫ ߦߋ߫ ߛߐ߬ߘߐ߲߬ ߠߊ߫ ߕߎ߬ߡߊ ߡߍ߲߸ ߏ߬ ߞߵߊ߬ ߕߘߍ߬ ߘߋ߲ߗߍ߫ ߝߌ߬ߟߊ߬ ߣߌ߫ ߘߋ߲ߡߛߏ߫ ߞߋߟߋ߲߫ ߦߴߊ߬ ߡߏߦߌߓߊ߮ ߟߎ߬ ߓߟߏ߫߸ ߊ߬ ߣߌ߫ ߘߋ߲ߓߦߊ ߟߊ߫ ߣߊ߲߬ߝߟߏ߬ߞߏ ߕߘߍ߬ ߓߘߊ߫ ߡߊߖߍ߲߬ߞߍ߫. ߊ߬ ߝߊ߬ ߤߋߌ߲ߙߌߛ߭ ߞߋߔߑߟߊ߫ ߕߎ߲߬ ߓߘߊ߫ ߞߍ߫ ߛߙߊ߬ߟߊ߬ߞߟߍ߬ߟߊ ߘߌ߫߸ ߏ߬ ߞߵߊ߬ ߡߊߕߊ߯ ߘߋ߲ߓߦߊ ߟߊ߫ ߞߵߊ߬ ߕߘߍ߬ ߗ߭ߏߤߊߣߍߛ ߛߊ߲߬ ߅ ߦߋ߫. ߊ߬ ߛߊ߬ ߘߊ߫ ߤߏߟߊ߲ߘߌ߬ ߛߊ߲߬ ߈߀ ߞߟߍ ߟߋ߬ ߘߐ߫. ߊ߬ ߣߊ߫ ߞߕߊߙߌߣߊ߬ ߜ߭ߎߟߑߘߍ߲ߡߊ߲ߣ ߡߍ߲ ߕߘߍ߬ ߦߋ߫ ߡߐ߰ߟߘߊ߬ߙߏ߬ߟߊ ߘߏ߫ ߘߋ߲ ߘߌ߫߸ ߏ߬ ߕߘߍ߬ ߦߋ߫ ߘߊ߲ߘߊߟߌߟߊ ߣߌ߫ ߝߌߘߊߞߍߟߌߟߊ ߟߎ߬ ߟߋ߬ ߘߌ߫. ߏ߬ ߞߊ߬ ߖߏߤߊߣߍߛ ߞߋߔߑߟߊ߫ ߡߏߦߌ߫ ߞߊߙߏ߫ ߥߐߙߐ߲ߥߌ߬ߟߊ ߟߋ߬ ߡߊ߬߸ ߏ߬ ߟߋ ߞߵߏ߬ ߞߍ߫ ߡߐ߰ ߖߐ߲ߝߐ߲ߣߍ߲ ߣߌ߫ ߛߌ߬ߘߊ߬ߛߟߏ ߘߌ߫ ߘߋߣߍ߲ߦߊ ߘߐ߫. ߊ߬ ߕߎ߲߬ ߦߴߊ߬ ߓߌ߬ߟߊ߬ ߟߊ߫ ߕߊ߯ߡߊߘߋ߲ ߠߎ߬ ߣߐ߬ ߟߴߊ߬ ߓߋ߲ߓߊ߫ ߟߊ߫ ߟߊ߬ߘߊ߬ߙߏ߬ߘߊ ߟߊ߫߸ ߘߡߊ߬ߟߐ߲ ߟߐ߲ߘߊ ߘߏ߫ ߕߘߍ߬ ߦߴߏ߬ ߡߍ߲ ߠߊ߫. ߊ߬ ߞߊ߬ ߛߊ߲ߡߊߛߓߍ ߖߎ߬ߓߐ߫ ߞߊ߬ߦߌ߯ ߊ߬ ߘߋߣߍ߲߫ ߖߎ߯ߖߎ߯ߕߐ߸ ߊ߬ ߣߌ߫ ߞߵߊ߬ ߟߊߛߓߊ߬ߕߌ߫ ߊ߬ ߞߊ߬ߣߌ߲߬ߕߋ ߘߌ߫ ߡߍ߲ ߘߎ߲ߡߊ߫ ߘߴߊ߬ ߛߌ߭ ߡߎ߰ߡߍ ߞߘߐ߫. ߊ߬ ߞߊ߬ ߞߏߡߊ߫ ߞߎ߲ߓߊ ߖߎ߯ߓߍ߫ ߊ߬ ߛߊ߲߬ ߥߐ߯ߙߐ ߡߊ߬ ߁߅߇߇ ߟߊ߫߸ ߊ߬ ߞߵߏ߬ ߛߓߍ߫ ߟߋ߬ ߞߴߊ߬ ߓߊ߫ ߟߋ߬ ߞߵߊ߬ ߟߊߦߟߍ߬ ߦߙߐ߫ ߞߘߐߕߊ߬ߣߍ߲ ߘߐ߫ ߛߴߊ߬ ߘߴߏ߬ ߘߐߜߍ߫. ߞߵߊ߬ ߛߌ߭ ߕߏ߫ ߛߊ߲߭ ߉ ߘߐ߫ ߁߅߈߀ ߠߊ߫߸ ߊ߬ ߞߊ߬ ߛߊ߲ߡߊߛߓߍ ߖߊ߲߬ߖߏ߲߬ ߜߘߍ߫ ߖߎ߯ߓߍ߫߸ ߞߊߙߏ߫ ߓߎߘߎ߲ߛߊ ߞߊ߬ߣߌ߲߬, ߊ߬ ߞߵߏ߬ ߟߊߞߎ߲߬ߘߎ߫ ߞߏ߫ ߊ߬ߟߋ߬ ߞߟߌ߫ ߘߊ߫ ߞߐߞߊ߲߬ ߠߋ߬ ߞߴߊ߬ ߦߴߊ߬ ߡߊߝߟߍ߫ ߞߏ߫ ߞߊߙߏ ߓߘߊ߫ ߟߊߥߎ߬ߟߋ߲߬. ߒ߬ߞߊ߬ ߥߊ߯ߕߌ ߏ߬ ߟߊ߫߸ ߛߏ߭ ߡߍ߲ ߓߐ߫ ߘߴߊ߬ ߘߋߣߍ߲ߕߐ ߞߊ߲߬߸ ߏ߬ ߓߘߴߊ߬ ߢߊ ߟߊ߫ ߦߋߟߌ ߟߊ߲߰ߝߏ߲߫ ߊ߬ ߣߌ߫ ߞߵߊ߬ ߓߟߏ ߝߊ߬ߛߊ߲߬ߣߍ߲ ߕߏ߫߸ ߏ߬ ߞߊ߬ ߘߊ߲߭ ߛߌ߰ ߊ߬ ߟߊ߫ ߛߊ߲ߡߊߛߓߍ ߖߎ߯ߓߍߟߌ ߏ߬ ߟߊ߫. ߞߵߊ߬ ߘߋߣߍ߲ߕߐ ߕߏ߫߸ thumb|ߞߋߔߑߟߊ߫ ߞߍ߫ ߘߊ߫ ߁߅߇߇ ߞߏߡߊ߫ ߞߎ߲ߓߊ (grande comète) ߛߙߋ߫ ߢߣߊߓߊ߮ ߘߏ߫ ߟߋ߬ ߘߌ߫߸ ߡߍ߲ ߞߊ߬ [[ߋߙߐߔߎ߬ ߛߊ߲ߡߊߛߓߍߟߊ ߟߎ߬ ߡߊߛߊ߬ߡߊ߲߬.]] ߊ߬ ߓߊ߲ ߞߐ ߘߐ߫ ߕߊ߬ߡߌ߲߬ ߠߊ߫ ߞߊ߬ߙߊ߲߬ߘߊ ߟߊ߫ ߁߉߈߉ ߟߊ߫߸ ߟߊ߬ߕߍ߲߬ ߞߊߙߊ߲ߕߊ ߣߌ߫ ߡߏߟߓߑߙߏ߲ߣ ߘߏ߯ߝߊߘߋ߲ߦߊ ߞߊ߬ߙߊ߲߬ߕߊ߸ ߞߋߔߑߟߍߙ ߘߏ߲߬ ߘߊ߫ ߕߎ߳ߓߍ߲ߗ߭ߍߙ ߛߑߕߌߝߕ ߕߎ߳ߓߍ߲ߗ߭ߍߙ ߖߊ߯ߓߘߊ ߟߊ߫. ߊ߬߫ ߞߊ߬ ߥߘߋ߬ߥߘߋ߬ߟߌ ߞߊ߬ߙߊ߲߬ ߝ߭ߌߕߎߛ ߡߎߟߍߙ ߝߍ߬ ߦߋ߲߬ ߠߋ߸ ߊ߬ ߣߌ߫ ߞߊ߬ ߊߟߊߟߐ߲ ߞߊ߬ߙߊ߲߬ ߖߊߞߐߓ ߤߍߙߓߑߙߊ߲߫ ߝߍ߬ (ߝߟߌߔ ߡߋߟߊ߲ߛ߭ߑߕߐ߲߫ ߞߊ߬ ߓߐ߫ ߥߌߕߍ߲ߓߍߙߜ߭ ߟߊ߫ ߞߊ߬ߙߊ߲߬ߘߋ߲ ߘߏ߫)߸ ߡߍ߲ ߞߊ߬ ߡߊߌߗߊߍߟ ߡߍߛߑߟߍ߲߫ ߞߊ߬ߙߊ߲߬ ߞߵߊ߬ ߕߘߍ߬ ߏ߬ ߦߋ߫ ߞߊ߬ߙߊ߲߬ߠߊ߬ߘߋ߲ ߘߌ߫߸ ߤߊ߲߯ ߊ߬ ߥߊ߫ ߘߊ߫ ߞߍ߫ ߕߎ߳ߓߍ߲ߗ߭ߍ߲߫ ߛ߭ߊ߲ߛߟߋߙߌ߫ ߘߌ߫ ߁߅߀߀ ߟߊ߫. ߊ߬ ߞߵߊ߬ ߘߐߞߕߌ߫ ߞߴߊ߬ ߦߋ߫ ߞߍ߫ ߘߡߊ߬ߟߐ߲߬ߠߊ ߤߏߞߌ߭ ߘߏ߫ ߘߌ߫߸ ߊ߬ ߣߌ߫ ߞߊ߬ ߟߏ߬ߟߏ߬ߓߌߟߊ ߝߣߊ߫ ߓߌ߬ߟߊ߬ ߏ߬ ߝߍ߬, ߞߵߊ߬ ߕߘߍ߬ ߞߊ߬ߙߊ߲߬ߠߊ߬ߘߋ߲ ߕߐ߭ ߟߎ߬ ߦߙߊ߬ߓߌ߬ߣߍ߲߬ ߦߋ߫ ߟߏ߬ߟߏ߬ߓߌߟߊ ߞߊ߬ߙߊ߲ ߠߊ߫. ߡߊߌߗߊߍߟ ߡߍߛߑߟߍ߲߫ ߡߍ߲ ߕߘߍ߬ ߦߋ߫ ߘߡߊ߬ߟߐ߲ ߞߊ߬ߙߊ߲߬ߝߊ ߘߌ߫ ߕߎ߳ߓߍ߲ߗ߭ߍ߲߫ ߁߅߈߃ ߣߌ߫ ߁߆߃߁ ߠߎ߬ ߕߍ߫߸ ߏ߬ ߞߵߊ߬ ߟߊߓߌ߬ߟߊ߬ ߔߑߕߏߟߡߋ߫ ߞߊ߲ߞߋ ߣߌ߫ ߞߏߔߍߙߑߣߌߞߎ߬ ߞߊ߲ߞߋ ߟߎ߬ ߟߊ߫ ߖߊ߯ߓߊߟߌ ߟߎ߬ ߟߊ߫ ߕߏ߰ߝߏ ߞߊ߲߬. ߏ߬ ߞߍ ߊ߬ ߞߍ߫ ߘߊ߫ ߞߏߔߍߙߑߣߌߞߎߟߞߊ ߘߌ߫ ߥߊ߯ߕߌ ߏ߬ ߟߊ߫. ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߘߊߘߐߖߊߥߏ ߘߏ߫ ߛߋ߲߬ߠߊ߫߸ ߊ߬ ߞߊ߬ ߕߟߋ߬ߕߊ߲߬ߓߊ߲߬ߦߊ (héliocentrisme) ߡߊߞߊ߲ߞߊ߲߫ ߦߟߌߦߊߟߌ ߣߌ߫ ߊߟߊߟߐ߲ ߠߎ߬ ߕߊ߫ ߦߋߢߊ ߘߐ߫߸ ߞߊ߬ ߞߎߡߊ ߣߌ߲߬ ߡߊߞߊ߲ߞߊ߲߫ ߞߏ߫ ߕߋ߬ߟߋ ߟߋ߬ ߦߋ߫ ߖߊ߯ߓߊ ߝߊ߲߬ߞߊ ߣߌߘߐ ߘߌ߫. ߊ߬ ߡߙߌߘߐ ߕߴߊ߬ ߓߟߏ߫ ߞߴߊ߬ ߞߍߕߐ߫ ߞߏߕߌ߮ ߘߌ߫ ߣߴߊ߬ ߣߊ߫߸ ߞߋߔߑߟߊ߫ ߟߊ߫ ߞߊ߬ߙߊ߲ ߞߎ߲߬ߝߊ߮ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲߸ ߊ߬ ߟߊ߫ ߥߊ߫ ߘߊ߫ ߞߵߊ߬ ߞߍ߫ ߘߡߊ߬ߟߐ߲ ߣߌ߫ ߛߊ߲ߡߊߛߓߍ ߞߊ߬ߙߊ߲߬ߝߊ ߘߌ߫ ߔߙߏߣߍߛߑߕߊ߲ ߠߎ߬ ߟߊ߫ ߞߊ߬ߙߊ߲߬ߕߊ ߟߊ߫ ߜ߭ߑߙߊߖ߭. ߊ߬ ߞߊ߬ ߗߋߘߊ ߏ߬ ߟߊߡߌ߬ߣߊ߫ ߁߅߉߄ ߞߏ߲ߞߏߘߌ߬ߓߌ ߟߴߊ߬ ߛߌ߭ ߛߊ߲߬ ߃߀ ߡߊ߬.
ߓߊ߯ߙߊ ߟߎ߬
ߦߌߟߡߊ:ߛߊ߲ߡߊߛߓߍ ߦߌߟߡߊ:ߘߡߊ߬ߟߐ߲ ߦߌߟߡߊ:ߟߏ߬ߟߏ߬ߓߌߟߊ
ߊߝߙߌߞߌ߬ ߥߙߏ߬ߘߎ߮
ߊߝߙߌߞߌ߬ ߥߙߏ߬ߘߎ߮߸ ߊ߬ ߝߐ߫ ߢߊ߫ ߓߘߍ ߦߋ߫ ߊߝߙߌߞߌ߬ ߥߙߏ߬ߘߎ߮ ߞߊ߲ߓߍ߲ ߠߋ߬ ߘߌ߫߸ ߊ߬ߟߋ ߟߋ߬ ߦߋ߫ ߝߘߊ߬ߝߌ߲߬ߠߊ߫ ߥߙߏ߬ߘߎ߮ ߞߐߞߘߐߟߊ ߘߌ߫. ߊ߬ ߘߊ߲߬ߓߐ߬ߣߍ߲߫ ߦߋ߫ ߟߌ߲ߓߊ߲߫ ߡߊ߲ߞߊ߲ ߥߙߏ߬ߘߎ߮ ߣߌ߫ ߌ߲ߘߌ߫ ߟߌ߲ߓߊ߲ ߠߎ߬ ߟߊ߫ ߞߎߘߍ߫ ߂߇߉߈ ߠߋ߬ ߟߊ߫; ߞߐ߬ߘߎ߮ ߘߐ߫߸ ߛߌ߰ߢߐ߲߰ ߖߡߊߣߊ ߢߌ߲߬ ߠߎ߬ ߟߊ߫, ߣߊߡߓߌ߫߸ ߓߏߕߛߑߥߣߊ߫߸ ߊ߬ ߣߌ߫ ߖ߭ߌ߲߬ߓߊߓߎ߬ߥߋ߫ ߟߎ߫; ߊ߬ ߣߌ߫ ߕߟߋ߬ߓߐ ߣߌ߫ ߞߐ߬ߘߎ߮-ߕߟߋ߬ߓߐ ߟߎ߫ ߘߐ߫, ߡߏߖ߭ߊ߲ߓߌߞ ߣߌ߫ ߋߛߑߥߊߕߣߌ߫. ߊ߬ ߣߴߊ߬ ߣߐ߬ ߦߋ߫ ߟߋߛߕߏ߫ ߟߊߝߏ߬ ߟߊ߫ ߟߋ߬ ߞߘߍߜߍ߫. ߊ߬ߟߋ ߟߋ߬ ߦߋ߫ ߘߎߢߊ߫ ߞߘߐ߫ ߞߊ߬ߝߏ ߓߍ߯ ߘߐ߫ ߥߙߏ߬ߘߎ߮ ߞߐߞߘߐߟߊ ߘߌ߫߸ ߊ߬ ߣߌ߫ ߞߊ߬ߝߏ߫ ߟߎ߫ ߝߌߟߊߣߊ߲ ߘߌ߫ ߕߊ߲ߖ߭ߊߣߌ߫ ߞߐߝߍ߬ ߡߐ߱ ߞߏ ߘߐ߫߸ ߡߍ߲ ߠߎ߬ ߦߋ߫ ߕߍߡߊߓߊ߲ ߞߐ߬ߘߎ߮ ߘߐ߫. ߊߝߙߌߞߌ߬ ߥߙߏ߬ߘߎ߮ ߦߋ߫ ߝߍߘߍ߲ߝߋ߲ ߣߌ߲߫ ߞߏ߲ߞߏߓߌߦߊ߲ ߠߎ߬ ߛߌߦߊߦߊ߫ ߦߙߐ߫ ߘߍ߰ߜߍ ߟߋ߬ ߘߌ߫. ߡߐ߱ ߞߋ߲߬ߥߟߎ߬ ߆߀ ߣߌ߫ ߞߐ߫ ߟߋ߬ ߦߴߊ߬ ߞߣߐ߫߸ ߊ߬ߟߋ ߟߋ߬ ߦߋ߫ ߘߎߢߊ߫ ߖߡߊ߬ߣߊ߬ ߂߄߲ ߘߌ߫ ߖߡߊ߬ߣߊ߬ߘߋ߲ ߠߎ߫ ߟߊߛߌߦߊߦߊ ߘߐ߫߸ ߊ߬ ߝߊ߲߬ߝߘߊ߬ߧߊ ߦߋ߫ ߞߎߘߍ߫ ߝߘߎ߬ߓߍ߲߫ ߁߂߂߁߀߃߇ ߟߋ߬ ߘߌ߫߸ ߡߟߌ߫ ߝߘߎ߬ߓߍ߲߫ (߄߇߁߄߄߅) ߖߊ߬ߕߋ߬. ߔߙߋߕߏߙߌߦߊ߫ ߟߋ߬ ߦߋ߫ ߡߊ߬ߡߙߊ߬ߟߌ߫ ߞߎߓߋߘߊ ߘߌ߫߸ ߞߵߊ߬ ߕߘߍ߬ ߞߎߡߊߓߏ߲ ߛߌ߰ߣߍ߲߫ ߦߋ߫ ߞߋߔ ߕߐ߲ߥ ߠߋ߬߸ ߊ߬ߟߋ ߟߋ߬ ߦߋ߫ ߞߎ߬ߙߎ߲߬ߘߎ߬ߦߊ߬ߟߌ ߞߎߓߋߘߊ ߘߌ߫. ߓߑߟߏߋߡߑߝߐ߲ߕߍ߲߫ ߦߋ߫ ߡߊߝߟߍ߫ ߟߊ߫ ߦߋߢߐ߲߯ߠߊߓߟߏߡߊ߬ ߞߕߌߟߊ ߞߎߓߋߘߊ ߟߋ߬ ߘߌ߫. ߊ߬ ߛߏ ߓߍ߯ ߘߐ߫ ߓߟߋ߬ߓߟߋ ߣߌ߫ ߦߙߐ ߞߕߌߖߌ߲߫ ߛߊ߲ߘߐ ߦߋ߫ ߖߏߤߊߣߍߛߑߓߎߙߜ߭ ߟߋ߬.
ߊ߬ ߖߡߊ߬ߣߊ߬ߘߋ߲ %߈߀ ߣߌ߫ ߞߐ ߦߋ߫ ߝߘߊ߬ߝߌ߲߬ߠߊ߫ ߥߙߏ߬ߘߎ߮ ߝߘߊ߬ߝߌ߲ ߠߎ߬ ߟߋ߬ ߘߌ߫. ߖߡߊ߬ߣߊ߬ߘߋ߲ ߕߐ߬ߕߏߣߍ߲ ߠߎ߬ ߦߋ߫ ߊߝߙߌߞߌ߬ ߋߙߐߔߎߞߊ ߝߊ߲߬ߓߊ ߟߎ߫ ߟߋ߬ ߘߌ߫ (ߊߝߙߌߞߌ߬ ߥߙߏ߬ߘߎ߮ ߝߘߊ߬ߜߍ ߟߎ߫)߸ ߊߖ߭ߌߞߊ (ߊߝߙߌߞߌ߬ ߞߐ߬ߘߎ߮ ߌ߲ߘߌߞߊ ߟߎ߬ ߣߴߊߝߙߌߞߌ߬ ߥߙߏ߬ߘߎ߮ ߛ߭ߌߣߌ߲ߞߊ ߟߎ߫)߸ ߛߌߦߊߥߙߍ ߟߎ߫ (ߊߝߙߌߞߌ߬ ߥߙߏ߬ߘߎ߮ ߞߟߐ߬ߡߊ «ߝߊ߬ߘߌ߬ߡߊ߬ߞߣߍ» ߟߎ߫) ߓߐ߲ߛߐ߲ ߠߎ߬. ߊߝߙߌߞߌ߬ ߥߙߏ߬ߘߎ߮ ߦߋ߫ ߘߍ߭ ߛߌߦߊߥߙߍߡߊ ߟߋ߬ ߘߌ߫ ߡߍ߲ ߠߊߡߌߣߌ߲ߣߍ߲߫ ߦߋ߫ ߓߐߞߊߕߍ߬ߘߍ߫ ߘߐߞߏ ߘߍ߰ߜߍ ߟߎ߬ ߟߊ߫߸ ߊ߬ ߣߌ߫ ߞߊ߲ ߠߎ߬ ߣߌ߫ ߣߊߡߎ߲ ߠߎ߬ ߟߊ߫. ߊ߬ ߛߌߦߊ ߟߎ߬ ߛߌߦߊߦߊ ߦߋ߫ ߡߊߟߐ߲߫ ߠߊ߫ ߛߌ߰ߞߊ߲ ߞߍ ߟߋ߬ ߘߌ߫ ߞߊ߬ ߞߊ߲ ߁߁ ߠߎ߫ ߡߊߟߐ߲߫ ߝߊ߬ߛߏ߬ ߞߊ߲ ߠߎ߬ ߘߌ߫߸ ߊ߬ ߦߋ߫ ߣߊ߯ߣߌ߲ߣߊ߲ ߠߋ߬ ߘߌ߫ ߘߎߢߊ߫ ߞߊߓߋ ߟߊ߫. ߂߀߁߁ ߕߐ߯ߛߓߍߟߌ ߞߊ߬ ߖ߭ߎ߬ߟߎ (%߂߂.߇) ߣߌ߫ ߛߏߛߊ (%߁߆.߀) ߟߎ߫ ߟߋ߬ ߞߍ߫ ߝߊ߬ߛߏ ߞߊ߲߫ ߝߐߣߍ߲߫ ߝߟߐ߫ ߝߌ߬ߟߊ ߟߎ߬ ߘߌ߫. ߊ߬ ߕߐ߫ ߞߊ߲߫ ߜߘߍ߫ ߝߌ߬ߟߊ ߟߎ߬ ߓߐߖߎ ߦߋ߫ ߋߗߏ߯ߔߌ߫ ߟߋ߬ ߘߌ߫: ߊߝߙߌߞߊ߲ (%߁߃.߅) ߟߊߛߓߊ߬ߕߌ߬ߣߍ߲߫ ߦߋ߫ ߤߏߟߊ߲ߘߌ߫ ߞߊ߲ (Dutch) ߠߋ߬ ߘߐ߫ ߞߊ߬ ߓߊ߲߫ ߞߵߊ߬ ߟߊߓߊ߯ߙߊ߫ ߞߟߐ߬ߡߊ (ߝߊ߬ߘߌ߬ߡߊ߬ߞߣߍ) ߟߎ߬ ߣߌ߫ ߊߝߙߌߞߌ߬ ߥߙߏ߬ߘߎ߮ ߝߘߊ߬ߜߍ ߟߎ߬ ߓߟߏ߫; ߊ߲߬ߜ߭ߌߟߋ (%߉.߆) ߢߡߊߟߊߣߍ߲߫ ߦߋ߫ ߓߙߌߕߊ߲ߓߊ߫ ߟߊ߫ ߥߙߎߣߍߦߊߟߌ ߗߍ߯ߕߊߟߌ ߟߋ߬ ߡߊ߬߸ ߊ߬ߟߋ ߦߋ߫ ߟߊߓߊ߯ߙߊ߫ ߟߊ߫ ߖߡߊ߬ߘߐ߬ ߞߎߡߊ ߣߌ߫ ߖߎ߬ߟߦߊ߬ ߞߊ߲ ߠߎ߫ ߟߋ߬ ߘߌ߫.
ߊ߬ ߦߋ߫ ߖߡߊ߬ߣߊ߫ ߕߜߋ ߟߎ߬ ߘߏ߫ ߟߋ߬ ߘߌ߫ ߝߘߊ߬ߝߌ߲߬ߠߊ߫ ߞߊ߬ߝߏ߬ ߖߊߛߏ߲߫ ߡߊ߫ ߞߍ߫ ߡߍ߲ ߞߣߐ߫ ߡߎߣߎ߲߬ ߡߎ߰ߡߍ߫߸ ߞߵߊ߬ ߟߴߊ߬ ߞߊ߲߬ ߛߎߥߊ߲ߘߟߌ ߟߎ߬ ߓߘߊ߫ ߡߍ߲߫ ߞߍ߫ ߟߊ߫ ߦߋ߲߬ ߞߘߐ߬ߡߊ߲߫ ߝߊ߯ߘߐߞߍ ߞߘߐ߫. ߏ߬ ߕߎ߬ߡߊ ߝߍ߬߸ ߝߘߊ߬ߝߌ߲߬ߠߊ߫ ߥߙߏ߬ߘߎ߮ ߝߌ߲߰ߡߊ߲ ߡߍ߲ ߠߎ߬ ߛߌߦߊߡߊ߲ߓߊ ߦߋ߫߸ ߏ߬ ߟߎ߬ ߡߊ߫ ߘߊ߲ߞߎ߲߫ ߝߏ߫ ߁߉߉߄ ߠߊ߫. ߝߊ߯ߘߐߞߍ߫ ߂߀߲ ߞߎ߲߬ߕߊ߮ ߞߘߐ߫߸ ߝߘߊ߬ߝߌ߲ ߡߍ߲ ߠߎ߬ ߛߌߦߊߡߊ߲ߓߊ ߦߋ߫߸ ߏ߬ ߟߎ߫ ߞߊ߬ ߛߍ߬ߘߏ߲߬ ߛߘߍߡߊ߲߫ ߠߎ߫ ߟߋ߬ ߞߍ߫ ߛߴߊ߬ߟߎ߬ ߖߏߘߐߞߏ ߣߴߊ߬ߟߎ߫ ߤߊߞߍ ߟߎ߬ ߘߌ߫ ߟߊߟߐ߬ ߊ߬ߟߎ߬ ߢߍ߫߸ ߞߊ߬ ߝߘߊ߫ ߝߘߊ߬ߜߍ߫ ߕߜߋ߫ ߣߌ߬ߣߌ߬ߣߍ߲ ߠߎ߬ ߟߊ߫߸ ߏ߬ ߟߋ ߖߍ߬ߘߍ ߞߍ߫ ߘߊ߫ ߞߊ߬ߝߏ ߟߊ߫ ߘߐ߬ߝߐ ߣߌ߫ ߓߘߍ߬ߓߘߍ߬ߟߌ߫ ߞߐ߯ߟߕߊ ߟߎ߫ ߝߊ߲߬ߓߊ ߘߌ߫. ߝߊ߬ߛߏ ߞߙߎߞߊ ߞߊ߬ ߛߌߦߊߕߍߝߘߊ (apartheid) ߖߡߊ߬ߙߌ߬ߦߊ߫ ߁߉߄߈ ߠߊ߫߸ ߛߌߦߊߥߟߏߡߊ ߞߍ ߞߏ߫ ߟߊߘߤߊ߬ߣߍ߲ ߢߍߕߊ ߘߌ߫. ߝߘߊ߬ߝߌ߲ ߠߎ߬ ߟߊ߫ ߝߊ߬ߛߏ ߞߎ߲߬ߜߙߊ ߣߌ߫ ߛߌߦߊߕߍߝߘߊ ߟߊߜߏߦߊߢߍߓߊ߯ ߜߘߍ ߟߎ߬ ߟߊ߫ ߥߊ߯ߕߌߖߊ߲߫ ߛߍ߬ߘߏ߲ ߣߴߊ߬ߟߎ߫ ߟߊ߫ ߛߋߞߏߦߌߘߊ ߟߎ߬ ߞߐߝߍ߬ ߖߡߊ߬ߣߊ ߞߣߐߟߊ ߣߴߊ߬ ߞߐߞߊ߲ߠߊ ߟߎ߬ ߓߍ߯ ߘߐ߫߸ ߛߌߦߊߥߟߏߡߊ ߞߎ߬ߙߎ߲߬ߘߎ ߟߊߢߐ߬ߣߌ߲ ߘߊߡߌ߬ߣߊ߬ ߘߊ߫ ߁߉߈߀ ߕߟߊ ߟߊ߫. ߞߊ߬ߦߌ߯ ߁߉߉߄ ߠߊ߫߸ ߛߌߦߊ ߣߌ߫ ߞߊ߲ ߠߎ߬ ߓߍ߯ ߞߊ߬ ߓߘߍ߬ߓߘߍ߬ߟߌ ߞߐߦߌߘߊߟߌ ߛߐ߬ߘߐ߲߬ ߖߡߊ߬ߣߊ ߞߣߐ߫ ߓߍ߯ߦߊ߫ ߞߊ߬ߠߊߓߌ߬ߟߊ߬ߣߍ߲ ߘߊߞߘߐ߫߸ ߡߍ߲ ߞߊ߬ ߞߎߡߊߓߏ߲ߠߞߊ߫ ߞߊ߲ߓߍ߲ ߛߏ߯ߙߏ߫ ߊ߬ ߣߌ߫ ߞߊ߬ߝߏ߬ߓߏߟߏ߲߫ ߞߐ߬ߣߐ߲߬ߘߐ߫ ߟߎ߫. ߥߙߏ߬ߘߎ߰ ߊߝߙߌߞߌ߬ ߦߋ߫ ߖߊ߬ߕߋ߬ ߟߊ߫ ߞߟߐ߬ߟߐ߬ ߡߊ߲ߕߏ߲ (ߛߊ߲ߞߊߟߋ߫ ߡߊ߲ߕߏ߲) ߠߋ߬ ߘߌ߫ ߛߐ߲߬߸ ߞߵߏ߬ ߟߊߥߟߌ߬ ߖߡߊ߬ߣߊ ߛߌߦߊߥߙߍߦߊ ߓߐߢߐ߲߯ߡߊ ߦߌ߬ߘߊ (ߛߓߍ) ߡߊ߬߸ ߞߙߍߞߙߍߦߟߊ߫ ߛߌߦߊߕߍߝߘߊ ߥߌ߬ߟߌ߬ߟߌ ߟߊ߫.
ߥߙߏ߬ߘߎ߰ ߊߝߙߌߞߌ߬ ߦߋ߫ ߝߊ߲߬ߞߊ߬ ߕߟߊߒߕߍ ߟߋ߬ ߘߌ߫ ߡߊ߲߬ߕߏ߲߬ߕߍ ߞߏ ߟߎ߬ ߘߐ߫; ߊ߬ߟߋ ߟߋ߬ ߦߋ߫ ߕߌ߲߬ߞߎߘߎ߲ ߏ߬ ߖߡߊ߬ߣߊ߫ ߣߌ߬ߣߌ߬ߣߍ߲ (ߡߌ߬ߙߌ߲߬ߡߊ) ߘߌ߫߸ ߊ߬ ߣߴߊ߬ ߦߋ߫ ߞߐߡߐ߲ߥߍߟߝ ߐ߬ߝ ߣߋߛ߭ߐ߲߬ ߣߌ߫ ߗ߭ߋ߂߀ (G20) ߠߎ߬ ߝߌ߬ߟߊ ߓߍ߯ ߛߌ߲߬ߝߏ߲ ߘߌ߫. ߊ߬ ߦߋ߫ ߖߡߊ߬ߣߊ߫ ߛߓߊ߬ߕߌ߬ߣߍ߲ ߠߋ߬ ߘߌ߫߸ ߊ߬ߟߋ ߟߋ߬ ߦߋ߫ ߖߡߊ߬ߣߊ߫ ߁߀߉߲ ߘߌ߫ ߡߐ߱ ߟߊ߫ ߛߓߊ߬ߕߌ ߕߐ߰ߡߊ߬ߛߙߋ ߘߐ߫߸ ߜߙߋ ߕߊ ߡߊߦߟߍ߬ߣߍ߲ ߇߲ ߠߋ߬ ߦߴߊ߬ ߘߌ߫. ߊ߬ ߓߘߊ߫ ߛߙߊߛߌ߰ ߘߎߢߊ߫ ߜߍߓߏ߲ ߓߟߏ߫ ߖߡߊ߬ߣߊ߫ ߝߊ߲ߓߏ߲ߦߊߣߍ߲߫ ߞߎߘߊ ߘߌ߫߸ ߊ߬ ߣߴߊ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߘߍ߰ߜߍ ߛߓߊߣߊ߲ ߣߌ߫ ߝߊ߲ߓߏ߲ߦߊߣߍ߲߫ ߞߏߟߌߞߏߟߌ߸ ߛߋߒߞߏߟߊߘߐߦߊ ߖߊ߲߬ߝߊ߬ߣߍ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߊߝߙߌߞߌ߬ ߘߍ߰ߜߍ ߣߌ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߰ߜߍ ߃߉߲ ߠߎ߬ ߟߋ߬ ߘߌ߫. ߎߣߍߛߑߞߏ ߡ.ߟ.ߛ.ߟ.ߟ.ߟ ߟߊ߫ ߘߎߢߊ߫ ߝߘߏ߬ߓߊ߬ߗߍ߮ ߞߍߦߙߐ ߝߊ߲߬ߓߊ ߦߋ߫ ߥߙߏ߬ߘߎ߰ ߊߝߙߌߞߌ߬ ߟߋ߫. ߞߊ߬ߦߌ߯ ߛߌߦߊߕߍߝߘߊ ߓߊ߲߫ ߘߊ߫߸ ߞߎ߲߬ߠߊ߬ߛߌ߮ ߟߐ߬ߦߌ߬ߟߊ ߣߌ߫ ߢߣߊߡߦߊ ߛߎ߯ߦߊ ߟߎ߬ ߓߘߊ߫ ߡߊߦߟߍ߬. ߞߏ߬ߣߌ߲߬ ߛߌߣߍ߲߬ ߛߊ߫߸ ߞߎ߲߬ߞߏ߬ߕߐ߬ߦߊ߸ ߘߐ߱߸ ߊ߬ ߣߌ߫ ߘߐ߬ߞߢߊ߬ߟߌ߬ߓߊߟߌߦߊ ߟߎ߬ ߦߋ߫ ߖߡߊ߬ߣߊ ߞߣߐ߫ ߡߎߣߎ߲߬ ߞߏߟߌߞߏߟߌ߫߸ ߡߍ߲ ߘߐ߫ ߣߌ߫ ߓߊ߯ߙߊ߫ ߘߊߞߎ߲߫ ߕߍ߫ ߖߡߊ߬ߣߊ߬ߘߋ߲ %߄߀ ߠߎ߬ ߓߟߏ߫ ߂߀߂߁ ߢߊ߬ߝߐ߬ߟߌ ߘߐ߫߸ ߡߍ߲ ߘߐ߫ ߣߌ߫ ߖߡߊ߬ߣߊ߬ߘߋ߲%߆߀ ߟߎ߫ ߦߋ߫ ߓߊߟߏ߫ ߟߊ߫ ߘߐ߱ (ߝߊ߲߬ߕߊ߲߬ߧߊ) ߟߋ߬ ߘߐ߫߸ ߡߍ߲ ߠߎ߬ ߣߊ߯ߣߌ߲ߢߐ߲߮ ߠߎ߬ ߦߋ߫ ߓߊߟߏ߫ ߟߊ߫ ߘߟߊ߫ ߂.߁߅ ߘߎ߰ߟߊ߫ ߕߋ߬ߟߋ߫ ߞߋߟߋ߲ ߞߘߐ߫.
ߝߐߓߏߟߏ߲ߟߐ߲ߘߐߦߊ
ߣߌ߲߬ ߝߣߊ߫ ߘߐߜߍ߫: ߊߝߙߌߞߌ߬ ߥߙߏ߬ߘߎ߮ ߕߐ߮ ߓߐߣߍ߲߫ ߦߋ߫ ߖߡߊ߬ߣߊ ߘߌ߲߬ߞߌߙߊ ߟߋ߬ ߘߐ߫ ߘߎ߰ߡߊ߬ߛߓߍ ߡߊ߬߸ ߊߝߙߌߞߌ߬ ߥߙߏ߬ߘߎ߰ߝߊ߲ ߞߎ߲߬ߕߋߟߋ߲ ߘߐ߫. ߊ߬ ߕߐ߯ ߕߘߍ߬ ߦߋ߫ ߊ߲߬ߜ߭ߌߟߋ ߘߐ߫ ߟߋ߬ ߊ߬ ߛߏ߯ߙߏ߫ ߕߎߡߊ ߟߊ߫ ߞߏ߫ ߊߝߙߌߞߌ߬ ߥߙߏ߬ߘߎ߮ ߘߍ߭߸ ߊ߬ ߣߌ߫ ߤߏߟߊ߲ߘߌ߫ ߞߊ߲ ߘߐ߫ ߞߏ߫ ߎߣߊߌ߫ ߝ߭ߊ߲ ߖ߭ߎߌߘ ߊߝߙߌߞߊ߬ (Unie van Zuid-Afrika)߸ ߞߵߏ߬ ߟߊߥߟߌ߬ ߦߟߌߓߌߟߊ ߡߊ߬ ߓߙߌߕߊ߲ߓߊ߫ ߥߙߎߣߍ߫ ߣߊ߯ߣߌ߲ ߕߍߝߘߊߣߍ߲ ߠߎ߬ ߘߟߊߘߍ߰ ߞߐ߫. ߤߊ߲߯ ߞߊ߬ ߥߵߊ߬ ߛߌ߰ ߁߉߆߁ ߠߊ߫߸ ߊ߲߬ߜ߭ߌ߬ߟߋ߬ߞߊ߲ ߝߐ߫ ߢߊ߫ ߖߊ߲߫ ߊߝߙߌߞߌ߬ ߥߙߏ߬ߘߎ߮ ߞߊ߲ߓߍ߲ ߣߌ߫ ߊߝߙߌߞߊ߲ ߝߣߊ߫ ߙߌߔߐߓߟߌߞ ߝ߭ߊ߲߫ ߛߎߌߘ ߊߝߙߌߞߊ߬ ߟߎ߫ ߟߋ߬ ߕߘߍ߬ ߦߋ߫ ߝߐ߫ ߟߊ߫. ߞߊ߬ߦߌ߯ ߁߉߉߄ ߠߊ߫߸ ߖߡߊ߬ߣߊ ߞߵߊ߬ ߕߐ߯ ߓߟߏߡߊߞߊ߬ߣߍ߲ ߛߐ߬ߘߐ߲߬ ߊ߬ ߞߊ߲߫ ߁߁ ߠߎ߬ ߓߍ߯ ߘߐ߫.
ߒ߬ߖ߭ߊ߲ߛߌ߬߸ ߏ߬ ߓߐߣߍ߲߫ ߦߋ߫ ߛߏߛߊ ߞߎߡߊߘߋ߲߫ ߎߡߑߖ߭ߊ߲ߕߑߛߌ߫ ߟߋ߬ ߘߐ߫ ߡߍ߲ ߞߘߐ ߦߋ߫ ߥߙߏ߬ߘߎ߮ ߘߌ߫߸ ߒ߬ߓߊ߬ ߏ߬ ߟߋ ߦߋ߫ ߝߐ߫ ߟߴߊߝߙߌߞߌ߬ ߥߙߏ߬ߘߎ߰ߞߊ ߟߎ߬ ߓߟߏ߫߸ ߞߵߊ߬ ߕߘߍ߬ ߓߘߍ߬ߓߘߍ߬ߟߌ߬ߟߊ߫ ߝߊ߬ߛߏ߬ߟߊ߲߬ߘߌ߫ ߞߙߎߞߊ ߘߏ߫ ߟߎ߫ ߦߋ߫ ߊߖ߭ߊߙߣߌߦߊ߫ ߟߋ߬ ߝߐ߫ ߟߊ߫.
ߘߐ߬ߝߐ
ߞߎߡߘߊ߫ ߢߣߊߡߊ:
ߘߐ߬ߝߐ ߢߍߟߊ ߘߎ߰ߘߐ߬ߖߍ߯ߙߍ
ߡߊߙߏߔߍ߲߫ ߢߊߞߘߐ ߡߐ߰ߣߍ߲߬ߝߌ߲ ߖߍ߰ߖߍ߮ ߘߐ߫ (ߡߐ߰ߦߊ ߘߊߡߌߣߊ߫ ߦߌߟߊ ߘߐ߫
ߏ߬ ߟߋ ߞߵߊ߬ ߦߌ߬ߘߊ߬ ߞߏ߫ ߡߐ߱ ߞߎ߲߬ߝߟߐ ߛߌߦߊ߫ ߓߐߣߍ߲ߢߐ߲߰ߡߊ ߟߎ߫ ߕߘߍ߬ ߦߋ߫ ߊߝߙߌߞߌ߬ ߥߙߏ߬ߘߎ߮ ߘߐ߫ ߞߊ߬ߦߌ߯ ߛߊ߲߭ ߞߋ߲߬ߥߟߎ߫ ߛߊ߬ߓߊ߫ ߖߊ߬ߕߋ߬ ߟߊ߫߸ ߡߍ߲ ߘߊߡߌ߬ߣߊ߬ߣߍ߲߫ ߦߋ߫ ߏߛߑߕߙߊߟߏߔߌߕߋߞߎߛ ߊߝߙߌߞߊߣߎߛ ߟߎ߫ ߡߊ߬߸ ߞߵߏ߬ ߟߎ߫ ߟߊߓߊ߬ߕߏ߬ ߏߛߑߕߙߊߟߏߔߌߕߋߞߎߛ ߛߋߘߌߓߊ ߟߎ߫ ߟߊ߫߸ ߤߡߏ ߍߙߑߜ߭ߊߛߑߕߍߙ߸ ߤߡߏ ߍߙߍߞߑߕߎߛ߸ ߤߡߏ ߙߏߘߋߛߌߍ߲ߛߌߛ߸ ߤߡߏ߫ ߤߋߟߑߡߍߌ߫߸ ߊ߬ ߣߌ߫ ߤߡߏ߫ ߣߊߟߋߘߌ߫ ߣߌ߫ ߞߊ߬ߞߎߘߊ ߡߐ߱ (ߤߡߏ߫ ߛߊߔߌߍ߲) ߠߎ߫. ߞߊ߬ߞߎߘߊ ߡߐ߱ ߟߎ߬ ߞߵߊ߬ߟߎ߫ ߛߌ߰ ߊߝߙߌߞߌ߬ ߥߙߏ߬ߘߎ߮ ߘߐ߫ ߛߊ߲߬ ߁߇߀߀߀߀ ߖߊ߬ߕߋ߬ ߟߊ߫. ߕߌߙߌ߲ߠߌ߲߫ ߛߌߦߊߡߊ߲߫ ߠߎ߫ ߓߘߊ߫ ߞߓߊ߫ ߡߎߙߊ߲ ߠߎ߬ ߦߋ߫ ߝ߭ߊ߯ߟ ߓߊ ߝߏ߲ߝߊ߲ ߞߣߐ߫.
ߓߊ߲߬ߕߎ ߟߎ߬ ߖߍ߲ߛߍ߲
ߞߎߡߘߊ߫ ߢߣߊߡߊ: ߡߊߔߎ߲ߜ߭ߎߓߑߥߍ߫ ߞߐ߲߬ߞߍ ߡߍ߲ ߦߋ߫ ߡߊߔߎ߲ߜ߭ߎߓߑߥߍ߫ ߡߊ߲߬ߛߊ߬ߟߊ ߞߎߓߋߘߊ߫ ߞߘߐ ߞߍߦߙߐ ߘߌ߫.
ߓߊ߲߬ߕߎ߬ ߞߊ߲߬ ߝߐ߬ߟߊ ߟߎ߬ ߛߌ߰ ߦߌߟߊ߸ ߡߍ߲ ߠߎ߬ ߕߘߍ߬ ߦߋ߫ ߛߍ߬ߣߍ ߞߍ߫ ߟߊ߫ ߘߊ߬ߓߊ߫ ߣߍ߰ߡߊ ߟߎ߬ ߟߴߊ߬ ߣߌ߫ ߓߌߦߊ߲߫ ߡߙߊߟߊ ߟߎ߫ ߘߌ߫߸ ߏ߬ ߟߎ߫ ߕߘߍ߬ ߦߋ߫ ߟߌ߲ߔߏߔߏ߫ ߓߊ ߥߙߏ߬ߘߎ߮ ߘߐ߫ ߟߋ߬ (ߥߊ߯ߕߌ ߣߌ߲߬ ߠߊ߫ ߕߊ߲߬߸ ߡߍ߲ ߞߐ߬ߘߎ߮ ߓߐߕߏ߲ ߕߘߍ߬ ߦߋ߫ ߓߏߛߎߥߣߊ߫ ߣߌ߫ ߖ߭ߌ߲߬ߓߊߓߎ߬ߥߋ߫ ߟߎ߫ ߘߌ߫) ߝߊ߯ߘߐߞߍ߫ ߄߲ ߣߌ߫ ߅߲ ߠߎ߬ ߟߊ߫ ߌ.ߡ ߞߐ߫. ߊ߬ߟߎ߫ ߞߵߊ߬ߟߎ߫ ߓߴߊ߬ߟߎ߫ ߣߐ߭ ߘߐ߫߸ ߊ߬ ߣߌ߫ ߞߊ߬ ߞߏߊߛߊ߲ ߣߌ߫ ߞߏߌߞߏߌ ߣߌ߫ ߛߊ߲߬ ߡߌߙߌ߲ߘߌ ߟߎ߬ ߡߍ߬ߡߍ߬. ߓߊ߲߬ߕߎ ߟߎ߫ ߞߵߊ߬ߟߎ߫ ߡߊߕߍ߬ߙߍ߲߬ߕߍߙߍ߲߫ ߞߊ߬ ߓߐ߫ ߥߙߏ߬ߘߎ߮ ߘߐ߫߸ ߣߍ߰ߟߊ߬ ߓߊ߯ߙߊ ߞߎ߲߬ߝߟߐ ߟߎ߫ ߞߍ߫ ߘߊ߫ ߞߊ߬ߞߎߘߊ ߕߋ߬ߟߋ ߣߌ߲߬ ߘߐ߫ ߞߎߥߊߖ߭ߎ߬ߟߎ ߣߕߊߟ]] ߞߊ߬ߝߏ߬ߓߏߟߏ߲ ߠߋ߬ ߘߐ߫߸ ߘߍ߲߬ߞߣߍ߬ߦߊ߬ ߞߍߣߍ߲߫ ߦߴߊ߬ ߡߊ߬ ߞߴߏ߬ ߕߎ߬ߡߊ߬ߘߊ ߦߋ߫ ߁߀߅߀ ߟߋ߬ ߘߌ߫. ߊ߬ ߥߙߏ߬ߘߎ߮ ߞߐߞߘߐߟߊ߫ ߞߊ߲ ߠߎ߬ ߦߋ߫ ߛߏߛߊ ߟߎ߬ ߟߋ߬ ߘߌ߫߸ ߡߍ߲ ߠߎ߬ ߟߊ߫ ߞߊ߲ ߞߊ߬ ߞߊ߲ߟߐ߲ߘߐߦߊ ߞߏߊߛߊ߲߫ ߞߎ߲߬ߝߟߐ ߞߎߡߊߘߋ߲ ߘߏ߫ ߟߎ߫ ߕߊ߬. ߛߏߛߊ ߟߎ߬ ߛߋ߫ ߘߊ߫ ߖߍ߯ ߞߎ߲ߓߊ߫ ߓߊ ߡߊ߬߸ ߥߊ߯ߕߌ ߣߌ߲߬ ߠߊ߫ ߕߊ߲߬߸ ߞߋߔ ߕߟߋ߬ߓߐ ߞߊ߬ߝߏ߬ߓߏߟߏ߲ ߘߐ߫. ߊ߬ߟߎ߬ ߝߎ߲ߘߌߕߐ ߞߍߣߍ߲߸ ߣߍ߰ߝߌ߲ ߥߎ߬ߛߎ ߡߌ߬ߙߌ߲߬ߘߌ߬ ߞߎ߲ߓߊ ߏ߬ ߟߎ߫ ߞߊ߬ ߡߐ߱ ߞߎ߲߬ߝߟߐ ߏ߬ ߟߎ߬ ߓߴߊ߬ߟߎ߫ ߣߐ߬ ߘߐ߫ ߥߟߊ߫ ߞߵߊ߬ߟߎ߫ ߓߊ߬ߛߊ߲߬ ߊ߬ߟߎ߬ ߢߣߊ߫. ߞߓߊ߫ ߞߏ߯ߙߌ ߘߏ߫ ߟߎ߫ ߦߋ߫ ߘߊ߫ ߞߓߊ߫ ߘߊߘߐߓߍ߲߬ߣߍ߲ ߠߎ߬ ߘߌ߫ ߞߵߊ߬ߟߎ߫ ߕߐ߯ߟߊ߫ ߒߓߋ߲ߓߊ߫ ߊߘߡߊ߫ ߟߊ߫ ߛߊ߲߬ߥߟߊ ߘߌ߫߸ ߒ߬ߓߊ߬ ߕߏ߲ߓߏ߲ ߏ߬ ߦߋ߫ ߖߊ߬ߕߋ߬ ߟߊ߫ ߞߴߊ߬ߟߎ߫ ߟߊߘߊ߲ߣߍ߲߫ ߦߋ߫ ߓߊ߬ߞߏߣ ߠߎ߫ ߟߋ߬ ߓߟߏ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߞߐ߬ߘߎ߮-ߥߙߏ߬ߘߎ߮ ߡߌ߬ߙߌ߲߬ߘߌ ߟߎ߬ ߘߌ߫.
ߔߕߏߞߌ߫ ߓߍ߬ߙߍ߲߬ߓߍ߬ߠߌ߲߬ߠߊ߫ ߓߍߙߑߕߟߏߡߌ߫ ߖߊߛ ߦߋ߫ ߓߊߙߊ߲ߕߏ߲ ߕߘߎ߫ ߞߊ߲߬ ߞߊߔ ߘߌ߲߬ߞߌߙߊ ߘߐ߫߸ ߞߵߊ߬ ߕߘߍ߬ ߊ߬ ߓߘߊ߫ ߓߊ߲߫ ߖߌ߰ ߢߌߡߊ ߜߙߋߞߎ߲ (ߞߋߔ ߐ߬ߝ ߜ߭ߎߘ ߤߏߔ «Cape of Good Hope») ߠߊߡߌߣߌ߲߫ ߠߊ߫.
ߔߕߏߞߌ߫ ߓߍ߬ߙߍ߲߬ߓߍ߬ߠߌ߲߬ߠߊ߫ ߓߍߙߑߕߟߏߡߌ߫ ߖߊߛ ߟߋ߬ ߞߍ߫ ߘߊ߫ ߋߙߏߔߎߞߊ߫ ߝߟߐ ߘߌ߫ ߡߍ߲ ߕߊ߯ߡߊ߫ ߘߊ߫ ߜߙߋ ߡߊ߬ ߥߙߏ߬ߘߎ߰ ߊߝߙߌߞߌ߬ ߁߄߈߇ ߟߊ߫. ߞߏߟߌ߲ߞߏߟߌ߲ ߕߟߋ߬ ߄ ߠߊ߫߸ ߊ߬ ߞߵߊ߬ ߓߍߟߍ߲߫ ߥߊߟߑߝߌߛߛ߭ ߓߋ߭ߦ (ߡߍ߲ ߡߊߟߐ߲ߣߍ߲߫ ߦߋ߫ ߥߊߟߑߝ߭ߌߛ ߓߋ߭ߦ ߕߐ߮ ߟߋ߬ ߡߊ߬ ߕߊ߲߬߸ ߊ߬ ߦߋ߫ ߣߊߡߓߌ߫ ߟߋ߬ ߕߊ߲߬). ߖߊߛ ߞߵߊ߬ ߟߊ߫ ߛߌߟߊ ߘߊߓߊ߲߫ ߥߙߏ߬ߘߎ߰ ߊߝߙߌߞߌ߬ ߕߛߋ߬ߓߋ ߞߐ߰ߖߌ߬ߘߊ ߝߍ߬. ߁߄߈߈ ߓߌ߲ߠߊߥߎߟߋ߲ ߈ ߞߐߝߍ߬߸ ߛߊ߲ߝߢߐ (ߝߢߐߞߏߙߏ߲) ߞߵߊ߬ ߓߊ߬ߟߌ߬ ߥߊ߫ ߟߊ߫ ߞߐ߰ߖߌ߬ߘߊ ߝߍ߬ߟߊ ߘߐ߫߸ ߊ߬ ߥߊ߫ ߘߴߊ߬ ߞߎ߲߬ߝߍ߬ ߞߵߊ߬ ߕߘߍ߬ ߊ߬ ߕߍ߫ ߞߏ߫ ߟߊߛߊ߬ ߟߊ߫ ߜߙߋߡߟߊ ߘߐ߫߸ ߊ߬ ߥߊ߫ ߘߴߊߝߙߌߞߌ߬ ߥߙߏ߬ߘߎ߮ ߞߐߞߘߐߟߊ ߘߐ߫ ߞߵߊ߬ ߕߘߍ߬ ߊ߬ ߡߴߊ߬ ߦߋ߫. ߁߄߈߈ ߘߓߊ߬ߕߊ ߟߊ߫߸ ߊ߬ ߛߋ߫ ߘߴߊߝߙߌߞߌ߬ ߕߟߋ߬ߓߐ߬ߝߊ߲ ߞߐ߰ߖߌ߬ߘߊ ߟߊ߫߸ ߊ߬ ߞߊ߬ ߦߋ߲߬ ߕߐ߯ߟߊ߫ ߞߏ߫ ߙߌ߬ߦߏ ߘߏ߬ ߌ߲ߝߊ߲ߕߏ߫߸ ߕߎ߬ߡߊ߬ߘߐ߫ ߦߋ߲߬ ߘߌ߫ ߞߍ߫ ߜߙߎߕ ߓߊ ߟߋ߬ ߘߴߊ߬ ߓߌ߬ ߞߎ߲ ߠߊ߫. ߊ߬ ߞߐߛߊߦߌ ߝߍ߬߸ ߊ߬ ߞߊ߬ ߜߙߋߞߎ߲ (ߞߊߔ) ߦߋ߫߸ ߊ߬ ߞߊ߬ ߦߋ߲߬ ߕߐ߯ߟߊ߫ ߞߏ߫ ߞߊߓߏ ߘߊ ߕߐߙߑߣߍ߲ߕߊ߫ (ߛߊ߲ߝߢߐ߫ ߜߙߋߞߎ߲)߸ ߡߊ߲߬ߛߊ߫ ߖߐ߲ߣ ߂߲ ߞߊ߬ ߦߋ߲߬ ߕߐ߯ߟߊ߫ ߞߏ߫ ߞߊߓߏ ߘߊ ߓߏߊ߫ ߍ߬ߛߑߔߋߙߊ߲ߛߊ߬߸ ߥߟߊ߫ ߞߋߔ ߐ߬ߝ ߜ߭ߎߘ ߤߏߔ, ߦߏ߫ ߊ߬ ߥߊ߫ ߘߊ߫ ߛߋ߫ ߌ߲ߘߌ߫ ߕߟߋ߬ߓߐ ߘߐ߫ ߞߊ߬ ߓߍ߲߬ ߦߋ߲߬ ߛߓߊ߬ߕߌ߬ ߞߏ ߡߙߌߦߊ ߡߊ߬. ߖߊߛ ߟߊ߫ ߓߍ߬ߙߍ߲߬ߓߍ߬ߙߍ߲߬ߠߌ߲ ߟߊߢߣߊߡߦߊ߫ ߘߊ߫ ߟߎ߬ߥߌߛ ߘߋ߬ ߞߊߡߏߍߛ ߟߊ߫ ߁߅߇߂ (poème épique) ߏߛ ߟߎߛߌߦߘߊߛ ߘߐ߫.
ߓߎ߬ߥߊ߰ߞߍ߬ ߘߐߝߏߘߏ߲ߠߌ߲
ߓߎ߬ߥߊ߰ߞߍ߬ ߘߐߝߏߘߏ߲ߠߌ߲ ߦߋ߫ ߣߊ߲߬ߕߌ߰ ߝߏߘߏ߲ߢߐ߲߯ߠߊ ߘߏ߫ ߟߋ߬ ߘߌ߫ ߡߍ߲ ߘߐ߫ ߣߌ߫ ߞߘߏߥߊߙߌ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߎ߬ ߞߊ߬ ߝߊ߬ߙߊ߲߬ߛߌ߬ ߕߊ߫ ߟߏߔߋߙߊߛ߭ߐ߲ ߟߌߞߐߙߣ ߝߊ߲ߞߊ ߟߎ߬ ߘߐߝߏߘߏ߲߫߸ ߊ߬ ߣߌ߫ ߞߊ߬ ߥߊ߫ ߞߍ߫ ߡߐ߰ ߞߐ߬ߣߐ߲߬ߘߐ߫ ߟߎ߫ ߟߊ߫ ߛߊ߬ߦߊ ߛߊߓߎ߫ ߘߌ߫߸ ߊ߬ ߣߌ߫ ߞߊ߬ ߓߌ߫ ߦߙߌߞߊ ߟߎ߬ ߖߐߞߌ߫.
߂߀߀߄ ߣߍߣߍߓߊ ߆ ߡߊ߬ ߁߃:߁߅ ߟߊ߫߸ ߛߎߞߐߌ ߛߎ-߂߅ (soukhoï su-25) ߣߊ߬ ߘߊ߫ ߞߊ߬ ߝߘߊ߫ ߞߘߏߥߊߙߌ߫ ߛߊ߲ߡߊ߫ ߞߟߍ ߝߊ߲߬ߞߊ ߟߊ߫߸ ߣߴߊ߬ߟߎ߫ ߕߘߍ߬ ߦߋ߫ ߟߊߓߏ߬ߙߌ߬ ߟߊ߫ ߓߌߋߟߏߙߎߛߌ߫ ߛߙߊ߬ߟߊ߬ߞߟߍ߬ߟߊ ߝߌ߬ߟߊ߬ ߟߎ߫ ߓߟߏ߫ ߥߟߊ߫ ߓߌߋߟߏߙߎߛߌ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߊ߫߸ ߞߘߏߥߊߙߌ߫ ߟߊ߬ߓߏ߬ߙߌ߬ߟߌ߬ߟߊ߫ ߝߌ߬ߟߊ߬ ߟߎ߫ ߕߘߍ߬ ߦߴߊ߬ߟߎ߫ ߘߊߝߍ߬߸ ߏ߬ ߟߎ߫ ߟߋ߬ ߥߊ߫ ߘߊ߫ ߘߐ߬ߝߏ߬ߘߏ߲߬ߠߌ߲ ߘߏ߫ ߞߍ߫ ߝߊ߬ߙߊ߲߬ߛߌ߬ߞߊ ߟߎ߬ ߡߊߞߍ߫ ߦߙߐ ߘߐ߫ ߓߎ߬ߥߊ߬ߞߋ߫ (ߜߋ߬ߞߋ߫)߸ ߜߋ߲ߞߐ߰ߖߌ߬ߘߊ ߟߊ߫߸ ߞߊ߬ ߡߐ߰ ߉ ߝߊ߰ ߞߊ߬ ߃߈ ߠߎ߫ ߖߐߞߌ߫ ߝߊ߬ߙߊ߲߬ߛߌ߫ ߣߊ߲߬ߕߌ߮ ߏ߬ ߟߎ߬ ߘߐ߫߸ ߊ߬ ߣߌ߫ ߊߡߍߙߌߞߌ߬ ߣߊ߲߬ߕߊ߲߬ ߞߋߟߋ߲߫ ߛ.ߘ.ߞ ߘߏ߫ ߛߌ߲߬ߝߏ߲ ߘߐ߫. ߗߍߒߞߊ߲ߠߌ߲ ߏ߬ ߟߋ ߞߍ߫ ߘߊ߫ ߜߋ߲ߞߐ߰ߖߌ߬ߘߊ ߓߘߍ߬ߓߘߍ߬ߟߌ ߣߌ߫ ߣߊ߲߬ߕߌ߰ ߞߏߖߊ ߖߊ߲߬ߖߏ߲ ߞߏ߲ߢߌ߲߫ ߓߊߖߎߡߊ ߘߌ߫ ߞߊ߬ ߓߊ߲߫ ߞߵߊ߬ ߛߋ߲߭ ߕߘߍ߬ ߊ߬ ߦߙߐ߫ ߘߐߘߓߌ߬ߣߍ߲ ߠߎ߬ ߛߌߦ
ߊ߬ ߛߊߓߎ ߟߎ߬
ߞߊ߬ߦߌ߯ ߝߊ߬ߙߊ߲߬ߛߌ߫ ߟߊ߫ ߕߍߝߘߊߟߌ ߕߎ߬ߡߊ ߟߊ߫ ߣߊ߲߬ߕߊ߲߬ ߞߟߍ ߞߐߕߊ߲߫ ߕߎߡߊ߫ ߖߏߣߊ ߏ߬ ߟߊ߫߸ ߞߘߏߥߊߙߌ߫ ߕߟߊ߫ ߘߊ߫ ߝߌ߬ߟߊ߫ ߟߋ߬ ߘߌ߫: ߥߙߏ߬ߘߎ߮ ߡߙߊ߬ߣߍ߲߫ ߕߘߍ߬ ߦߋ߫ ߞߘߏߥߊߙߌ߫ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߞߵߊ߬ ߕߘߍ߬ ߞߐ߬ߘߎ߮ ߡߙߊ߬ߣߍ߲߫ ߕߘߍ߬ ߦߋ߫ ߡߎߙߎ߲ߕߌ ߟߎ߬ ߟߋ߬ ߓߟߏ߫. ߝߊ߬ߙߊ߲߬ߛߌ߫ ߟߊ߫ ߝߊ߲߬ߞߊ ߡߍ߲ ߕߐ߯ ߞߏ߫ ߏߔߋߙߊߛߌߦߐ߲ ߟߌߞߐߙߣ߸ ߏ߬ ߟߎ߬ ߟߊߓߊ߯ߙߊߣߍ߲߫ ߕߘߍ߬ ߦߋ߫ ߞߏߢߐ߲߯ ߝߌ߬ߟߊ ߟߎ߬ ߕߍߟߊ ߟߋ߬ ߘߐ߫߸ ߊ߬ ߣߌ߫ ߞߊߛߌߞߋ߫ ߓߊ߯ߡߊ ߠߎ߬ ߝߣߊ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫ ߞߘߏߥߊߙߌ߫ ߘߐ߬ߓߛߏ߬ߟߌ (ߏߣߌߛߌ) ߟߎ߫ ߛߊ߫ ߞߊ߬ ߛߋ߫ ߟߊߒߠߦߊ ߕߌ߲߬ߞߎߘߎ߲ ߘߏ߫ ߛߐ߬ߘߐ߲߬ ߠߊ߫.
ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߣߍߣߍߓߊ ߄, ߂߀߀߄ ߠߊ߫߸ ߞߎ߲߬ߠߊ߬ߛߌ߮ ߟߊ߫ ߝߊ߲߬ߞߊ ߟߎ߬ ߞߊ߬ ߞߍߒߞߊ߲ߠߌ߲ ߘߏ߫ ߟߊߥߟߌ߬ ߡߎߙߎ߲ߕߌ ߟߎ߬ ߞߊ߲ߡߊ߬߸ ߘߐ߬ߓߛߏ߬ߟߌ߫߫ ߜߟߌߦߊߣߍ߲߸ ߞߊ߬ ߓߊ߲߫ ߞߵߊ߬ ߟߊߓߊ߯ߙߊ߫ ߘߊߞߎ߲߫ ߝߌ߬ߟߊ ߕߍ߫ ߣߴߊ߬ ߟߊߢߎ߲ߣߍ߲߫ ߦߋ߫ ߡ.ߟ.ߛ ߓߟߏ߫ ߞߏ߫ ߞߊ߬ ߞߟߍ߬ ߟߊ߬ߟߐ ߡߊߓߏ߲߬ߧߊ߫߸ ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߞߊ߬ ߖߡߊ߬ߙߌ ߛߐ߬ߘߐ߲߫ ߞߊ߬ ߝߘߊ߫ ߔߊ߬ߙߌ߫ ߟߊ߫ ߞߴߊ߬ߟߎ߫ ߞߊߣߊ߬ ߞߏ߫ ߓߐ߫ ߊ߬ ߘߐ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߋߟߌߖ߭ߋ߫ ߕߘߍ߬ ߦߴߊ߬ ߡߊߜߟߍ߬ߦߊ߬ ߞߏ ߘߐ߫ ߞߏ߫ ߞߊ߬ ߞߎ߲߬ߠߊ߬ߛߌ߮ ߟߊ߫ ߝߊ߲߬ߞߊ ߏ߬ ߞߎ߲߬ߠߊߛߊ߬ߦߌ߫.ߞߵߊ߬ ߕߘߍ߬ ߣߍߣߍߓߊ ߄ ߛߐ߰ߡߊ߬ߘߊ ߟߊ߫߸ ߛߎ-߂߅ ߝߌ߬ߟߊ ߏ߬ ߟߎ߫ ߕߎ߲߬ ߓߘߊ߫ ߝߊ߲߬ߞߊ߬ ߞߎߘߊ ߟߎ߬ ߟߊ߫ ߞߟߍ߬ߓߏ߬ߟߏ߲߫ ߞߋߟߋ߲߫ ߘߊ߬ߘߌ߫ ߓߎ߬ߥߊ߰ߞߍ߫߸ ߊ߬ ߣߴߊ߬ߟߎ߫ ߟߊ߫ ߞߣߐ߬ߜߍ߲߬ ߘߊߞߎ߲ (Checkpoint) ߞߋߟߋ߲߫. ߥߎ߬ߙߊ߬ߕߟߋ ߟߊ߫߸ ߊ߬ߟߎ߫ ߞߊ߬ ߍߙ.ߕߋ.ߌ (RTI) ߣߌ߫ ߕߙߏߔߌߞߏ ߖߌ߬ߦߊ߬ߓߏ߲ ߟߎ߫ ߞߴߊ߬ߟߎ߫ ߟߊ߫ ߞߏ߲߭ ߘߌ߫. ߏ߬ ߘߎ߬ߛߊ߬ߜߍ߸ ߞߘߏߥߊߙߌ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ (ߝߊ߲߬ߛߌ) ߛߐ߲ߜߐ߫ ߞߋߟߋ߲߫ ߠߎ߫ ߣߊ߬ ߘߊ߫ ߡߍ߲ ߠߎ߬ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߢߍߡߌߘߊ ߞߏ߬ߣߊ߲ ߓߟߏ߫߸ ߏ߬ ߝߣߊ߫ ߞߵߊ߬ߟߎ߫ ߡߊߕߍ߬ߙߍ߲߬ߕߍߙߍ߲߫ ߘߎ߱ߡߊ߬ ߞߊ߬ ߓߎ߬ߥߊ߰ߞߍ߫ ߡߊߜߍ߲߫. ߛߎ-߂߅ ߟߎ߫ ߞߊ߬ ߛߜ߭ߍߟߊ߫ ߣߌ߫ ߓߊߓߎߟߌߝߌ߬ߟߊ߫ ߟߎ߫ ߛߎߡߊ߲߫߸ ߏ߬ ߟߎ߫ ߡߍ߲ ߠߎ߬ ߕߘߍ߬ ߦߋ߫ ߓߎ߬ߥߊ߰ߞߍ߫ ߞߐߡߊ߫ ߦߙߐ߫ ߟߎ߫ ߘߌ߫. ߣߍߣߍߓߊ ߆ ߡߊ߬߸ ߛߊ߲ߡߊ߫ ߘߐߓߛߏߟߌ ߣߐ߬ߝߍ߬ߜߍ߲߫ ߘߊ߫ ߓߐ߲ߜ߭ߐߙߊ߫߸ ߓߙߐߓߐ߫߸ ߛߜ߭ߍߟߊ߫߸ ߊ߬ ߣߌ߫ ߓߎ߬ߥߊ߰ߞߍ߫.
ߗߍߒߞߊ߲ߠߌ߲ ߞߍߟߌ
ߣߍߣߍߓߊ ߆, ߂߀߀߄ ߥߎ߬ߙߊ߬ߕߟߋ ߟߊ߫߸ ߛߎߞߐߌ ߛߎ-߂߅ ߝߌ߬ߟߊ ߟߎ߬ ߥߟߌ߬ ߘߊ߫ ߦߊߡߛߏ߬ߞߙߐ߫ ߛߊ߲ߡߊߘߊ߲ ߠߊ߫߸ ߞߵߊ߬ ߕߘߍ߬ ߊ߬ߟߎ߬ ߦߋ߫ ߟߊߓߏ߬ߙߌ߬ ߟߊ߫ ߓߌߋߟߏߙߎߛߌ߫ ߛߊ߲ߡߊߞߎߟߎ߲ߓߏߙߌߟߊ߫ ߝߌ߬ߟߊ߬ ߟߎ߬ ߓߟߏ߫߸ ߓߏ߬ߙߌߛ ߛߑߡߊߤߌߣ ߣߌ߫ ߦߎߙߌ ߛߎߗߑߞߌ߲ߣ ߠߎ߫, ߊ߬ߟߎ߫ ߝߌߟߊ߲ ߠߎ߬ ߕߘߍ߬ ߦߋ߫ ߞߘߏߥߊߙߌ߫ ߟߊ߬ߓߊ߰ߙߊ߬ߟߊ ߝߌ߬ߟߊ߫ ߟߎ߫ ߟߋ߬ ߘߌ߫߸ ߘߊ߯ߕߌ߫-ߝߊߦߌ߲߫ ߊ߲ߗ߭ ߢߊ߲߬ߘߎ߬ߥߌߟߋ߫ ߣߌ߫ ߝߊߙߌ߲ ߔߊ߬ߕߙߌߛ ߥߋߦߌ߫ ߟߎ߫.
߁߃ ߙߋ߲ ߂߀ ߠߊ߫߸ ߊ߬ߟߎ߫ ߞߵߊ߬ߟߎ߫ ߟߊ߫ ߡߊ߬ߟߐ߲߬ߠߌ߲ ߕߊ߬ߡߌ߲߬ߠߌ߲߬ ߞߏ߫ ߝߟߐ ߞߍ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߞߊ߬ߙߊ߲߬ߘߊ (ߟߌ߬ߘߋ) ߘߋߛߑߞߊߙߕ ߞߎ߲߬ߘߐ߫ ߓߎ߬ߥߊ߰ߞߍ߫߸ ߝߊ߬ߙߊ߲߬ߛߌ߫ ߣߊ߲߬ߕߌ߮ ߟߎ߬ ߕߎ߲߬ ߓߘߴߊ߬ߟߎ߫ ߡߊߞߍ߫ ߦߋ߲߬ ߣߊ߲߬ߕߌ߮ ߗߡߍ߬ ߦߙߌߞߊ ߣߌ߫ ߥߊ߬ߜߏ߬ߡߊ߫ (blindé) ߓߌߥߐ߯ߙߐ߫ ߣߌ߫ ߞߐ߫ ߟߎ߫ ߘߌ߫ ߔߊ߬ߕߙߌߞ ߘߍߛߑߕߙߌߡߏ߫ ߟߊ߫ ߡߊ߬ߙߊ ߞߐ߬ߣߐߡߊ߬. ߛߊ߲ߡߊߞߎߟߎ߲ ߏ߬ ߟߎ߫ ߝߌ߬ߟߊ ߘߏ߫ ߘߐ߫ ߞߋߟߋ߲߫ ߞߊ߬ ߙߏߞߍߕߌ ߝߏ߬ߦߌ߬ ߊ߬ߟߎ߫ ߞߊ߲߬ ߦߋ߲߬ ߞߊ߬ ߕߊ ߟߊߥߟߌ߬ ߊ߬ߟߎ߫ ߟߊ߫.
ߓߐ߬ߣߐ
ߒ߬ߓߊ߬ ߘߐ߬ߝߏ߬ߘߏ߲߬ߠߌ߲ ߏ߬ ߟߋ ߝߍ߬ ߛߊ߫߸ ߊ߬ߟߎ߫ ߞߊ߬ ߙߏߞߍߕߌ ߄ ߠߎ߫ ߝߏ߬ߦߌ߫߸ ߞߊ߬ ߡߐ߰ ߁߀ ߝߊ߰ ߞߊ߬ ߃߈ ߠߎ߫ ߖߐߞߌ߫:
ߝߊ߬ߙߊ߲߬ߛߌ߬ ߟߊ߫ ߛߊ߯ߘߊߟߌ
ߞߊ߲ߕߌ߮ ߗ߭ߊߞ ߛ߭ߌߙߊߞ ߞߊ߬ ߖߡߊ߬ߙߌ߬ߦߊ ߘߌ߫ ߞߏ߫ ߞߊ߬ ߛߎ-߂߅ ߝߌ߬ߟߊ ߏ߬ ߟߎ߫ ߓߍ߯ ߘߐߕߌߢߍ߫߸ ߞߵߊ߬ ߕߘߍ߬ ߊ߬ߟߎ߫ ߓߘߊ߫ ߥߊ߫ ߖߌ߰ ߦߊߡߛߏ߬ߞߙߐ߫ ߡߙߊ߬ߡߊ߬ߝߋ߲߫ ߕߊ߬ ߞߊ߲ ߣߌ߫ ߖߋ߬ߣߌ߲߬ߕߊ߬ ߕߊ߬ ߞߊ߲ ߠߎ߬ ߡߊ߬. ߁߄ ߙߋ߲ ߁߅ ߟߊ߫߸ ߝߊ߬ߙߊ߲߬ߛߌ߬ߞߊ ߟߎ߬ ߞߊ߬ ߕߏ߲ ߕߊ߬. ߛߋߒߞߏߟߊ ߟߎ߬ ߕߏ߫ ߘߊ߫ ߛߊ߲ߡߊߞߎߟߎ߲߫ ߠߊߓߊ߲ ߡߊߛߐ ߟߋ߬ ߟߊ߫ ߖߋ߬ߣߌ߲߬ߕߊ ߣߌ߫ ߝߏߘߏ߲ߝߋ߲ ߠߎ߬ ߟߊ߫߸ ߓߏߟߏ߲ ߡߍ߲ ߝߘߊߣߍ߲߫ ߦߋ߫ ߝߊ߬ߙߊ߲߬ߛߌ߫ ߞߟߍ߬ߓߏߟߏ߲ ߠߎ߬ ߟߊ߫ ߏߔߋߙߊߛߌߦߐ߲ ߟߌߞߐߙߣ ߘߐ߬ߓߛߏ߬ߟߌ ߞߐ߬ߣߐߡߊ߬߸ ߏ߬ ߟߎ߫ ߞߵߊ߬ߟߎ߫ ߕߏ߫ ߜߟߊ߬ߜߟߊ߫ ߆߅߀ ߖߊ߬ߕߋ߫ ߟߊ߫ ߞߊ߬ ߓߌ߫ ߕߊߢߐ߲߮ ߞߊ߲ߡߊ߬߸ ߒ߬ߞߵߊ߬ߟߎ߫ ߞߵߊ߬ߟߎ߫ ߘߐߡߌ߬ߣߊ߬ ߡߎߣߎ߲߫ ߤߊ߲߯ ߡߐ߱ ߦߋ߫ ߡߊߓߍ߲߬ ߛߊ߲ߡߊߞߎߟߎ߲ ߠߊߡߌߣߌ߲ ߠߎ߬ ߘߐ߫.
ߝߊ߬ߙߊ߲߬ߛߌ߫ ߛߏ߬ߙߌ߬ߡߊ߬ߘߋ߲ ߠߎ߬ ߞߊ߬ ߛߎߞߐߌ ߟߎ߬ ߣߎ߲ ߛߎߡߊ߲߫ ߖߐ߲ߖߐ߲߫ ߞߊ߬ ߊ.ߕ.ߗ߭.ߡ ߡߌߟߊ߲߫ (ATGM Milan) ߝߌ߬ߟߊ߫ ߝߏ߬ߦߌ߫߸ ߞߵߏ߬ ߟߊߥߟߌ߬ ߊ߬ ߝߊ߲߭ ߓߍ߯ ߕߌߢߍ ߡߊߕߊ߲߬ߞߊ ߡߊ߬߸ ߞߏ߬ߣߌ߲߬ ߥߏߦߌߞߊ߫߹ (ߞߏ߬ߣߌ߲߬ ߞߌ߬ߛߍ ߣߊ߭ ߡߍ߲ ߞߍ߫ ߘߊ߫ ߥߋ߲߬ߛߋ߲߬ߓߘߊ ߡߌ߬ߘߊ߬ ߟߊ߫߸ ߏ߬ ߞߍ߫ ߘߴߊ߬ ߝߏߘߏ߲ ߣߴߊ߬ ߖߋ߬ߣߌ߲߬ߠߌ߲ ߠߎ߬ ߛߊߓߎ߫ ߘߌ߫). ߛߎ-߂߅ߎ.ߓ ߙ߭ߋߘ ߂߁ (su-25UB Red 21) ߘߐߕߌߢߍ߫ ߘߊ߫߸ ߊ߬ ߣߌ߫ ߞߊ߬ ߞߐߞߑߔߌߕ (cockpit) ߢߝߍߟߊ ߣߌ߫ ߙ߭ߋߘ ߂߂ ߟߎ߬ ߘߐߕߌߢߍ߫. ߞߘߏߥߊߙߌ߫ ߛߋߒߞߏߟߊ߫ ߞߋߟߋ߲߫ ߝߊ߰ ߘߴߊ߬ ߛߋ߲߬ߝߍ߫.
ߏ߬ ߝߣߊ߫ ߞߐ ߝߍ߬ ߥߛߎ߬ߣߍ߲߫ ߠߊ߫߸ ߞߘߏߥߊߙߌߞߊ ߟߎ߬ ߟߊ߫ ߣߊ߯ߣߊ߯ ߡ.ߌ-߂߄ (MI-24) ߘߏ߫ ߥߟߌ߬ ߘߊ߫ ߕߊߛߙߊ߫ ߞߊ߲ ߡߊ߬ ߝߊ߬ߙߊ߲߬ߛߌ߬ߞߊ ߟߎ߬ ߘߊ߮ ߟߊ߫ ߦߊߡߛߏ߬ߞߙߐ߫. ߒ߬ߞߊ߬ ߘߎ߰ߡߊ߬ ߝߏߦߟߌ ߘߏ߫ ߞߊ߬ ߝߍ߭ ߓߌ߬ߟߊ߫ ߏ߬ ߟߊ߫߸ ߞߊ߬ ߣߊ߯ߣߊ߮ ߏ߬ ߞߘߊߡߴߊ߬ ߡߊߕߊ߮ ߟߊ߫ ߦߋ߲߬ ߠߊ߫.
ߏߔߋߙߊߛߌߦߐ߲ ߟߌߞߐߙߣ ߡߙߊ߬ߓߊ߮ ߞߊ߬ ߡ.ߌ-߂߄ ߝߌ߬ߟߊ ߟߎ߬ ߣߌ߫ ߡ.ߌ-߈ (TI-HVT) ߟߎ߫ ߘߐߕߌߢߍ߫ ߞߏ ߖߡߊ߬ߙߌ߬ߦߊ߫߸ ߊ߬ ߣߌ߫ ߣߊ߯ߣߊ߮ ߌ.ߊ.ߙ.߃߃߀ (IAR.330) ߔߎ߳ߡߊ ߡߍ߲ ߠߎ߬ ߟߐ߬ߣߍ߲߫ ߕߘߍ߬ ߦߋ߫ ߦߊߡߛߏ߬ߞߙߐ߫ ߞߊ߲ߕߌ߯ ߞߎߓߋ ߟߊ߫. ߡ.ߌ-߂߄ ߝߌ߬ߟߊ ߣߌ߫ ߔߎ߳ߡߊ ߟߎ߬ ߥߊ߬ߦߊ߫ ߘߊ߫ ߟߋ߬߸ ߞߵߊ߬ ߕߘߍ߬ ߝߍ߭ ߟߋ߬ ߓߌ߬ߟߊ߫ ߘߊ߫ ߡ.ߌ-߈ ߟߊ߫ (ߡߛߌߟߌ߫) ߜߘߍ߫ ߓߟߏ߫.
ߞߐߝߟߌ߫ ߖߏߣߊߖߏߣߊ ߟߎ߬
ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߘߊ߮ ߞߍߒߞߊ߲ߠߌ߲ ߕߎ߬ߡߊ߬ߙߋ߲߫ ߞߋߟߋ߲ ߡߊ߬߸ ߞߍ߬ߟߍ ߘߏ߲߬ ߘߊ߫ ߞߘߏߥߊߙߌߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߣߌ߫ ߝߊ߬ߙߊ߲߬ߛߌ߬ ߕߊ ߟߎ߬ ߕߍ߫ ߊߓߌߖߊ߲߬ ߛߊ߲ߡߊߘߊ߲ ߡߊߡߙߊ߬ ߞߏ ߘߐ߫߸ ߦߋ߲߬ ߡߍ߲ ߢߊ߬ߕߣߐ ߓߏ߲߬ߓߊ߫ ߝߊ߬ߙߊ߲߬ߛߌ߬ߞߊ ߟߎ߬ ߡߊ߬ ߛߊ߲ߡߊ߫ ߛߍ߲ ߘߏ߫ ߘߐߓߍ߲߬ ߞߏ ߘߐ߫.
ߣߍߣߍߓߊ ߆, ߂߀߀߄ ߠߊ߫߸ ߛ߭ߊߙߟ ߓߑߟߋ߫ ߜ߭ߎ߬ߘߋ ߞߵߊ߬ ߞߊ߲ߠߊߓߐ߫ ߞߘߏߥߊߙߌ߫ ߖߌ߬ߦߊ߬ߞߊ߲߬ߛߏ ߟߊ߫ ߜߋ߲ߞߐ߰ߖߌ߬ߘߊ ߞߊ߲ߕߌ߮ ߞߐߓߌߟߊߘߋ߲ ߠߎ߬ ߡߊ߬߸ ߕߊߛߙߊ ߟߊ߫ ߝߊ߬ߙߊ߲߬ߛߌ߬ߞߊ ߟߎ߬ ߞߊ߲ߡߊ߬ ߊߓߌߖߊ߲߬ ߛߏ ߞߣߐ߫߸ ߏ߬ ߞߍ߫ ߘߊ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߘߐߝߏߘߏ߲ ߣߐ߬ ߞߟߊߡߊ߲ ߠߋ߬ ߘߐ߫ ߘߐ߫ ߞߘߏߥߊߙߌ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ (FANCI) ߟߎ߫ ߓߟߏ߫߸ ߊ߬ ߣߌ߫ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߕߊߛߙߊߟߌ ߡߍ߲ ߞߊ߬ ߞߘߏߥߊߙߌߞߊ ߟߎ߬ ߟߊ߫ ߛߊ߲ߡߊ߫ ߝߊ߲ߞߊ ߟߎ߬ ߓߍ߯ ߘߐߕߌߢߍ߫. ߏ߬ ߞߍ ߝߊ߬ߙߊ߲߬ߛߌ߬ߞߊ ߥߊ߯ ߦߙߌߞߊ ߟߎ߬ ߟߊߓߐ߫ ߘߊ߫ ߦߋ߲߬ ߥߊ߬ߥߎߟߋ ߏ߬ ߢߍߛߌߟߊ߲ߢߍ ߡߊ߬.
ߞߐߝߟߌ ߥߊ߯ߕߌ߫ ߞߎ߲߬ߕߊ߰ ߖߊ߲ ߞߘߐ߫
ߞߘߏߥߊߙߌ߫ ߛߊ߲ߡߊߞߎߟߎ߲ ߠߎ߬ ߓߍ߯ ߘߐߕߌߢߍ߫ ߘߊ߫ ߟߋ߬ ߞߐߘߍ߫߸ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߘߐ߬ߝߏ߬ߘߏ߲߬ߠߌ߲ ߞߐ ߘߐ߫߸ ߏ߬ ߟߋ ߥߊ߫ ߘߊ߫ ߞߍ߫ ߛߊߓߎ߫ ߘߌ߫ ߞߊ߬ ߞߘߏߥߊߙߌ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߎ߬ ߟߊ߫ ߞߍߒߞߊ߲ߠߌ߲߫ ߠߊߥߟߌ߬ߣߍ߲ ߠߊߟߐ߬߸ ߊ߬ߟߎ߫ ߕߘߍ߬ ߦߴߊ߬ ߝߍ߬ ߞߊ߬ ߖߡߊ߬ߣߊ ߦߙߐ߫ ߡߌ߬ߘߊ߬ߣߍ߲ ߠߎ߬ ߡߌ߬ߘߊ߬ ߡߍ߲ ߛߋ߲߬ߝߍ߫ ߕߎ߲߯ߣߌ߲߫.
ߡߊ߬ߡߙߊ߬ߟߌ߬ߟߊ ߟߎ߬ ߣߌ߫ ߛߙߊ߬ߟߊ߬ߞߟߍ߬ߟߊ ߟߎ߬
ߊ߬ߟߎ߫ ߞߐߛߊߦߌ ߝߍ߬ ߦߊߡߛߏ߬ߞߙߐ߫߸ ߓߌߋߟߏߙߎߛߌ߫ ߛߊ߲ߡߊߞߎߟߎ߲߫ ߓߏߙߌߟߊ߫ ߝߌ߬ߟߊ ߟߊߘߏ߲߰ ߘߊ߫ ߞߊ߬ ߥߴߊ߬ߟߎ߫ ߘߌ߫ ߦߊߡߎߛߏ߬ߞߙߐ߫ ߞߎߓߋ ߟߊ߫.
ߊߓߌߖߊ߲߬ ߝߣߊ߫߸ ߣߍߣߍߓߊ ߉ ߡߊ߬߸ ߟߌߞߐߙߣ ߝߊ߲ߞߊ ߗߍ߬ߘߋ߲ ߘߏ߫ ߟߎ߫ ߥߟߌ߬ ߘߊ߫ ߞߊ߬ ߥߊ߫ ߛߊ߲ߡߊߘߊ߲ ߡߌ߬ߣߊ߬ ߞߊ߬ ߎߞߙߍߣߌ߲߫ ߡߊ߬ߘߏ߬ߣߌ߲߬ߠߌ߲߬ߟߊ߲ (transporteur) ߊ߲ߕߣߏߝ߭ ߊߣ-߁߂ ߡߌ߬ߘߊ߬ ߊ߬ ߣߌ߫ ߞߊ߬ ߡߐ߰ ߁߅ ߟߎ߫ ߝߣߊ߫ ߡߌ߬ߘߊ߫ ߦߋ߲߬߸ ߡߍ߲ ߠߎ߬ ߝߊ߲߬ߓߊ ߕߘߍ߬ ߦߋ߫ ߎߞߙߍߣߌ߲ߞߊ ߟߎ߬ ߘߌ߫߸ ߊ߬ ߣߌ߫ ߙߎ߬ߛߌ ߟߎ߬ ߣߌ߫ ߓߌߋߟߏߙߎߛߌ ߟߎ߬߸ ߏ߬ ߟߎ߫ ߟߋ߬ ߟߊߢߎ߲ߣߍ߲߫ ߕߘߍ߬ ߦߋ߫ ߡߙߊ߬ߡߊ߬ߝߋ߲߬ߞߏ ߣߌ߫ ߛߊ߲ߡߊߞߎߟߎ߲ ߘߐߓߍ߲ߠߌ߲ ߠߎ߬ ߟߊ߫߸ ߊ߬ ߣߌ߫ ߜߊ߬ߜߏ߫ ߟߊ߫ ߡߙߊ߬ߞߊ߲ ߠߊ߫ ߙߎ߬ߛߌ߫ ߣߊ߯ߣߊ߮ ߟߎ߬. ߏ߬ ߟߎ߫ ߘߊߘߐߢߌ߬ߣߌ߲߬ߞߊ߬ ߘߊ߫ ߝߊ߬ߙߊ߲߬ߛߌ߬ ߝߊ߲߬ߞߊ ߞߙߍߞߙߍߣߍ߲ ߠߎ߬ ߓߟߏ߫ ߕߟߋ߬ ߣߊ߲߯ߣߌ߲߫ ߖߊ߬ߣߍ߲ ߞߘߐ߫ ߊߓߌߖߊ߲߬߸ ߞߊ߬ ߣߊ߬ ߕߴߊ߬ߟߎ߫ ߟߊߓߌ߬ߟߊ߫ ߟߊ߫ ߞߊ߬ ߥߴߊ߬ߟߎ߫ ߘߌ߫ ߙߎ߬ߛߌ߫ ߞߐ߲ߛߎߟߊ (consul) ߟߊ߫ ߣߍߣߍߓߊ ߁߁ ߡߊ߬߸ ߏ߬ ߞߍ߫ ߘߊ߫ ߡߊ߲߬ߕߏ߲߬ߕߍ ߓߊߙߊ߲ߕߏ߲߫ ߥߎߟߋ߲ ߘߍ߬ߘߊ ߗߋߘߋ߲ ߘߏ߫ ߟߎ߫ ߢߣߊ߫ ߟߋ߬߸ ߏ߬ ߞߍ߫ ߘߊ߫ ߔߊ߬ߙߌ߫ ߟߊ߫ ߖߊ߬ߡߊߙߌ ߟߋ߬ ߟߊ߫.
ߏ߬ ߕߟߋ߬ ߟߏ߯ߟߎ ߡߊ߬߸ ߓߌߋߟߏߙߎߛߌߞߊ ߡߐ߰ ߛߋ߯ߦߌ߲߫ ߠߎ߫ ߦߋ߫ ߘߊ߫ ߕߜ߭ߏ߫ ߞߎ߲߬ߠߊ߬ߛߌ߮ ߟߎ߬ ߓߟߏ߫ ߜ߭ߊߣߊ߬ ߓߐߕߏ߲ ߠߊ߫߸ ߞߵߊ߬ ߕߘߍ߬ ߊ߬ߟߎ߫ ߦߋ߫ ߖߌ߰ߖߊ߰ߟߋ߲ (minibus) ߘߏ߫ ߞߣߐ߫. ߒ߬ߓߊ߬ ߛߊ߲ߡߊߞߎߟߎ߲߫ ߓߏߙߌߟߊ ߝߌ߬ߟߊ ߏ߬ ߟߎ߫ ߘߏ߫ ߘߐ߫ ߞߋߟߋ߲߫ ߕߘߍ߬ ߦߴߏ߬ ߟߎ߫ ߟߋ߬ ߘߐ߫ ߛߊ߫.
ߛߊ߲ߡߊߞߎߟߎ߲ ߣߌ߫ ߣߌ߫ ߛߎߞߐߌ ߞߣߐߡߐ߮ ߟߎ߬ ߟߊߓߐ߫ ߘߊ߫ ߕߜ߭ߏ߫ ߞߵߊ߬ߟߎ߫ ߟߊߛߋ߫ ߓߌߋߟߏߙߎߛߌ߫ ߡߙߊ߬ߡߊ߬ߝߋ߲߬ ߖߎ߬ߟߊ߫ ߡߊߟߐ߲ߣߍ߲ߓߊ ߘߏ߫ ߟߋ߬ ߓߟߏ߫ ߞߏ߫ ߙߏߓߍߙ ߡߐ߲ߕߏߦߊ߫߸ ߏ߬ ߦߋ߫ ߋߟߌߖ߭ߋ߫ ߞߟߍ߬ߡߐ߰ ߞߘߐ ߘߏ߫ ߟߋ߬ ߘߌ߫ ߝߊߙߊ߲ߛߏߥߊ ߡߌߕߋߙߊ߲߫ ߠߊ߫ ߥߊ߯ߕߌ ߟߊ߫. ߛߊ߲ߡߊߞߎߟߎ߲߫ ߓߏߙߌߟߊ ߦߎ߬ߙߌ ߛߎߛ߭ߑߞߍ߲߫ ߣߌ߫ ߛߋߒߞߏߟߊ߫ ߓߊߙߌߛ ߛߑߡߊߤߍ߲߫ ߟߎ߫ ߡߊ߫ ߟߊߞߐߟߐ߲߫ ߞߊ߬ߦߌ߯ ߥߊ߯ߕߌ ߏ߬ ߟߊ߫.
ߝߛߍ߬ߝߛߍ߬ߟߌ
߂߀߁߆ ߟߊ߫߸ ߝߊ߬ߙߊ߲߬ߛߌ߬ ߘߊߘߐߢߌߣߌ߲ߞߊߟߌ߫ ߞߕߌߟߊߟߊ߫ ߛߊߓߌߣ ߞߋߙߌߛ ߟߊߢߎ߲߫ ߘߊ߫ ߘߐ߬ߛߙߋ ߟߊ߫ ߞߏ ߟߊ߫ ߞߊ߬ߦߌ߯ ߂߀߁߂ ߟߊ߫ (ߏ߬ ߟߋ ߘߏ߲߬ ߦߋ߫ ߞߕߌߟߊߟߊ߫ ߣߊ߯ߣߌ߲ߣߊ߲ ߘߌ߫ ߞߊ߬ߦߌ߯ ߞߕߌ ߘߊߡߌ߬ߣߊ߫ ߘߊ߫)߸ ߏ߬ ߟߋ ߞߵߊ߬ ߢߌߣߌ߲߫ ߞߏ߫ ߞߊ߬ ߣߊ߬ ߞߏߕߌ߯ ߞߘߐ߫ ߘߏߡߣߌߞ ߘߋ߫ ߝ߭ߟߌߔߍ߲߫ ߣߌ߫ ߡߌ߬ߛ߭ߍߟ ߊߟߌߦߐߕ ߡߊ߬ߙߌ߫ ߣߌ߫ ߡߌ߬ߛ߭ߍߟ ߓߊߙߑߣߌߋߙ ߟߎ߫ ߘߌ߫ ߞߊ߲ߓߍ߲ ߞߕߌߖߌ߲ ߢߊߞߘߐ߫߸ ߞߏ߫ ߛߌߞߊ߫ ߞߍߣߍ߲߫ ߊ߬ߟߎ߫ ߡߊ߬ ߞߴߊ߬ߟߎ߫ ߓߘߊ߫ ߊ߬ ߟߊߥߟߌ߬ ߊ߬ ߡߊ߫ ߞߊ߬ ߓߌߋߟߏߙߎߛߌ߫ ߛߙߊ߬ߟߊ߬ߞߟߍ߬ߟߊ ߟߎ߬ ߓߐ߫ ߞߕߌߘߊ ߘߊߞߘߐ߫ ߛߌߞߊ߫ ߞߍߣߍ߲߫ ߦߴߏ߬ ߟߎ߫ ߡߍ߲ ߠߎ߬ ߡߊ߬ ߞߍ߲ߞߊ߲ߠߌ߲ ߘߐ߫ ߝߊ߬ߙߊ߲߬ߛߌ߬ ߝߊ߲ߞߊ ߟߎ߬ ߞߊ߲߬.
ߞߕߌ
ߞߕߌ ߏ߬ ߡߊߕߊ߯ ߘߊ߫ ߞߐߝߍ߬ ߊ߬ ߛߋ߲߬ߧߊ߬ ߝߟߐ ߘߐ߫ ߞߊ߬ ߥߴߊ߬ ߓߌ߬ߟߊ߬ ߕߙߊߓߊ ߟߊ߫ ߂߀߂߀ ߠߊ߫߸ ߞߵߏ߬ ߞߎ߲߭ ߞߍ߫ ߞߍ߲ߘߍߦߊ ߞߏߖߊ ߘߌ߫߸ ߞߵߊ߬ ߡߊߕߍ߬ߙߍ߲߬ߕߍߙߍ߲߫ ߛߋ߲߬ߧߊ߬ ߦߙߌߞߊ߫ ߞߏߙߏߣߊ ߓߊ߰ߙߋ߲ ߝߎ߬ߓߊ߬ߖߎ߯ߖߎ߮ ߞߏߛߐ߲߬߸ ߞߕߌ ߏ߬ ߘߊߦߟߍ߬ ߘߊ߫ ߕߙߊߓߊ ߂߉, ߂߀߂߁ ߠߊ߫ ߔߊ߬ߙߌ߫ ߣߊ߲߬ߕߌ߰ ߞߕߌߖߌ߲ (Cour d'Assise) ߢߊߞߘߐ߫. ߞߕߌ ߘߊߘߐߢߌߣߌ߲ߞߊ ߞߍ߫ ߘߊ߫ ߞߎ߲߬ߢߐ߮ ߛߊ߬ߓߊ߫ ߞߘߐ߫. ߏ߬ ߞߍ ߡߊ߬ߝߌ߲߬ߓߊ߰ߕߐ ߛߊ߬ߓߊ ߟߎ߬ ߟߊ߫ ߞߕߌ ߕߍ߰ ߘߴߊ߬ߟߎ߫ ߞߐߓߊ߯ߦߊ ߛߐ߫ ߞߏ߲ߞߏߘߌ߬ߓߌ ߁߅, ߂߀߂߁ ߠߊ߫߸ ߞߵߊ߬ߟߎ߫ ߓߌ߬ߟߵߊ߬ߟߎ߫ ߛߌ߭ ߥߛߎ ߟߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߓߘߍ߬ߓߘߍ߬ߟߌ ߣߌ߫ ߣߊ߲߬ߕߌ߰ ߞߏߖߊ ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ ߛߌ߲߬ߝߏ߲ ߘߎ߱ ߞߊ߲߬
ߝߊߘߎ߯
ߝߊߘߎ߯ ߥߟߊ߫ ߣߏߙߊߝߊߘߎ߯߸ߣߏߙߊߛߏߓߊ߫ ߡߙߊ߬ߘߊߘߎ߯ߟߊ ߣߐ߰ߘߎ߯ ߘߏ߫ ߟߋ߬߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߬߸ߖߌ߬ߣߍ߫ ߞߊ߲ߓߍ߲
ߘߐ߬ߝߐ
ߝߊߘߎ߯ ߦߋ߫ ߛߣߍ߬ߞߍ߫ ߦߙߐߓߊ ߘߏ߫ ߘߌ߬߸ߣߏߙߊߛߏߓߊ߫ ߞߊߓߌߟߊ߫ ߡߍ߲ ߕߐ߯ ߞߏ߫ ߖߏ߬ߡߊ߬ߡߘߎߦߊ߫ ߏ߬ ߟߎ߫ ߟߊ߫ ߟߏ߲ߟߊ߲ ߠߎ߬ ߣߴߊ߬ߟߎ߫ ߖߍ߬ߘߍ ߟߊ߫ ߛߍ߬ߣߍ ߣߌ߫ ߓߌߦߊ߲߫ ߠߊߞߟߏߞߟߏ߫ ߦߙߐߓߊ ߟߋ߬ ߦߋ߲߬ ߘߌ߫.
ߡߊ߲߬ߘߋ߲߬ ߖߊߡߎ߲
ߡߊ߲߬ߘߋ߲߬ ߖߊߡߎ߲ ߛߌߦߊߡߊ߲߫ ߦߋ߫ ߦߋ߲߬߸ߦߏ߫ ،ߞߐ߲ߘߍ߫،ߖߊ߬ߞߌ߬ߕߋ،ߘߎ߲߬ߓߎߦߊ߫ ،ߞߊ߬ߡߙߊ߬ ،
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߛߍ߬ߣߍ ߛߓߊ߬ߕߌ߬ߣߍ߲߫ ߕߎ߲߬ ߦߋ߫ ߝߊߘߎ߯ ߞߏߛߓߍ߫،ߞߏ߬ߣߌ߲߬،ߥߊߦߌߞߊ߫߸ߝߊߘߐߞߍ߫߂߁ ߘߊ߬ߡߌ߬ߣߊ߬ߕߐ ߟߊ߫ ߣߌ߲߬ ߘߊߡߊ߲ߞߏ߫ ߓߘߊ߫ ߡߐ߱ ߘߐߖߍ߲ߛߍ߲߫ ߛߍ߬ߣߍ ߡߊ߬߸ߊߟߊߡߵߊ߲ ߡߙߌߦߊ ߢߌߡߊ߫ ߘߌ߫ ߘߴߊ߬ ߡߊ߬߸ߊ߬ߟߎ߫ ߛߣߍ߬ߝߋ߲ ߝߟߍ߫߸ߢߐ߭،ߓߊ߬ߣߊ߲ߞߎ،ߞߋ߲߬ߘߋ؟ߡߊ߬ߟߏ،
ߞߊ߬ߙߊ߲ ߣߌ߫ ߖߏ߯ߦߊߟߌ
ߒߞߏ ߣߌ߫ ߝߊ߬ߙߊ߲߬ߛߌ߬ߞߊ߲ ߣߌ߫ ߊߙߊߓߎ߫ ߓߍ߯ ߦߋ߫ ߞߊ߬ߙߊ߲ ߠߊ߫ ߦߋ߲߬ ߞߏ߬ߣߌ߲߬،ߒߞߏ ߣߌ߫ ߝߊ߬ߙߊ߲߬ߛߌ߬ߞߊ߲ ߞߊ߬ߙߊ߲߬ ߛߓߊ߬ߣߍ߲߬ ߞߏߛߓߍ߫߸ߦߋ߲߬ ،ߝߎߣߎ߲ߞߋ߫ ߛߌߦߊߡߊ߲߫ ߒߞߏ ߟߐ߲߫߸ߊ߬ ߣߌ߫ ߞߎ߲߬ߠߊ߬ߛߌ߮ ߟߊ߫ ߝߊ߬ߙߊ߲߬ߛߌ߬ߞߊ߲߬ ߞߊߙߊ߲ߕߊ ߦߋ߫ ߦߋ߲߬
ߘߌ߯ߣߊ߫ ߥߟߊ߫ ߣߊߡߎ߲߫
ߘߌ߯ߣߊ߫ ߞߏ߫ ߛߌߟߊ ߝߍ߬ ߸ߛߌ߬ߟߡߊ߬ߦߊ ߣߌ߫ ߛߏߡߦߊ ߟߋ߬ ߛߓߊ߬ߣߍ߲߬ ߞߏߛߓߍ߫߸ߛߌ߬ߟߊ߬ߡߊ ߟߋ߬ ߞߊߛߌߦߊ߫ ߛߏߡߊ ߘߌ߬߸
ߝߐߟߌ
ߘߎ߲߬ߘߎ߲߬ߓߊ ߝߐߟߌ߫ ߣߌ߫ ߛߙߍߥߊ ߘߎߡߊ߲߫  ߛߌ߲߬ߝߏ߲߬ߧߊ߬ߣߍ߲ ߦߋ߲߬ ߞߏߛߓߍ߫߸ߤߊߟߌ߬،ߘߎ߲߬ߘߎ߲߬ߓߊ߬ ߘߐ߲߮ ߡߛߏ߬ ߘߍߞߙߎ ߦߋ߫ ߦߋ߲߬ ߡߍ߲ ߣߊ߬ ߟߊ߫ ߘߟߊ߬ߓߊ߬ ߡߐ߲ ߣߏߙߊߛߏߓߊ߫ ߦߋ߲߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߊߘߎ߯
ߝߊ߬ߘߌ߬ߡߊ߬ ߡߐ߰ߟߐ߲߬ߘߐ߬ߦߊ
ߞߍ߲ߘߍߡߐ߯ߟߐ߲ߘߐߦߊ ߞߘߐߢߐ߲߮ ߠߋ߬.
ߖߌ߬ߣߍ߬ ߕߏ߬ߟߊ߲߬ߕߊ߲ ߞߙߎ
ߖߌ߬ߣߍ߬ ߕߏ߬ߟߊ߲߬ߕߊ߲ ߛߘߍߞߎߘߎ߲ ، ߊ߬ ߦߋ߫ ߖߌ߬ߣߍ߬ ߝߊ߬ߛߏ߬ߦߊ ߕߏ߬ߟߊ߲߬ߕߊ߲ ߛߘߍߞߎߘߎ߲ ߠߋ߬ ߘߌ߫ ߸ ߡߍ߲ ߧߋ߫ ߖߌ߬ߣߍ߬ ߞߐߦߌ߬ߘߊ߬ ߟߊ߫ ߞߌߢߍ߲߫ ߗߍ߭ ߟߎ߬ ߟߊ߫ ߕߏ߬ߟߊ߲߬ߕߊ߲ ߛߊ߲ߞߊߢߐ߲߯ߦߊ ߖߊ߯ߓߊߞߊ߲ߞߋߡߊ ߘߐ߫ ، ߏ߬ ߡߍ߲ ߦߋ߫ ߞߍ߫ ߟߊ߫ ߖߌ߬ߣߍ߫ ߕߏ߬ߟߊ߲߬ߕߊ߲ ߞߙߎߝߊ ߟߊߘߌ߬ߢߍ߬ ﴿ߖ. ߕ. ߞ.﴾ ߞߣߐ߫.
ߊ߬ ߦߋ߫ ߛߘߍߞߎߘߎ߲ ߠߋ߬ ߘߌ߫ ߸ ߡߍ߲ ߧߋ߫ ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߞߎߛߊ߲ ߠߎ߬ ߓߊߕߐ߬ߡߐ߲ߣߍ߲ ߠߋ߬ ߘߌ߫ ߞߴߊ߬ߟߎ߬ ߞߍ߫ ߢߐ߲߯ ߞߊ߲߬ ߞߙߎ ߞߋߟߋ߲߫ ߘߌ߫.
ߊ߬ ߡߊߟߐ߲ߣߍ߲߫ ߕߐ߮ ߡߍ߲ ߡߊ߫ ߖߊ߯ߓߊ ߞߣߐ߫ ߸ ߏ߬ ߟߋ߬ ߦߋ߫ ߛߟߌ ߣߊߛߌߦߐ߲ߣߊߟ ߘߌ߫ ߸ ߣߴߏ߬ ߦߋ߫ ﴿ ߛߋ߲߬ߓߊ ߝߊ߬ߛߏ߬ߟߊ߬ߞߊ ߘߌ߫ ߞߊ߬ߣߌ߲߬﴾.
ߖߌ߬ߣߍ߬ ߟߊ߫ ߕߏ߬ߟߊ߲߬ߕߊ߲ ߝߟߐ ߛߌ߲߬ߝߏ߲߬ߧߊ߬ ߘߊ߫ ߕߎߟߊߝߌ߲ ߕߟߋ߬ ߂/߁߉߆߀ ߟߋ߬ ߟߴߊ߬ߟߎ߬ ߣߌ߫ ߣߌߖ߭ߋߙߌߦߊ ߕߍ߫ ߸ ߊ߬ߟߎ߬ ߝߏ߫ ߘߊ߫ ߟߴߏ߬ ߛߋ߲߬ߝߍ߬ ﴿߄-߁﴾.
ߖߌ߬ߣߍ߫ ߕߏ߬ߟߊ߲߬ߕߊ߲ ߛߘߍߞߎߘߎ߲ ߢߌ߲߬ ߡߊ߫ ߕߊ߯ ߖߊ߯ߓߊ ߖߌߟߊߝߍ ߛߌ߲߬ߝߏ߲߬ߧߊ߬ߟߌ ߞߣߍ ߞߊ߲߬ ߡߎߣߎ߲߬ ߝߋߎ߫ ، ߞߏ߬ߣߌ߲߬ ߸ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲߬ߠߊ ߟߎ߬ ߟߊ߫ ߖߌߟߊߝߍ ߘߐ߫ ߸ ߊ߬ߟߎ߬ ߞߊ߬ ߞߓߊߞߏ߫ ߖߘߍ߬ߖߘߍ߬ ߟߋ߬ ߟߊߡߊ ߁߉߇߆ ߕߊ߲ߠߌ߲ߠߊ ߓߊ߲ ߘߐ߫ ߸ ߊ߬ߟߎ߬ ߣߌ߫ ߡߊ߬ߙߐߞߎ߫ ߟߋ߬ ߞߊ߬ ߢߐ߲߯ߓߍ߲߫ ߏ߬ ߓߍ߲߬ ߏ߬ ߛߋ߲߬ߝߍ߬ ، ߞߏ߬ߣߌ߲߬ ߡߊ߬ߙߐߞߎ߫ ߞߊ߬ ߛߋߓߊ߯ߦߊ ߛߐ߬ߘߐ߲߬.
ߖߌ߬ߣߍ߬ ߕߏ߬ߟߊ߲߬ߕߊ߲ ߘߊߡߌ߬ߣߊ߬
ߖߌ߬ߣߍ߫ ߞߴߊ߬ ߟߊ߫ ߘߍ߲ߒߖߘߍߟߦߊ ߕߊ߬ ߝߊ߬ߙߊ߲߬ߛߌ߫ ߓߟߏ߫ ߕߎߟߊߝߌ߲ ߕߟߋ߬ ߂ /߁߉߅߈ ߠߋ߬ ߟߊ߫ ߸ ߏ߬ ߞߍ߫ ߘߊ߫ ߕߙߎ߬ ߘߌ߫ ߖߌ߬ߣߍ߬ ߡߊ߫ ߛߋ߫ ߞߊ߬ ߖߊ߯ߓߊ ߖߌߟߊߝߍ ߛߌ߲߬ߝߏ߲߬ߧߊ߬ߟߌ ߝߟߐ ߕߘߍ߬ߒ߬ߘߐ߬ߦߊ ߟߊ߫.
ߖߌ߬ߣߍ߬ ߛߘߍߞߎߘߎ߲ ߣߌ߲߬ ߦߋ߫ ߗߍ߭ ߟߎ߬ ߟߊ߫ ߛߘߍߞߎߘߎ߲ ߠߋ߬ ߘߌ߫ ߸ ߡߍ߲ ߧߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߥߣߊ ߟߎ߬ ߝߙߊ߬ ߟߊ߫ ߢߐ߲߮ ߞߊ߲߬ ߖߌ߬ߣߍ߫ ߕߏ߬ߟߊ߲߬ߕߊ߲ ߞߙߎߝߊ ﴿ ߖ. ߕ. ߞ.﴾ ߟߊߘߌ߬ߢߍ߬ ߞߣߐߡߊ.
ߖߌ߬ߣߍ߬ ߕߏ߬ߟߊ߲߬ߕߊ߲ ߞߙߎߝߊ ߛߌ߲ߘߌ߫ ߘߊ߫ ߘߊ߫ ߁߉߆߀ ߟߋ߬ ߟߊ߫.
ߊ߬ ߦߋ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ﴿ߜ. ߡ. ߕ. ߖ﴾ ߛߌ߲߬ߝߏ߲ ߠߋ߬ ߘߌ߫ ߞߊ߬ߓߌ߯ ߁߉߆߁ ߟߊ߫߸ ߊ߬ ߣߴߊ߬ ߦߋ߫ ﴿ߝߌߝߊ FIFA﴾ ߛߌ߲߬ߝߏ߲ ߘߏ߫ ߟߋ߬ ߘߌ߫ ߞߊ߬ߓߌ߯ ߁߉߆߂ ߟߊ߫.
ߖߌ߬ߣߍ߬ ߛߘߍߞߎߘߎ߲ ߣߌ߲߬ ߕߐ߯ ߟߋ߬ ߞߏ߫ ߛߟߌ߫ ﴿Syli﴾ ߤߊߡߊ߲ߕߍ߫ ߞߏ߫ ߛߟߌ߫ ߣߊߛߌߦߐ߲ߣߊߟ Syli national﴾ ߸ ߒߞߏ ߘߐ߫ <<ߛߋ߲߬ߓߊ ߝߊ߬ߛߏ߬ߟߊ߬ߞߊ >>. ߖߌ߬ߣߍ߫ ߟߊ߫ ߕߏ߬ߟߊ߲߬ߕߊ߲ ߝߟߐ ߞߎߡߊ߫ ߞߊߛߌߦߊ߫ ߸ ߞߏ߬ߣߌ߲߬ ߊ߬ ߕߎ߬ߢߊ߬ ߦߋ߫ ߡߍ߲߫ ߘߌ߫ ، ߖߌ߬ߣߍ߫ ߟߊ߫ ߕߏ߬ߟߊ߲߬ߕߊ߲ ߛߘߍߞߎߘߎ߲ ߠߊ߬ ߕߏ߬ߟߊ߲߬ߕߊ߲ ߝߟߐߝߟߐ ߞߍ߫ ߘߊ߫ ߟߋߜ߭ߐߛ Lagos ߟߋ߬ ﴿ ߣߌߖ߭ߋߙߌߦߊ Nigeria﴾ ، ߊ߬ߟߎ߬ ߣߌ߫ ߣߌߖ߭ߋߙߌߦߊ ߟߋ߬ ߕߏߟߏ߲ߘߊ ߏ߬ ߘߐ߫ ߸ ߣߌߖ߭ߋߙߌߦߊ ߞߊ߬ ߖߌ߬ߣߍ߫ ߘߊ߬ߘߌ߬ ߕߎ߬ ߄ - ߁.
ߞߏ߬ߣߌ߲߬ ߘߏ߫ ߜߘߍ߫ ߟߎ߫ ߦߴߊ߬ ߝߐ߫ ߟߊ߫ ߸ ߌ ߣߴߊ߬ ߝߐ߫ ߝߊ߬ߙߊ߲߬ߛߌ߫ ߥߞߌߔߘߋߞߎ ߣߌ߫ ߊߟߌߡߊ߲ߘߎ߯ ߥߞߌߔߘߋߞߎ ߣߴߊ߬ ߢߐ߲߰ߘߐ ߟߎ߬ ߸ ߞߏ߫ ߖߌ߬ߣߍ߬ ߛߘߍߞߎߘߎ߲ ߠߊ߬ ߕߏ߬ߟߊ߲߬ߕߊ߲ ߝߟߐߝߟߐ ߞߍ߫ ߘߊ߫ ߞߏߟߌ߲ߞߏߟߌ߲ ߕߟߋ߬ ߁߄ / ߁߉߆߂ ߟߋ߬ ߟߊ߫ ߖߌ߬ߣߍ߫ ߸ ߞߵߊ߬ߟߎ߬ ߣߌ߫ ߞߏ߲߬ߜ߭ߏ ߟߋ߬ ߕߏߟߏ߲ߘߊ ߏ߬ ߘߐ߫ ، ߏ߬ ߞߊ߬ ߖߌ߬ߣߍ߫ ߘߊ߬ߘߌ߬ ߕߎ߬ ߂ - ߃. ߖߌ߬ߣߍ߫ ߡߊ ߛߋ߫ ߕߘߍ߬ ߟߊ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߛߌ߲߬ߝߏ߲߬ߧߊ߬ߟߌ ߛߓߊ ߢߌ߲߬ ߠߎ߬ ߘߐ߫ ﴿ ߁߉߅߇، ߁߉߅߉ ، ߁߉߆߂ )، ߒ߬ߓߊ߬ ߸ ߖߌ߬ߣߍ߫ ߡߊ߬ ߛߋ߫ ߞߊ߬ ߛߎߘߊ߲߫ ߁߉߆߃ ߟߊ߫ ، ߝߏ߫ ߞߊ߬ ߁߉߇߀ ߟߋ߬ ߡߊߞߐ߬ߣߐ߲ ߡߎ߬ߕߎ߲߬ ߛߊ߫ ، ߊ߬ ߞߊ߬ ߕߏ߲ߘߋ߫ ߝߌ߬ߟߊ ߛߐ߬ߘߐ߲߬ ߏ߬ ߡߍ߲ ߛߋ߲߬ߝߍ߬ ﴿ߞߏ߲߬ߜߏ ߂-߂ ߖߌ߬ߣߍ߫﴾ ߸ ﴿ ߜ߭ߊ߯ߣߊ ߁-߁ ߖߌ߬ߣߍ߫﴾߸ ﴿ ߌߖ߭ߌߔߑߕ ߄-߁ ߖߌ߬ߣߍ߫﴾.
ߊ߬ ߡߊ߫ ߛߋ߫ ߜ. ߡ. ߕ. ߖ. ߕߘߍ߬ߒ߬ߘߐ߬ߦߊ ߁߉߇߂ ߟߊ߫.
ߖߌ߬ߣߍ߫ ߟߊ߫ ߕߎ߬ߘߏ߲߬ߠߌ߲ ߞߐߘߊ߲ ߞߍ߫ ߘߊ߫ ߡߏߙߌߕߊߣߌ߲ ߠߋ߬ ߘߓߊ߬ߕߊ ߕߟߋ߬ ߂߀ /߁߉߇߂ ߟߊ߫ ߸ ߖߌ߬ߣߍ߫ ߞߊ߬ ߡߏߙߌߕߊߣߌ߲ ߘߊ߬ߘߌ ߕߎ߬ ߁߄ - ߀ ߠߋ߬ ߟߊ߫ ߓߌ߬ߟߊ߬ߢߐ߲߰ߠߊ ߞߋߟߋ߲߫ ߏ߬ ߘߐ߫.
ߊ߬ ߣߌ߫ ߕߏ߲ߘߋߦߊ ߛߊ߬ߓߊ ߟߋ߬ ߕߊ߯ ߘߊ߫ ߛߏ߫ ߁߉߇߄ ߜ. ߡ. ߕ. ߖ. ߛߋ߲߬ߝߍ߬ ߸
ߜߎ߲ߞߎ߲ ߡߏߙߌߛ ߁-߂ ߖߌ߬ߣߍ߫ ߸ ߞߏ߲߬ߜߏ߬ ߓߙߊߖ߭ߊߘߎ߮ ߁ - ߁ ߖߌ߬ߣߍ߫ ߸ ߊ߬ ߝߏ߫ ߘߊ߫ ߓߌ߬ߟߊ߬ߢߐ߲߰ߠߊ ߛߓߊߣߊ߲ ߠߋ߬ ߘߐ߫ ߸ ߞߏ߲߬ߜߏ߬ ߂-߁ ߖߌ߬ߣߍ߫. ߝߏ߫ ߞߊ߬ ߖߊ߯ߓߊ ߖߌߟߊߝߍ ߢߍߓߍ߲߬ ߓߌ߬ߟߊ߬ߢߐ߲߰ߠߊ ߟߋ߬ ߡߊߞߐ߬ߣߐ߲ ߡߎ߬ߕߎ߲߬ ߛߊ߫ ߁߉߇߄ ߠߊ߫ ߸ ߡߊ߬ߙߐߞߎ߫ ߣߊ߬ ߘߊ߫ ߖߌ߬ߣߍ߬ ߟߊߓߐ߫ ߢߐ߲߯ߓߍ߲߫ ߝߌߟߊߣߊ߲ ߘߐ߫.
ߖߌ߬ߣߍ߫ ߟߊ߫ ߞߏߓߊ ߞߍߣߍ߲ ߠߎ߬ ߘߏ߫ ߸ ߡߍ߲ ߠߎ߬ ߞߍ߫ ߘߊ߫﴿ߞߊ߲ߣ CAN﴾ ߞߣߍ ߞߊ߲߬ ߁߉߇߆ߟߊ߫
ߜ. ߡ. ߕ. ߖ. ߡߍ߲ ߞߍ߫ ߘߊ߫ ߋߗߏߔߌ߫ ߁߉߇߆ ߟߊ߫ ߸ ߖߌ߬ߣߍ߫ ߞߍ߫ ߘߴߊ߬ߟߎ߬ ߘߐ߫ ߞߙߎ ߛߏ߬ߘߊ߲߬ߛߏ߬ ߟߋ߬ ߘߌ߫ ، ߊ߬ ߞߍ߫ ߘߐ߫ ߞߊ߬ ߘߊߘߌ߫ ߕߎ߬ ﴿߂-߁﴾ ، ߊ߬ ߞߊ߬ ߋߗߏߔߌ߫ ߘߊߘߌ߫ ߕߎ߬ ﴿߂-߁ ﴾ ،ߊ߬ ߣߌ߫ ߌߖ߭ߌߔߑߕ ߕߊ ߞߍ߫ ߘߊ߫ ﴿߁-߁﴾. ߊ߬ߟߎ߬ ߟߊ߫ ߓߙߊߘߓߐ ߝߌߟߊߣߊ߲ ߘߐ߫ ߸ ߊ߬ ߞߍ߫ ߘߊ߫ ߝߌߟߊߣߊ߲ ߠߋ߬ ߘߌ߫ ߡߊ߬ߙߐߞߎ߫ ߞߐߝߍ߬ ߌߞߘߐ߫ ، ߊ߬ ߣߌ߫ ߣߌߖ߭ߋߙߌߦߊ ߞߊ߬ ﴿ ߁-߁﴾ ߸ߊ߬ ߣߌ߫ ߡߊ߬ߙߐߞߎ߫ ﴿߁-߁﴾߸ ߊ߬ ߞߊ߬ ߌߖ߭ߌߔߑߕ ߘߊߘߌ߫ ߕߎ߬ ﴿߄-߂﴾. ߏ߬ ߟߎ߬ ߟߋ߬ ߞߍ߫ ߘߊ߫ ߖߌ߬ߣߍ߫ ߝߏ߲߬ߝߏ߲߬ߠߊ ߢߐ߲߰ߦߋ߬ߓߊߟߌ ߘߌ߫.
ߞߊ߬ ߓߐ߫ ߁߉߇߆ ߞߴߊ߬ ߛߌ߰ ߂߀߀߂ ߟߊ߫
ߖߌ߬ߣߍ߫ ߡߊ߬ ߛߋ߫ ߛߎߘߊ߲߫ ߠߊ߫ ߞߊ߬ ߕߊ߯ ߖߊ߯ߓߊ ߖߌߟߊߝߍ ߞߣߍ ߞߊ߲߬ ߁߉߇߈ ߸ ߕߣߌߖ߭ߌ ߟߋ߬ ߞߵߊ߬ߟߎ߬ ߟߊߓߐ߫ ߏ߬ ߟߐ߬ߦߌߟߊ ߢߌߣߌ߲߫ ߛߋ߲߬ߝߍ߬. ߊ߬ ߣߴߊ߬ ߡߊ߫ ߜߟߏ߬ߝߌ߲߬ߠߊ ߕߏ߬ߟߊ߲߬ߕߊ߲߬ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߁߉߇߈ ߠߊ߫. ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߡߍ߲ ߞߍ߫ ߘߊ߫ ߁߉߈߀ ߝߣߊ߫ ߟߊ߫ ߸ ߊ߬ ߞߊ߬ ߕߏ߲ߘߋ߫ ߞߋߟߋ߲߫ ߔߋ߫ ߟߋ߬ ߛߐ߬ߘߐ߲߬ ߏ߬ ߛߋ߲߬ߝߍ߬ ߊ߬ߟߎ߬ ߣߌ߫ ߡߊ߬ߙߐߞߎ߫ ߕߍ߫ ﴿߁-߁﴾߸ ߊ߬ߟߎ߬ ߝߏ߫ ߘߊ߫ ߢߐ߲߯ߓߍ߲߫ ߝߌ߬ߟߊ ߘߐ߫ ، ߏ߬ ߞߍ߫ ߘߴߊ߬ߟߎ߬ ߣߌ߫ ߊߟߌߖ߭ߋߙߌ ߣߌ߫ ߜ߭ߊ߯ߣߊ ߕߍ߫. ߖߊ߯ߓߊ ߖߌߟߊߝߍ ߡߍ߲߫ ߞߍ߫ ߘߊ߫ ߁߉߈߂ ߟߊ߫ ߸ ߖߌ߬ߣߍ߫ ߘߊ߬ߘߌ ߘߊ߫ ߟߋ߬ ߣߌߖ߭ߋߙߌߦߊ ߓߟߏ߫ ߢߐ߲߯ߓߍ߲߫ ߛߓߊߣߊ߲ ߘߐ߫. ߞߊ߬ ߓߐ߫ ߁߉߈߂ ߞߊ߬ ߛߋ߫ ߁߉߉߄ ߡߊ߬﴿ ߊ߬ߟߎ߬ ߡߊ߫ ߦߴߏ߬ ߟߎ߬ ߞߣߍ߫ ߞߊ߲߬ ߝߋߎ߫ ߸ߏ߬ ߘߏ߲߬ ߦߋ߫ ߛߊ߲߬ ߁߂ ߖߊ߬ߕߋ߬ ߟߋ߬ ߘߌ߫﴾. ߖߊ߯ߓߊ ߖߌߟߊߝߍ ߛߋ߲߬ߝߍ߬ ߁߉߈߆ ߟߊ߫ ߸ ߕߣߌߖ߭ߌ ߞߵߊ߬ߟߎ ߘߊ߬ߘߌ߬ ߢߐ߲߯ߓߍ߲߫ ߝߟߐ ߏ߬ ߘߐ߫ ߌߞߘߐ߫. ߖߌ߬ߣߍ߬ ߟߊ߫ ߗߌߙߏ߲ߠߌ߲ ߠߎ߬ ߘߐ߫ ߓߟߋ߬ߓߟߋ߬ ߘߏ߫ ߟߊߞߎ߲߬ߘߎ߬ ߘߴߊ߬ߟߎ߬ ߣߌ߫ ߕߣߌߖ߭ߌ ߟߊ߫ ߢߐ߲߯ߓߍ߲߫ ߘߐ߫ ߘߓߊߓߌߟߊ ߕߟߋ߬ ߅ / ߁߉߈߈ ߟߊ߫ ߕߣߌߖ߭ߌ߸ ߕߣߌߖ߭ߌ ߞߊ߬ ߖߌ߬ߣߍ߫ ߘߊ߬ߘߌ߬ ߕߎ߬ ߅-߀. ߖߊ߯ߓߊ ߖߌߟߊߝߍ ߛߋ߲߬ߝߍ߬ ߁߉߉߀ ߟߊ߫ ߸ ߕߣߌߖ߭ߌ ߞߵߊ߬ߟߎ ߘߊ߬ߘߌ߬ ߢߐ߲߯ߓߍ߲߫ ߝߟߐ ߘߐ߫ ߌߞߐ߫ ߕߎ߲߯ߠߌ߲߫. ﴿CAN. ߜ. ߡ. ߕ. ߖ.﴾ ߡߍ߲ ߝߣߊ߫ ߞߍ߫ ߘߊ߫ ߁߉߉߄ ߟߊ߫ ߸ ߊ߬ ߗߌߙߏ߲߫ ߘߊ߫ ߞߏߝߌ߬ߟߊ߬ ߕߎ߲߯ߣߌ߲߫ ߸ ߛߣߍ߬ߜ߭ߊߟ ߣߌ߫ ߜ߭ߊ߯ߣߊ ߟߋ߬ ߞߵߊ߬ ߘߊ߬ߘߌ߬. ߖߊ߯ߓߊ ߖߌߟߊߝߍ ߛߋ߲߬ߝߍ߬ ߁߉߉߄ ߟߊ߫ ߸ ߖ߭ߌ߲ߓߊߓߏߦߌ ߣߌ߫ ߞߊߡߋߙߎ߲ߣ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߖߌ߬ߣߍ߫ ߟߊߓߐ߫. ߜ. ߡ. ߕ. ߖ. ߛߋ߲߬ߝߍ߬ ߁߉߉߆ ߟߊ߫ ߸ ߣߌߖ߭ߋߙߌߦߊ ߕߎ߲߬ ߓߘߊ߫ ߛߎߘߊ߲߫ ߝߛߊߦߌ߫ ߞߏ߬ߣߌ߲߬ ߊ߬ߟߎ߬ ߞߵߊ߬ ߝߐ߫ ߦߊ߬ߣߌ߫ ߛߊ߲ߞߊߢߐ߲߯ߦߊ ߦߋ߫ ߘߊߡߌ߬ߣߊ߬ ߸ߞߵߊ߬ߟߎ߬ ߕߍ߫ ߣߊ߬ ߛߋ߫ ߟߊ߫ ߣߊ߬ߟߊ ߞߣߍ ߞߊ߲߬. ߖߌ߬ߣߍ߫ ߟߋ߬ ߥߟߋ߫ ߘߊ߫ ߡߎ߬ߕߎ߲߬ ߛߊ߫ ߞߏ߫ ߞߊ߬ ߣߊ߬ ߣߌߖ߭ߋߙߌߦߊ ߣߐ߰ ߘߐ߬ߓߌ߬ߟߊ߬ ߸ ߓߊ߬ߙߌ߬ ߥߊߦߌߞߊ߫ ߹ ߖߌ߬ߣߍ߫ ߞߴߊ߬ ߦߌ߬ߘߊ߬ ߞߴߊ߬ߟߎ߬ ߓߟߏߘߐߓߍ߲߬ߣߍ߲ ߕߍ߫. ߜ. ߡ. ߕ. ߖ. ߛߋ߲߬ߝߍ߬ ߁߉߉߈ ߟߊ߫ ߸ ߖߌ߬ߣߍ߫ ߣߌ߫ ߗߌߙߏ߲ߠߌ߲ ߕߊ߯ ߘߊ߫ ߛߏ ߕߎ߲߯ߣߌ߲߫ ، ߊ߬ߟߎ߬ ߣߌ߫ ߊߟߌߖ߭ߋߙߌ ߞߵߊ߬ ߖߊ߬ ߞߴߊ߬ ߓߌ߬ߟߊ߬ ߸ ߞߏ߬ߣߌ߲߬ : ߞߊߡߋߙߎ߲ߣ ߣߌ߫ ߓߙߎߞߌߣߊ߫ ߝߊ߬ߛߏ߬ ߞߊ߬ ߖߌ߬ߣߍ߫ ߘߊ߬ߘߌ߬. ߖߊ߯ߓߊ ߖߌߟߊߝߍ ߛߋ߲߬ߝߍ߬ ߁߉߉߈ ߟߊ߫ ߸ ߖߌ߬ߣߍ߫ ߛߘߍߞߎߘߎ߲ ߠߊߓߐ߫ ߘߊ߫ ߢߐ߲߯ߓߍ߲߫ ߝߌߟߊߣߊ߲ ߠߋ߬ ߘߐ߫ ߌߞߘߐ߫ ߸ ߖߌ߬ߣߍ߫ ߣߌ߫ ߣߌߖ߭ߋߙߌߦߊ ߣߌ߫ ߓߙߎߞߌߣߊ߫ ߝߊ߬ߛߏ߬ ߣߌ߫ ߞߋߣߌߦߊ ߟߋ߬ ߕߘߍ߫ ߞߙߎ ߞߋߟߋ߲߫ ߘߐ߫. ߖߌ߬ߣߍ߫ ߡߊ߫ ߛߋ߫ ߕߊ߯ ߟߊ߫ ߂߀߀߀ ߜ. ߡ. ߕ. ߖ. ߞߣߍ ߞߊ߲߬ ߝߋߎ߫. ߝߌߝߊ FIFA ߞߴߊ߬ߟߎ߬ ߟߊߓߐ߫ ߟߋ߬ ߜ. ߡ. ߕ. ߖ. ߂߀߀߂ ߣߌ߫ ߖߊ߯ߓߊ ߖߌߟߊߝߍ ߝߣߊ߫ ߘߐ߫ ߸ ߞߴߏ߬ ߕߙߎ߬ ߞߍ߫ ߖߌ߬ߣߍ߫ ߕߏ߬ߟߊ߲߬ߕߊ߲ ߞߙߎߝߊ ߓߌ߲߬ߓߊߏ ߘߌ߫ ߞߊ߬ ߡߊ߬ߛߐ߬ߘߐ߲߬ ߊ߬ߟߎ߬ ߟߊ߫ ߓߘߍ߬ߓߘߍ߬ߟߌ ߕߊ߯ ߛߌߟߊ ߝߍ߬. ߊ߬ߟߎ߬ ߟߊ߫ ߟߊ߬ߡߌ߬ߘߊ߬ߟߌ ߟߎ߬ ߓߍ߯ ߘߐߛߊ߬ ߘߊ߫ ߟߋ߬.
Trois coupes d'Afrique réjouissantes( 2002-20p8)
ߜ. ߕ. ߖ. ߛߋ߲߬ߝߍ߬ ߂߀߀߄ ߟߊ߫ ߸ ߖߌ߬ߣߍ߬ ߞߍ߫ ߘߊ߫ ߘߴߊ߬ߟߎ߬ ߘߐ߫ ߞߙߎ ߝߌߟߊߣߊ߲ ߠߋ߬ ߘߌ߫ ߕߣߌߖ߭ߌ ߞߐߝߍ߬ ߞߊ߬ ߕߊ߯ ߜߟߏ߬ߝߌ߲߬ߠߊ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߞߣߍ ߞߊ߲߬ ، ߞߏ߬ߣߌ߲߬ ߡߊ߬ߟߌ ߣߊ߬ ߘߊ߫ ߖߌ߬ߣߍ߬ ߟߊߓߐ߫ ߢߐ߲߯ߓߍ߲߫ ߛߓߊߣߊ߲ ߛߋ߲߬ߝߍ߬ ﴿߂-߁﴾߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߔߊߛߑߞߊߟ ߝߍ߲ߘߌߣߏ ߝߟߐ߫ ߞߊ߬ ߕߎ߭ ߘߏ߲߬ ߏ߬ ߓߌ߬ߟߊ߬ߢߐ߲߰ߠߊ ߛߋ߲߬ߝߍ߬.
ߛߟߌ߫ ߣߊߛߌߦߐ߲ߣߊߟ ߜߟߍ߬ߦߊ
ߜ. ߡ. ߕ. ߖ. ߛߋ߲߬ߝߍ߬ ߂߀߁߀ ߣߌ߫ ߖߊ߯ߓߊ ߖߌߟߊߝߍ ߛߋ߲߬ߝߍ߬ ߂߀߁߀ ߣߊ߬ ߸
ߟߐ߬ߟߌ ߟߎ߬
ߞߊߡߊ߲ ߟߐ ߘߊߡߌ߬ߣߊ߬ ߘߊ߫ ߁߉߆߀ ߝߊ߲߭ ߠߋ߬ ߝߍ߬ ߸. ߞߊߡߊ߲ ߕߎߟߊߝߌ߲ ߕߟߋ߬ ߂߈ ﴿stade 28 septembre﴾ ߡߍ߲ ߦߋ߫ ߞߐߣߊߞߙߌ߫ ߸ ߢߐ߲߯ߓߍ߲߫ ߖߊ߯ߓߡߊ ߟߊ߬ߛߣߍ߬ߟߌ ߞߍ߫ ߘߊ߫ ߦߋ߲߬ ߠߋ߬.
ߞߊߡߊ߲ ߕߐ߯ ߢߌ߲߬ ߕߊ߬ ߘߊ߫ ߖߌ߬ߣߍ߬ ߟߊ߫ ߞߎߙߎ߲ߘߎ ߞߊ߲ߠߊߓߌߟߊ ߟߋ߬ ߛߋ߲߬ߝߍ߬ ߕߎߟߊߝߌ߲ ߕߟߋ߬ ߂߈ / ߁߉߅߈ ߣߊ߬.
ߞߊߡߊ߲ ߜߘߍ߫ ߝߣߊ߫ ߦߋ߫ ߛߘߍߞߎߘߎ߲ ߣߌ߲߬ ߓߟߏ߫ ߡߍ߲ ߞߏ߫ ﴿ ߞߊߡߊ߲ ߣߐ߲ߜߐ߲﴾ ߏ߬ ߦߋ߫ ߞߐߣߊߞߙߌ߫ ߠߋ߬ ߸ ߊ߬ ߟߐ߬ ߘߊ߫ ߂߀߁߁ ߠߋ߬ ߟߊ߫ ، ߡߐ߰ ߥߊ߯ ߓߌߟߏ߯ߟߎ ﴿߅߀߀߀߀﴾ߟߋ߬ ߘߌ߫ ߛߋ߫ ߘߏ߲߬ ߠߴߊ߬ ߞߣߐ߫ ، ߊ߬ ߕߐ߯ ߡߝߊ߬ߟߋ߲߬ߘߊ ߞߊ߬ߙߊ߲߬ߝߊ ߊߟߌߝߊ߫ ߞߐ߲ߘߍ߫ ߓߟߏ߫ ߂߀߂߂ ߟߊ߫ ߞߴߊ߬ ߕߐ߯ߟߊ߫ ߞߏ߫ ﴿ߞߊߡߊ߲ ߞߟߍ߬ߕߌ߮ ߟߊ߲߯ߛߌ߬ߣߍ߬ ߞߐ߲ߕߋ߬﴾ ߸ ߏ߬ ߡߍ߲ ߦߋ߫ ߖߌ߬ߣߍ߫ ߞߊ߲ߕߌ߮ ߞߘߐ߫ ߘߏ߫ ߘߌ߫ ߞߊ߬ߣߌ߲߬.
ߏߟߐ߲ߔߌߞ ߕߏߟߏ߲ ߝߏ߲߬ߝߏ߲߬ߠߊ
ߖߌ߬ߣߍ߫ ߛߋ߫ ߘߊ߫ ߞߊ߬ ߏߟߐ߲ߔߌߞ ߕߏߟߏ߲ ߕߘߍ߬ߒ߬ߘߐ߬ߦߊ ߛߋ߲߬ߧߊ߬ ߞߋߟߋ߲߫ ߔߋ߫ ߟߋ߬ ߁߉߆߈ ߠߊ߫ ߸ ߖߌ߬ߣߍ߫ ߡߊ߫ ߛߋ߫ ߢߐ߲߯ߓߍ߲߫ ߝߟߐ ߞߐߛߊߥߏ ߟߊ߫ ߝߋߎ߫.
ߓߊߕߐߡߐ߲ߠߌ߲ߠߊ ߟߎ߬
ߞߵߊ߬ ߘߊߡߌ߬ߣߊ߬ ߁߉߆߀ ߡߊ߬
ߘߎ߲߬ߘߎ߬ߡߊ߬ ߞߍߣߍ߲߫ ߠߎ߬.
ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߠߎ߬ ߘߐ߫ ߛߏ߬ߘߊ߲߬ߛߏ ߓߊߕߐ߬ߡߐ߲ߣߌ߲ ߛߌߟߊ ߝߍ߬ ߸ ߣߴߊ߬ ߕߐ߯ ߞߏ߫ ߔߊߛߑߞߊߟ ߝߍ߲ߘߌߣߏ ߸ ߏ߬ ߓߊߕߐߡߐ߲ ߘߊ߫ ߛߋ߲߬ߧߊ߫ ߈߅ ߟߋ߬ ߞߊ߬ ߓߐ߫ ߁߉߉߉ ߞߊ߬ ߣߴߊ߬ ߛߌ߰ ߂߀߁߂ ߟߊ߫، ߓߊߕߐ߬ߡߐ߲ߣߌ߲ ߛߏ߬ߘߊ߲߬ߛߏߦߊ ߦߴߊ߬ߟߋ߬ ߟߋ ߓߟߏ߫ ߖߌ߬ߣߍ߫ ߛߘߍߞߎߘߎ߲ ߘߐ߫.
ߖߌ߬ߣߍ߫ ߕߎ߬ߘߏ߲߬ߠߊ ߟߎ߬ ߘߐ߫ ߛߏ߬ߘߊ߲߬ߛߏߦߊ ߦߋ߫ ߞߊ߲ߖߊ ߖߊߟߏ ߟߋ߬ ߓߟߏ߫ ߸ ߏ߬ ߞߊ߬ ߕߎ߬ ߃߃ ߟߋ߬ ߘߏ߲߬ ߖߌ߬ߣߍ߫ ߛߘߍߞߎߘߎ߲ ߞߊ߬ߓߐ߫ ߁߉߆߀ ߞߊ߬ ߣߴߊ߬ ߛߌ߰ ߁߉߇߃ ߟߊ߫
ߛߎߟߋߦߌߡߊߣ ߛߋߙߌߝ ߞߋߟߋ߲߫ ߔߋ߫ ߟߋ߬ ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߘߌ߫ ߸ ߡߍ߲ ߞߊ߬ ߜߟߏ߬ߝߌ߲߬ߠߊ ߛߊߣߌ߲ߕߏߟߊ߲﴿ballon d'or﴾ ߕߊ߬ ߁߉߇߂ ߟߊ߫
ߖߐ߬ߟߋ߲ ߞߐ߬ߟߐ ߟߎ߬
ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ ߠߎ߬ ߦߋ߫ ߞߐ߬ߟߐ ߡߍ߲ ߘߏ߲߬ ߠߊ߫ ߸ ߏ߬ ߟߋ߬ ߦߋ߫ ߥߎ߬ߟߋ߲߬ߡߊ߲߬ ߸ ߣߘߍ߬ߡߎ߲ ߸ ߝߌߘߊ ߞߍ߲ߘߍ ، ߊ߬ߟߎ߬ ߘߌ߫ ߞߐ߬ߟߐ ߥߎ߬ߟߋ߲߬ߡߊ߲ ߞߍ߫ ߖߐ߬ߟߋ߲ ߘߌ߫ ߞߴߏ߬ ߘߏ߲߬ ߊ߬ߟߎ߬ ߞߣߊ ߸ ߞߊ߬ ߞߐ߬ߟߐ ߣߘߍߡߎ߲ ߞߴߊ߬ ߞߙߎ߬ߛߌ ߘߌ߫ ߸ ߞߊ߬ ߞߊ߬ ߞߐ߬ߟߐ ߝߌߘߊߞߍ߲ߘߍ ߞߍ߫ ߞߣߐߘߏ߲ ߘߌ߫.
ߕߎ߬ߡߊ߬ ߘߏ߫ ߟߎ߫ ߟߊ߫ ߸ ߊ߬ߟߎ߬ ߦߋ߫ ߞߐ߬ߟߐ ߜߍߡߊ߫ ߝߣߊ߫ ߟߊߓߊ߯ߙߟߊ ߞߏߛߓߍ߫.
ߞߊ߲߬ߕߐ߮
ߖߌ߬ߣߍ߫ ߛߘߍߞߎߘߎ߲ ߣߌ߲߬ ߡߊߟߐ߲ߣߍ߲ ߕߐ߯ ߡߍ߲ ߡߊ߫ ߞߌߢߍ߲߫ ߞߣߐ߫ ߏ߬ ߟߋ ߦߋ߫ ﴿ ߛߟߌ ߣߊߛߌߦߐ߲ߣߊߟ ߘߌ߫﴾ ߸ ߏ߬ ߡߍ߲ ߞߘߐ߫ ߦߋ߫ ߛߋ߲߬ߓߊ ߘߌ߫ ߒߞߏ ߘߐ߫ ، ߞߴߊ߬ ߝߐ߫ ߞߏ߫ <<ߛߟߌ߫ >> ߏ߬ ߦߋ߫ ߛߏ߬ߛߏ߫ ߞߎߡߊߘߋ߲ ߠߋ߬ ߘߌ߫.
ߘߐ߲߬ߞߟߌ ߡߍ߲ ߠߎ߬ ߟߊ߫ ߘߊ߫ ߖߌ߬ߣߍ߫ ߛߘߍߞߎߘߎ߲ ߢߍ߫.
ߘߐ߲߬ߞߟߌ ߛߌߦߊߡߊ߲߫ ߠߋ߬ ߓߘߊ߫ ߟߊ߫ ߖߌ߬ߣߍ߫ ߛߘߍߞߎߘߎ߲ ߝߊ߬ߛߏ߬ߟߊ߬ߞߊ ߡߊ߫ ߸ ߝߊ߬ߣߴߊߟߎ߬ ߘߌ߫ ߕߊ߯ ߜߟߏ߬ߝߌ߲߬ߠߊ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߞߣߍ ߞߊ߲߬ ߸ ߘߐ߲߬ߞߟߌ ߘߏ߫ ߘߌ߫ ߟߴߊߟߎ߫ ߡߊ߬ ، ߘߐ߲߬ߞߟߌ ߏ߬ ߟߎ߬ ߘߏ߫ ߘߐ߫ ߛߊ߲ߞߊߥߟߌ ߟߋ߬ ߦߋ߫ ߂߀߀߈ ߘߌ߫ ﴿ ߣߊߟߌ߬ߡߎ߲߫ ߜߌ߲߬ߜߌ߲ ߛߏ ߞߊ߬ߣߌ߲߬﴾ ، ߏ߬ ߟߊ߫ ߘߴߊߟߎ߫ ߢߍ߫ ߖߊ߬ߣߴߴߊ߬ߟߎ߬ ߦߋ߫ ߥߊ߫ ߂߀߀߈ ߜߟߏ߬ߝߌ߲߬ߠߊ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ.
ߒߥߊ߲ߓߎߕߑߛߊ߫ ߄߲ ߞߊ߬ ߓߐ߫ ߓߎߙߎ߲ߘߌ߫
ߒߥߊ߲ߓߎߕߑߛߊ߫ ߄߲ ߓߊ߲ߜ߭ߙߌߛߊ߲ߗ߭ (߁߉߁߂ ߘߓߊ߬ߕߊ ߆ – ߁߉߇߇ ߕߙߊߓߊ ߂߆) ߕߘߍ߬ ߦߋ߫ ߓߎߙߎ߲ߘߌ߫ ߡߊ߲߬ߛߊ߬ (ߒߥߊߡߌ߫) ߟߋ߬ ߘߌ߫ ߡߍ߲ ߡߊ߲߬ߛߦߊ߬ ߘߊ߫ ߁߉߁߅ ߣߌ߫ ߁߉߆߆ ߟߎ߬ ߕߍߟߊ ߘߐ߫. ߊ߬ ߞߵߊ߬ ߝߊ߬ ߣߐ߬ߘߐߓߌ߬ߟߊ߬ ߞߊ߬ ߖߊ߲ߓߋ ߕߵߊ߬ ߝߊ߬ ߡߎߕߜ߭ߊ߫ ߄߲ ߒߓߞߌߖߌ߫ (ߡߊ߲߬ߛߦߊ߬ ߘߊ߫ ߁߉߀߈–߁߅). ߊ߬ ߡߏߦߌ߫ ߘߊ߫ ߞߵߊ߬ ߕߘߍ߬ ߓߎߙߎ߲ߘߌ߫ ߦߋ߫ ߊߟߏߡߊ߲ߘߎ߯ ߟߊ߫ ߞߐ߲ߛߐ߲ߧߊߟߌ ߡߊ߬ߙߊ ߟߋ߬ ߞߐ߬ߣߐߡߊ߬߸ ߒߥߊ߲ߓߎߕߑߛߊ߫ ߟߊ߫ ߡߊ߬ߙߊ ߝߊ߲߬ߓߊ ߞߍ߫ ߘߊ߫ ߓߍߟߑߗ߭ߌߞ ߞߐ߲ߛߐ߲ߧߊߟߌ ߡߊ߬ߙߊ ߟߋ߬ ߞߣߐ߫ (߁߉߁߆ – ߆߂). ߓߍߟߑߗ߭ߞߌߞߊ ߟߎ߬ ߞߊ߬ ߙߎߥߊ߲ߘߊ߫ ߣߌ߫ ߓߎߙߎ߲ߘߌ߫ ߟߎ߫ ߡߊ߲߬ߛߊ߬ߓߏ߲߬ ߞߏ ߕߴߊ߬ ߡߊ߬ ߟߋ߬ ߛߌ߲߫ ߓߊߟߌߦߊ ߡߙߊ߬ߟߌ ߟߊ߫ ߞߎ߬ߙߎ߲߬ߘߎ ߞߐ߬ߣߐߡߊ߬.
ߢߣߊߡߦߊ ߞߎ߲߬ߝߟߐ ߣߌ߫ ߡߊ߲߬ߛߊ߬ߦߊ
ߒߥߊ߲ߓߎߕߑߛߊ߫ ߄߲ ߡߏߦߌ߫ ߘߊ߫ ߡߊ߲߬ߛߊ߬ߘߋ߲ ߓߊ߲ߜ߭ߙߌߛߊ߲ߗ߭ ߕߐ߮ ߟߋ߬ ߘߌ߫ ߁߉߁߂ ߟߊ߫. ߦߏ߫ ߓߎߙߎ߲ߘߌ߫ ߡߊ߲߬ߛߊ ߕߐ߭ ߟߎ߬ ߢߊ ߡߊ߬ ߖߐ߲߫߸ ߊ߬ ߕߘߍ߬ ߦߋ߫ ߜ߭ߊ߲ߥߊ (ߕߎߕߑߛߌ) ߛߌߦߊ ߟߎ߬ ߟߋ߬ ߘߐ߫. ߊ߬ ߣߊ߬ ߘߊ߫ ߞߍ߫ ߡߊ߲߬ߛߊ ߘߌ߫߸ ߊ߬ ߟߊ߫ ߡߊ߲߬ߛߦߊ߬ ߕߐ߮ ߞߟߌ߫ ߘߌ߫ ߟߋ߬ ߞߏ߫ ߒߥߊ߲ߓߎߕߑߛߊ߫߸ ߁߉߁߅ ߞߏߟߌ߲ߞߏߟߌ߲ ߁߆ ߡߊ߬ ߞߵߊ߬ ߕߘߵߊ߬ ߘߋߣߍ߲ߠߡߊ ߦߴߊ߬ ߝߊ߬ ߟߊ߫ ߛߊ߬ߦߊ ߞߐ ߘߐ߫ ߘߋ߲ߓߦߊ ߟߎ߬ ߟߊ߫ ߡߊ߬ߛߐ߬ߛߐ߬ߟߌ ߞߐ߫. ߞߵߊ߬ ߡߊߛߐ߬ߘߐ߲߬ ߊ߬ ߛߌ߬ߞߛߊߓߌ ߝߍ߬߸ ߞߏ߬ߣߌ߲߬ ߣߘߐ߬ߓߌ߬ߟߊ߬ߦߊ ߟߊߥߊ߲߬ߞߊ߫ ߘߌ߫. ߘߋ߲ߓߦߊ ߛߌ߲߬ߝߏ߲߬ ߛߌߦߊߡߊ߲߫ ߠߎ߫ ߓߍ߯ ߓߊ߯ߙߊ߫ ߘߊ߫ ߣߘߐ߬ߓߌߟߊ ߘߊ ߘߌ߫߸ ߡߊ߲߬ߛߊ߬ߡߛߏ ߙߌߙߌߞߡߎߕߌߡߊ߫ ߕߘߍ߬ ߦߴߏ߬ ߟߎ߬ ߘߐ߫. ߊ߬ ߖߊ߲ߓߋߦߊ߫ ߕߎߡߊ ߟߊ߫߸ ߓߎߙߎ߲ߘߌ߫ ߕߘߍ߬ ߦߋ߫ ߊߝߙߌߞߌ߬ ߕߟߋ߬ߓߐ ߊߟߏߡߊ߲ߘߎ߯ ߝߊ߲߭ ߘߏ߫ ߟߋ߬ ߘߌ߫߸ ߞߏ߬ߣߵߊ߬ ߡߌ߬ߣߊ߬ ߘߊ߫ ߓߍߟߑߗ߭ߌߞ ߓߟߏ߫ ߁߉߁߆ ߟߊ߫ ߊߝߙߌߞߌ߬ ߕߟߋ߬ߓߐ ߓߙߊߡߊߖߊ߲ߓߊ߲ ߝߍ߬ ߖߊ߯ߓߊ߫ ߞߟߍ ߝߟߐߡߊ ߝߍ߬. ߁߉߂߅ ߟߊ߫߸ ߡߙߊ߬ߟߌ߬ ߘߝߊߣߍ߲ ߟߊ߬ߟߌ߰ߟߌ ߟߊߕߊ߬ߡߌ߲߫ ߘߴߊ߬ ߡߊ߬ ߓߍߟߑߗ߭ߌߞ ߟߊ߬ߘߤߊ߬ߟߌ ߟߋ߬ ߞߐ߬ߣߐߡߊ߬. ߒߥߊ߲ߓߎߕߑߛߊ߫ ߞߍ߫ ߘߊ߫ ߡߊ߲߬ߛߊ ߘߴߊ߬ ߖߘߍ߬ߞߊ߬ߣߌ߲߬ ߤߊߞߍ ߘߊߞߘߐ߫ ߁߉߂߉ ߘߓߊ߬ߓߌߟߊ ߂߈ ߠߋ߬ ߡߊ߬.